20 ސެޕްޓެމްބަރ 2020 - 08:45 27 comments\nހާއްސަކޮށް ދަރިފުޅަށް އެ އުފާ ހޯދައިދިނުމުގެ ދަހިވެތިކަން ވެސް ރިފާގެ ހިތުގައި ވަކިއަޅަން ފަށައިފިއެވެ. ތަކުރާރުކޮށް ހިތް ކުރަނީ އެއް ސުވާލެކެވެ. ޒާހިރު ދޫކޮށްލައިފައި ނަޝްފާ އަންނާނެ ހެއްޔެވެ؟ ދެ ކަފި މަގެއްގެ މެދުގައި ހުއްޓި ހުރެގެން ރިފާ ވިސްނިއެވެ. ބައެއް ފަހަރު ހިތަށްއަރައެވެ. އެނބުރި އަންނާނަމޭ ޒާހިރު ގާތު ރިފާއަށް ބުނެވުނީ ކީއްވެ ހެއްޔެވެ؟ އެނބުރި އަންނަން ދަރިފުޅު ގާތުގައި ރިފާއަށް ވައުދު ވެވުނީ ކީއްވެ ހެއްޔެވެ؟ އެ ކަން އެހެން ނުކުރެވުނު ނަމައެވެ.\nހަވީރުގެ ވަގުތެވެ. އެއްކޮޅުން ރިފާ ކުރާނެ އެއްވެސް ކަމެއް ނޯވެއެވެ. އަނެއް ކޮޅުން ސައުވީސް ގަޑި އިރު މިހާދު އިންނަނީ ރިފާ ކައިރީގައެވެ. އެހެން ތިބޭ އިރު އެކި ކަހަލަ ވާހަކަދެކެވެއެވެ. އެހެނަސް، ގިނަ ވަގުތު ދެ މީހުން ތިބެނީ އެއްޗެއް ނުބުނެއެވެ. އެ ގުޅުމަށް ނަމެއް ދޭކަށް ރިފާއަކަށް ނުކެރުނެވެ.\nމިހާދު ފެންވަރަން ވަނުމުން ރިފާ ކޮޓަރިން ނުކުތެވެ. ހާމަ ފެންޑާއަށް އެރިއެވެ. އެއީ އެ ތަނަށް ރިފާ އެރި ފުރަތަމަ ފަހަރެވެ. އެ ތަނުގައި އޮންނަނީ ގަސް ހައްދައިފައެވެ. ގަސްތަކުގެ ތަރުތީބާއި، ގަހުގައި ބަރާވެފައިވާ މާތައް ފެނުމުން ރިފާއަށް ވިސްނުނީ އެ ކަމަށް މިހާދު ދޭ ސަމާލުކަމެވެ. އެ ތަނުގައި ޖޯއްޔާއި އުނދޯލި ހުއްޓެވެ. ހިތްހަމަޖެހުމާއި، އުފާވެރިކަން މުޅި ތަނަށް ފެތުރިފައިވެއެވެ. އަނެއްކާ ވެސް ރިފާއަށް ކަމުދާ އިތުރު ކަމެއް ފެނުނީއެވެ. ރިފާ ހިތަށްއެރިއެވެ. ޒާހިރު ދޫކޮށްލައިފިއްޔާ ރިފާއަކީ ވަރަށް ނުލަފާ މީހަކަށް ވާނެ ހެއްޔެވެ؟ އަމިއްލަ އެދުން ބޮޑު، ކެހިވެރިޔަކަށް ވާނެ ހެއްޔެވެ؟ ޖޯލީގައި އިށީނދެލައިފައި ރިފާ ވައަތުން ފޯނު ނެގިއެވެ. މޫމިނާއަށް ގުޅައިލިއެވެ. މޫނިމާއަކީ އޮފީސް އެކުވެރިއެކެވެ. ދޭތެރެ ދޭތެރެއިން ރިފާގެ ހާލު ބަލައިލަން މޫމިނާ ގުޅައެވެ. ރިފާގެ ހާލަތު އެންމެ ރަނގަޅަށް އެނގޭނެ އެކުވެރިޔަކީ މޫމިނާއެވެ.\n"ވަރަށް ސަކަރާތް ވެއްޖެ!" މޫމިނާ ފޯނު ނެގުމުން ރިފާ ބުންޏެވެ.\n"ވަރި ނުކުރާނަމޭ ބުނީ ދޯ؟" މޫމިނާ ސުވާލު ކުރިއެވެ.\n"އުހުނ!" ރިފާ ބުންޏެވެ. "އަހަރެން ބޭނުމެއް ނޫން ކަންނޭނގެ ވަރިވާކަށް."\nމޫމިނާއަށް ލިބުނީ ވަރުގަދަ ސިހުމެކެވެ. އެއްޗެއް ނުބުނެވިފައި އިރުކޮޅަކު އިންނަން ވެސް ޖެހުނެވެ.\n"ކޮބާ ހީވޭ!" ކަން ބޮޑުވެފައިވާ ރާގެއްގައި މޫމިނާ ބުންޏެވެ. "ކޮބާ ހީވޭ! އޭރު ވެސް މަ ބުނިން ދޯ އެންމެ ފަހުން ތިހެނޭ ވާނީ. އެކަމަކު ރިފާ ހަތް ހުވާ ކޮށްފަ ބުނިން ދޯ ތިހެނެއް ނުވާނޭ. މިހާރު ދެން ބުނަން ޖެހޭނީ ތި އޮތީ ރާކަނިމަސް ކެވިފައޭ."\nރިފާ ބޭނުންވަނީ އެ ފަދަ ޖަވާބެއް ނޫނެވެ. ބޭނުންވަނީ ރިފާއަށް ހިތްވަރު ދޭނެ މީހެކެވެ. ރިފާގެ ނިންމުމަށް ތަރުހީބު ދޭނެ މީހެކެވެ.\n"ދެން އަޅެ މަ ކިހިނެއްތަ ހަދާނީ؟" ރިފާ ސުވާލުކުރިއެވެ. "އޭނަ ހާދަ ރަނގަޅޭ! އެނގޭތަ! މި ފަހަރު މާލެ އައިއް ސުރެ އަބަދު އިންނަނީ އަހަރެން ކައިރީގަ. އަހަރެންގެ މަންމަ ވެސް ހިޔެއް ނުވޭ އަހަރެން ދެކެ އެހާ ލޯބިވާނެ ހެނެއް. ދެން މޫމިނާ ވީމަ ބުނެފާނަން. މި ދިރިއުޅުން ވެސް ނުލާހިކު އަރާމު. ދެން އަލުން ކުރިން އުޅުނު ގޮތަށް އުޅޭ ހިތެއް ނުވޭ! ކިހިނެއްތަ ހަދަންވީ އަޅެ. މޫމިއަށް ހީވޭތަ އަހަރެންނަކީ ނުލަފާ އިބިލީހެއް ހެން."\nމޫމިނާ ހޭން ފެށިއެވެ. އެތައް އިރަކު ހީނފައި ވާހަކަދައްކަން ފެށިއެވެ.\n"އާނ! ބުނަން ޖެހޭނީ ތިހެން،" މޫމިނާ ސަމާސާކޮށްލިއެވެ. "ދެން ތި ގޭގަ ހުރެބަލަ! ކޮބާ މައްސަލައަކީ؟"\n"މަގޭ ދަރި ނުވާނެ އެއްބަހެއް!" ވަރަށް ޔަގީންކަމާ އެކުގައި ރިފާ ބުންޏެވެ. "އަހަރެން އެތައް ފަހަރަކު ބުނިން އަހަރެން އަންނާނަމޭ. ޒާހިރާ އިންނާނަމޭ. އޭނަ ވަރަށް ލޯބިވާނެ ބައްޕަ ދެކެ. ދަރީގެ ޓެސްޓު ފެށެން މިހާ ކައިރިވެފަ އޮއްވާ އަހަރެން ދެން ނާންނާނަމޭ ބުނެފިއްޔާ އޭނައަށް ކިހިނެއް ވާނީ؟"\n"އަހަރެން ބުނަންތަ ވާހަކައެއް،" މޫމިނާ ދެކޭ ގޮތް ކިޔައިދިނެވެ. "ދަރިން ދެކެ ލޯބިވާން ޖެހޭނެ. އެ ކަމާ އެއްބަސް. އެކަމަކު ދަރިފުޅަށްޓަކާ އިނދެގެން އުޅުމާ، ދަރިފުޅަށްޓަކާ ވަރިވާން ނުކެރުން އެއީ ގޮތެއް ނޫން. އެބަ އޮތް މޮޅު ގޮތެއް. އަޅެ ދަރި ކައިރީގަ އަހާބަލަ ވަރި ނުވިޔަސް އޯކޭހޭ؟ އޭރުންތާ އޭނަ ދެކޭ ގޮތް އެނގޭނީ. ދަރިފުޅާ ދޭތެރޭ މަންމަ ތި ވިސްނާ ގޮތަށް، މަންމަޔާ ދޭތެރޭ ދަރިފުޅު ވެސް ވިސްނާނެއްނު. ކިހިނެއް އެނގެނީ؟ އޭނައަށް ސޯޅަ އަހަރު. ފުރާވަރު ކުދިންގެ ވިސްނުން ވަރަށް ތަފާތު ވާނެ. އަޅެ އަހާބަލަ!"\nމޫމިނާގެ ލަފާ ރިފާއަށް ކަމުދިޔައެވެ. ނަޝްފާ ގާތުގައި އަހާލުމަކީ ގޯސް ކަމެއް ނޫނެވެ. މޫމިނާޔާ ވާހަކަދެއްކުން ނިންމައިލައިފައި ވިސްނަން އިންދައި މިހާދު ސިޑިން އެރިއެވެ. އޭނަ އައީ އޮރެންޖު ޖޫސްތަށްޓެއް ހިފައިގެންނެވެ. ވަރަށް ހިނިއައިސްފައި ހުރެގެން ރިފާއަށް ޖޫސްތަށި ދިނެވެ.\n"ރިފާއަށް ޖޫސް ގެންދާތީ ދައްތަ އެބަ ދިމާކުރޭ!" ހެމުންހެމުން މިހާދު ބުންޏެވެ. "އަނބި ދަށު ވިޔަސް ތި ވަރު ބޮޑޯ!"\n"ދެން ނުގެނައި ނަމަ،" ޖޫސް ފޮދެއް ބޯލައިފައި ރިފާ ބުންޏެވެ. "އަހަރެން ނުވެސް ބުނަމެއްނު!"\n"އެނގެޔޭ ނުބުނާނެކަން،" ވަރަށް ލޯބިން ރިފާއަށް ބަލައިލަމުން ޖޯލީގައި އިށީނދެފައި މިހާދު ބުންޏެވެ. "އަހަރެން މީ ޒާހިރު ހާ ނަސީބު ގަދަ މީހެއް ނޫނޭ."\nރިފާ އެއްޗެއް ބުނަން އަނގަ ހުޅުވައިލިއެވެ. އެހެންނަމަވެސް ހިތަށްއެރިއެވެ. ބުނެވޭ އެއްޗަކުން ރިފާގެ ހިތުގައި ކަފުން ކުރެވިފައިވާ ލޯބި މިހާދަށް ފާޅު ވެދާނެއެވެ. ރިފާގެ ސިއްރު ބޭޒާރު ވެދާނެއެވެ. އެހެން ވެއްޖެ ނަމަ، ރިފާގެ ފައި ދަށުން ބިންގަނޑު ދެމިގަންނާނެއެވެ. މިހާދުގެ އުނގަށް ރިފާ ވެއްޓުނަ ނުދޭން ހުދު ރިފާއަށް ވެސް ކުރެވޭނެ އެއްވެސް ކަމެއް ނޯންނާނެއެވެ. ރިފާއަށް އެނގެއެވެ. އެ ވަގުތު މިހާދާ ހަތަރު ކަޅި ހަމަ ކޮށްފި ނަމަ ރިފާގެ ދެ ލޯ ވެސް މިހާދުގެ ލޯތްބަށް ހެކިދޭނެއެވެ.\n"މިހާދު ނަސީބު ދެރައެއް ނޫނެއްނު!" އިސްޖަހައިލައިގެން އިނދެ ރިފާ ބުނެލިއެވެ. "ނަސީބު ދެރަ މީހުން ހާދަ ހާލެއްގައޭ އުޅެނީ. އެއް އިރު ކެއިއްޔާ އަނެއް އިރު ނުކައި ތިބެނީ."\n"މާނައަކީ ލާރިޔޭ ހުރިހާ ވެސް އެއްޗަކީ؟" މިހާދު އެހިއެވެ. "އެންމެ ރަނގަޅު. ތިއެއް ބަލާލަފާނަން. އަހަރެން އަތުގަ ހުރި ހުރިހާ ލާރިއެއް ރިފާއަށް ދީފާނަން."\nމިހާދު އެހެން ބުނުމުން ރިފާގެ ހިތް ނިކަން ބާރަށް ތެޅިގަތެވެ. އެ ވަރުން ވެސް މިހާދާ ދިމާއަކަށް ރިފާ ނުބަލައެވެ. ދެން މިހާދު ބުނާ އެއްޗެއް އަޑުއަހަން ތައްޔާރު ވެގެން އިނީއެވެ. މިހާދު ބުނަން އުޅެނީ ކީކޭކަން ރިފާއަށް އެނގެއެވެ.\n"ރިފާ ހަމަ އެކަނި ކޮށްދޭންވީ ކަމަކީ ދޮގެއް ހަދައިދޭންވީ!" މިހާދު އެދުނެވެ. "ބުނޭ އަހަރެން ދެކެ ވަރަށް ލޯބިވެޔޭ!"\nއެއީ ދޮގެއް ނޫނެވެ. ތެދެކެވެ. ޖޫސްތަށި ބަހައްޓައިފައި މިހާދު ގައިގައި ރިފާ ނިކަން ބާރަށް ބައްދައިލިއެވެ. އަހަރެން ވަރަށް ލޯބިވެޔޭ ބުންޏެވެ. އެއީ ރިފާގެ ހިތް އެ ވަގުތު އެދުނު ގޮތެވެ. ކަން ކުރި ގޮތެއް ނޫނެވެ.\n"ކޮބާ ލާރީގެ ބޭނުމެއް؟" ކުޑަކޮށް ހިނިތުން ވެލައިފައި މިހާދު ބުންޏެވެ. "މީހަކު ލައްވާ ދޮގެއް ވެސް ނުހެއްދުނު."\nރިފާ އެ ތަނުން ދިޔުމަށް ޓަކައި ތެދުވިއެވެ. މިހާދު ނުއެއް ތެދުވެއެވެ. އެކަމަކު ރިފާގެ އަތުގައި ހިފޭއްޓިއެވެ.\n"އިށީނދެބަލަ!" މިހާދު އެދުނެވެ.\nރިފާ އިށީނެވެ. އެހެނަސް ރިފާގެ ހިތަށް ކެތްވާ ވަރެއް ނޫނެވެ. ކޮންމެ ގޮތެއް ވިޔަސް ހެޔޮކަމަށް ހަގީގަތް ހާމަކުރަން ކިތަންމެ ފަހަރަކު ރިފާ ހިތަށްއެރިއެވެ. ލަފުޒު އޮތީ ދުލު ކުރީގައެވެ.\n"އަޑުއަހަން ކިތަންމެ ބޭނުން ނޫނަސް އަދި އެއް ވާހަކަ އަޑުއަހާލާ!" އާދޭހުގެ ރާގަކަށް މިހާދު ބުންޏެވެ. "މާދަމާ ވާނީ ކިހިނެއް ކަމެއް ނޭނގެ. އެކަމަކު މި ވަގުތު ރިފާއަކީ އަހަރެންގެ އަންހެނުން. އަހަރެން އަންހެނުން ގާތުގަ އަހަންނަށް ކޮންމެ އެއްޗެއް ވެސް ބުނެވޭނެ. ރިފާ ދެކެ އަހަރެން ވަރަށް ލޯބިވޭ! ފަހުން ކޮންމެ މީހަކާ ރިފާ އިނަސް އަހަރެންގެ ހިތެއް ބަދަލެއް ނުވާނެ. އެހެން މީހަކާ ނުވެސް އިންނާނަން. ހަމަ ރިފާ ދެކެ ލޯބި ވާނީ."\nރިފާގެ ލޮލަށް ޖަމާވަމުން ދިޔަ ކަރުނަތައް، ލޮލުގެ ފަރުދާއިން ބޭރަށް ފާޅުވަމުން ދިޔައެވެ. ބަސްމޮށުންތެރިކަން ދެއްވައިފައި ވީ ނަމަ މިހާދުގެ ލޯތްބަށް ކޮންމެ ކަރުނަ ތިއްކެއް ވަކިވަކީން ހެކިވީހެވެ. ބުނީހެވެ. ހުރިހާ ކަމެއް މިހާރު ބަދަލުވެއްޖެއެވެ. ރިފާގެ ހިތުގައި ޖަހާ ކޮންމެ ވިންދެއް މިހާދު ލޯބި ގަބޫލު ކޮށްފިއެވެ.\n"އަހަރެން ތި ގޭ ދޮށަށް ދާނަން،" މިހާދު އިތުރަށް ބުންޏެވެ. "އެކަމަކު ނުފެންނާނަން. ފޯނު ނަގާނަން. އެކަމަކު ނުގުޅާނަން. ހެޔޮ ދުއާ ކުރާނަން. އުނދަގުލެއް ނުކުރާނަން. ފަހަރެއްގަ ވެސް ރިފާގެ ހިޔާލު ބަދަލު ވެއްޖެއްޔާ، އަލުން އަންނަން ބޭނުން ވެއްޖެއްޔާ ހަނދާން ކުރާތި! އެންމެ ކޯލެއްގެ ދުރުމިނުގަ އަހަރެން މިހިރީ. މީހުން ބުނާނެ އެއްކަލަ މިހާދު މޮޔަވެގެން އެބަ އުޅެޔޭ. އެއީ އަހަރެން އަންނާނީ ދުވެފަ."\nމިހާދު އަތުން ދޫކޮށްލުމުން ރިފާ ހިނގައިގަތެވެ. ހިތްދަތިވެގެން ދެ ފައިން ވާގި ހުސްވާނެ ނަމަ އެ ފަހަރު ރިފާގެ ފައި ތުރުތުރުއެޅީހެވެ. އެހާ ރީތި ހަވީރެއްގައި، އެހާ ލޯބިވާ މީހަކު ދޫކޮށްފައި ދާން ބޭނުން ވާނީ ކާކު ހެއްޔެވެ؟ ރިފާ ކިހާ ރީތިކަން ރިފާއަށް އަންގައިދިނީ މިހާދެވެ. އުފަލަކީ ކޮބައިކަމާއި، ލޯތްބަކީ ކޮބައިކަން އިހުސާސް ކޮށްދިނީ މިހާދެވެ. އެ ވަގުތު ރިފާއަށް ހުއްޓެވުނެވެ. ފަހުން ވަރި ވިޔަސް، ލޯބިވާ ވާހަކަ ބުނަން ރިފާ ބޭނުންވިއެވެ. މިހާދު ކޮށްދިން ކަންތައްތަކަށް ކޮންމެވެސް ބަދަލެއް ދޭން ރިފާ ތައްޔާރުވިއެވެ. ފަހުން ކޮންމެ ގޮތެއް ވިޔަސް ރިފާއަށް ވަރިހަމައެވެ. ފަސް އެނބުރިފައި ރިފާ ބަލައިލިއެވެ.\nއިތުރު ލިޔުންތައް ދިގު ވާހަކަ ބިންމާ އިބްރާހީމް ވަހީދު ލޯބި ހޯދަން ލޯތްބާ ދުރަށް


SunOnline: BML ge hadhiya Naifaru school ashaai kudhinnah\nބީއެމްއެލްގެ ހަދިޔާ ނައިފަރު ސްކޫލަށާއި ކުދިންނަށް\nއައިޝަތު ފަރީޙާ 27 Sep 2019, 18:14\nބީއެމްއެލްގެ އެހީގައި ނައިފަރު ސްކޫލުގައި ބެހެއްޓި ޝޭޑުތައް -- ފޮޓޯ: ބީއެމްއެލް\nބޭންކް އޮފް މޯލްޑިވްސް އިން ކުރިއަށްގެންދާ ބީއެމްއެލް ކޮމިޔުނިޓީ ފަންޑުގެ އެހީ ލިބުނު އެއް ރަށަކީ ޅ. ނައިފަރެވެ. ރާއްޖޭގެ ނިސްބަތުން ފަސްވަނައަށް އެންމެ އާބާދީ ބޮޑު ނައިފަރުގެ އަމިއްލަ ޖަމްއިއްޔާއެއްކަމަށްވާ ނައިފަރުު ޖުވެނައިލް އިން ހުށަހެޅި ޕްރޮޕޯޒަލް ކަމުގޮސް ބީއެމްއެލް ކޮމިޔުނިޓީ ފަންޑުން ދޭ 50،000 ރުފިޔާގެ އެހީގައި ޖުވެލަނައިލް އިން މިފަހަރު އެހީތެރިކަން ފޯރުކޮށްދީފައިވަނީ އެރަށުގެ ކުޑަކުދިންނާއި ސުކޫލަށެވެ.\nސްކޫލަށް ކުދިން ވަންނަ ސަރަހައްދުގައި މީގެ ކުރިން ހިޔާ ބޮޑު ގަސްތައް ހުރިނަމަވެސް މިހާރު އެ ގަސްތަކެއް ނެތެވެ. ކުދިން ސްކޫލަށް ގޮވައިގެންދާ ބެލެނިވެރިން ކުދިންނާއެކު ތިބެންޖެހެނީ އަވީގައެވެ. މިކަމަށް ހައްލެއް ގެސްދީ ޖުވެނައިލް އިން ވަނީ ސްކޫލު ކުދިންނަށް އަދި ބެލެނިވެރިންނަށް ހާއްސަކޮށްގެން ހިޔާވެވޭނެ ސަރަހައްދެއް ގާއިމްކޮށްދީފައެވެ.\nބީއެމްއެލްގެ އެހީގައި ނައިފަރު ސްކޫލުގައި ބެހެއްޓި ޝޭޑެއްގެ ދަށުގައި ކުދިންތަކެއް މަޑުކޮށްގެން -- ފޮޓޯ: ބީއެމްއެލް\nނައިފަރުގެ މުޖުތަމައަށް އެކި ހިދުމަތްތައް ކޮށްދެމުން އަންނަ ނައިފަރު ޖުވެނައިލްގެ ފަރާތުން "ސަން" އާ ވާހަކަދެއްކި އިސް އޮފިޝަލަކު ވިދާޅުވީ ބީއެމްއެލް ކޮމިޔުނިޓީ ފަންޑަށް އެ ޖަމްއިއްޔާ އިން ހުށަޅި ޕްރޮޕޯޒަލް އަށް އެހީ ލިބުމުން ވިސްނީ ރަށަށް މިވަގުތަށް އެންމެ ބޭނުންވަނީ ކޮންކަމެއްތޯ ކަމަށާއި ސްކޫލު ސަރަހައްދުގައި ހިޔާ ވެވޭނެ ބެންޗުތަކެއް ބަހައްޓަން ނިންމީ ޖަމްއިއްޔާގެ މެންބަރުންނާއެކު ކުރެވުނު މަޝްވަރާތަކަށް ފަހު ކަމަށެވެ.\n"މިކަމުގައި ބެލެނިވެރިންގެ އެއްބާރުލުމާއި ސްކޫލުގެ އެހީތެރިކަން ވަރަށޤ ބޮޑަށް ލިބުނު،" ޖުވެލައިން އިން ބުންޏެވެ.\nކޮމިޔުނިޓީ ފަންޑުން ލިބުނު 50،000 ރުފިޔާ އާއި ޖަމްއިއްޔާގެ ހަރަދުގައި ޖުމްލަ 80،000 ރުފިޔާ ހަރަދުކޮށްގެން ނައިފަރު އިފްތިތާހުގެ ގޯތިތެރޭ ހިޔާވެވެވޭނެހެން ފަސް ބެންޗު ވަނީ ބަހައްޓައިފައެވެ.\n"މަސައްކަތް އެއްކޮށް ނިންމާލެވުނީމާ އަސްލު ވަރަށް އުފާވޭ، ނައިފަރު ޖުވެނައިލްގެ ފަރާތުން ރައްޔިތުންނަށް މިވަރުގެ ހިދުމަތެއް ކޮށްދެވުނީމާ ވަރަށް އުފާވޭ. ޖުވެނައިލް އަކީ އަބަދުވެސް ރައްޔިތުންގެ ހިދުމަތުގައި ރައްޔިތުންނަށް ބޭނުންވާ ކަންތައް ފަހިކޮށްދިނުމަށް އޮތް ޖަމްއިއްޔާ އެއް،" ޖުވެނައިލް އިން ބުންޏެވެ.\nބީވީއައިއެސްއެމް އަށް ދިރާގުގެ ފޯނު މީޓިން ހިދުމަތް ހިލޭ\nކޮވިޑް ޖެހޭ މީހުންދެކެ ރުޅިނާދޭ، ބަލި ޖެހުމަކީ ކުށެއް ނޫން\nބީއެމްއެލް އިން 10 ހޮސްޕިޓަލަކަށް ފޭސް ޝީލްޑް ހަދިޔާކޮށްފި


HIyaanaathu ge faisaa ge manfaa hoadhaafai nuvaane: Adaalath party\nއަދާލަތު ޕާޓީގެ ރައީސް އިމްރާން އަބްދުﷲ - ފޮޓޯ: ހޯމް މިނިސްޓްރީ\nހިޔާނާތުގެ ފައިސާގެ މަންފާ ހޯދައިފައި ނުވާނެ: އަދާލަތު ޕާޓީ\nހިޔާނާތުގެ މުއާމަލާތްތަކުގެ ތަފްސީލު ލަސްނުކޮށް ހާމަކުރޭ: އަދާލަތު ޕާޓީ\n01 އޮކްޓޯބަރ 2020 - 08:31:17\nއެމްއެމްޕީއާރްސީގެ ހިޔާނާތުގެ ފައިސާގެ މަންފާ ހޯދާފައިނުވާނެ ކަމަށް އަދާލަތު ޕާޓީން ބުނެފި އެވެ.\nއަދާލަތު ޕާޓީން މިފަދައިން ބުނެފައި މިވަނީ، އެމްއެމްޕީއާރްސީގެ ހިޔާނާތުގެ ފައިސާއިން މަންފާނުވާ ޕާޓީއެއް ނުހުންނާނެ ކަމަށް ކުރީގެ ނައިބު ރައީސް އަހުމަދު އަދީބު ކްރިމިނަލް ކޯޓުގައި ބޭއްވި ޝަރިއަތުގެ މަޖިލީހުގައި ބުނުމުންނެވެ.\nއެކަމާއި ގުޅިގެން އަދާލަތު ޕާޓީންކޮށްފައިވާ ޓްވީޓްތަކެއްގައި ބުނެފައިވަނީ އެ ޕާޓީއަކީ އެންމެ ފުރަތަމަ ދުވަހުން ފެށިގެން ވެސް ކުރީގެ ރައީސް އަބްދުﷲ ޔާމީންގެ ވެރިކަމުގައި ހިނގަމުންއައި ހިޔާނާތާއި ކޮރަޕްޝަންގެ ވާހަކަ އެންމެ އަޑު ހަރުކޮށް ދެއްކި ޕާޓީކަމަށެވެ.\nކުރީގެ ނައިބު ރައީސް އަހުމަދު އަދީބު ހިންގަވަމުން ގެންދެވި ޣައިރުގާނޫނީ ކަންކަމުގެ ވާހަކަ އެ ސަރުކާރުގެ ބައިވެރިއެއްގެ ގޮތުގައި އޮވެވެސް އެންމެ ފުރަތަމަ ދެއްކީ އެ ޕާޓީން ކަމަށް އަދާލާތު ޕާޓީން ކޮށްފައިވާ ޓްވީޓްގައި ބުނެފައިވެ އެވެ.\nއަދާލަތު ޕާޓީން ބުނެފައިވަނީ ހިޔާނާތުގެ ފައިސާގެ މަންފާއެއް އެ ޕާޓީން ހޯދާފައިނުވާނެ ކަމަށެވެ.\n"އަދާލަތު ޕާޓީގެ އެންމެހާ މެމްބަރުންނަށާއި ދިވެހި ރައްޔިތުންނަށް އަރުވަން އޮތް ޔަގީން ކަމަކީ މި ހިޔާނާތުގެ ތެރެއިން ހޯދި ކަމަށް ތުހުމަތު ކުރާ އެއްވެސް މުދަލެއް ނުވަތަ ފައިސާއެއްގެ މަންފާއެއްވެސް މި ޕާޓީ އިން ހޯދާފައި ނުވާނެ ކަމުގެ ޔަގީން ކަމެވެ." އަދާލަތު ޕާޓީން ކޮށްފައިވާ ޓްވީޓްގައިވެ އެވެ.\nމީގެ އިތުރުން އަދާލަތު ޕާޓީން ބުނެފައިވަނީ އެމްއެމްޕީއާރްސީގެ ހިޔާނާތުގައި ޝާމިލުވާ އެންމެހާ ފަރާތްތަކާއި، ހިންގާފައިވާ އެންމެހާ މުއާމަލާތްތަކުގެ ތަފްސީލު ކަމާ ގުޅުންހުރި މުއައްސަސާތަކުން ލަސް ނުކޮށް ހާމަކުރުމަށް ގޮވާލާ ކަމަށެވެ.\nއެމްއެމްޕީއާރުސީ ހިޔާނާތްއަހުމަދު އަދީބުއަދާލަތު


Sushant ge fan un dheke Ankita hiy hama nujehihje – Iru\nޝާޝާ·3މާރިޗު 2021\nމިދިޔަ އަހަރުގެ ޖޫންމަހު ދަންޖެހިގެން މަރުވި ބޮލީވުޑް އެކްޓަރު ސުޝާންތު ސިންގް ރާޖްޕުތުގެ މަރާ ގުޅިގެން ފަހަކަށް އައިސް އޭނާގެ ފޭނުން، އަންކިތާ ލޯކަންޑޭ ކުށްވެރިކުރަމުންދާތީ، އަންކިތާ އެއަށް ރައްދުދީފިއެވެ.\nއަންކިތާ އާއި ސުޝާންތު ވަނީ6ވަރަކަށް އަހަރު ވަންދެން ރައްޓެހިވެގެން އުޅެފައެވެ. ނަމަވެސް ސުޝާންތު މަރުވުމުގެ އަހަރުތަކެއް ކުރިން އެ ގުޅުން ވަނީ ނިމުމަކަށް އައިސްފައެވެ. އަދި ސުޝާންތު މަރުވި ފަހުން އަންކިތާ ވަނީ ސުޝާންތުގެ މަރަށް އިންސާފު ހޯދައިދިނުމަށް އެދި މީސްމީޑީއާގައި އަޑުއުފުލައި ހަދައިފައެވެ. އެދުވަސްކޮޅު ސުޝާންތުގެ ފޭނުން ތިބީ އަންކިތާއާ އެއްކޮޅަށެވެ. އެހެންނަމަވެސް، އެ މަރަށް ދުވަސްވަމުން ދިޔަވަރަކަށް އަންކިތާ އަމިއްލަ ދިރިއުޅުމައިގެން ކުރިއަށްދާތަން ފެންނާތީ ފޭނުން ވަނީ އެކަމާ ދޭތެރޭ ނުރުހި، އަންކިތާއާ ދިމާއަށް އެއްޗެހި ކިޔައިފައެވެ. އަދި ސުޝާންތު ވަކިވެދިޔަސް އަންކިތާ ހަގީގަތުގައި ދެރަނުވާ ކަމަށާއި، ކުރިން އެ ދެއްކި ވާހަކަތަކަކީ މީހުންގެ ސަމާލުކަން ހޯދަން ކުޅުނު”ގޭމެއް”ގެ ގޮތުގައި އެއްބަޔަކު ވަނީ ސިފަކޮށްފައެވެ.\nއަނެއްބައި މީހުން ބުނާ ގޮތުގައި، ސުޝާންތު ޑިޕްރެޝަނަށް ގޮސްގެން އަމިއްލައަށް މަރުވާން ޖެހުނީ އޭނާއަށް އަޅައިލާން އަންކިތާ ކައިރީގައި ނެތުމުންނެވެ. އަދި ސުޝާންތަށް އެހާ ބޮޑުވަރު ވީއިރުވެސް އަންކިތާ ސުޝާންތުގެ ހާލުވެސް ބަލާފައި ނުވާ ކަމަށް ބުނަމުންދެއެވެ.\nމިކަމާ ގުޅިގެން އަންކިތާ ވަނީ އޭނާގެ އިންސްޓަގްރާމްގައި ކުރިއަށްގެންދިޔަ ލައިވް ސެޝަނެއްގައި ވާހަކަ ދައްކައިފައެވެ. އެގޮތުން 36 އަހަރުގެ އެކްޓްރެސް ބުނީ، ސުޝާންތާ ގުޅުވައިގެން އޭނާއަށް ކުރަމުންދާ ފުރައްސާރައިގެ ސަބަބުން އޭނާގެ އާއިލާއަށް ވެސް އެކަމުން އަސަރުކުރާ ކަމަށެވެ. އަދި ޚުދު އޭނާއަކީ ވެސް ކުރިން ޑިޕްރެޝަންގެ ޝިކާރައަކަށްވި މީހެއް ކަމަށާއި، އެތައް ހިތާމަތަކަކާ ދިރިއުޅުމުގައި ކުރިމަތިލާފައިވާނެ ކަމަށް އަންކިތާ ބުންޏެވެ.\n“އެކި މީހުންގެ ހަޔާތުގެ މަޤްސަދު ތަފާތުވާނެ. އެގޮތަށް ސުޝާންތު ވެސް ބޭނުންވީ އޭނާގެ ހުވަފެންތަކުގައި ކުލަޖައްސައިގެން އަމިއްލަ ދިރިއުޅުމައިގެން ކުރިއަށްދާން. އޭނާ ދިޔައީ އޭނާ ބޭނުންވީ ރާސްތާއަށް. އޭގައި އަހަރެންގެ ކުށަކީ ކޮބާ؟ ކީއްވެ އަހަރެން ކުށްވެރިކޮށްފަ އެއްޗެހި ކިޔަންވީ؟” އަންކިތާ ބުންޏެވެ.\nއަންކިތާ ބުނީ ސުޝާންތާއި އޭނާގެ ގުޅުމުގެ ހަގީގަތް ނޭނގި ތިބެ ވާހަކަ ދައްކައިގެން ނުވާނެ ކަމަށެވެ.\nއަންކިތާއާއި ސުޝާންތު ރައްޓެހިވީ “ޕަވިތުރާ ރިޝްތާ” ކިޔާ ޑްރާމާ ސިލްސިލާއެއްގައި އެކުގައި މަސައްކަތް ކުރަމުން ދިޔަ ދުވަސްވަރެވެ.


މ. ދިއްގަރު ކައުންސިލް މެންބަރު އަދި ތ. ގާދިއްފުށި ކައުންސިލްގެ އަންހެން މެންބަރު އިންތިޚާބު ކުރުމަށް ބާއްވާ ބައި- އިލެކްޝަނަށް ކުރިމަތިލުމުގެ ފުރުޞަތު ހުޅުވާލުން\n20 ޖޫން 2022, 12:00 އިއުލާން\n(IUL)38-CA/38/2022/187 : ނަންބަރު\nމ. ދިއްގަރު ކައުންސިލް މެންބަރު އަދި ތ. ގާދިއްފުށި ކައުންސިލްގެ އަންހެން މެންބަރު އިންތިޚާބު ކުރުމަށް ބާއްވާ ބައި- އިލެކްޝަން\nޤާނޫނު ނަންބަރު: 2010/7 (ދިވެހިރާއްޖޭގެ އިދާރީ ދާއިރާތައް ލާމަރުކަޒީ އުޞޫލުން ހިންގުމުގެ ޤާނޫނު) އަށް 8 ވަނަ އިޞްލާޙު ގެނައުމުގެ ޤާނޫނުގެ 15 ވަނަ މާއްދާގެ (ހ) ގައި ބަޔާންކޮށްފައިވާގޮތަށް، މ. ދިއްގަރު ކައުންސިލް މެންބަރު އަދި ތ. ގާދިއްފުށި ކައުންސިލްގެ އަންހެން މެންބަރު އިންތިޚާބު ކުރުމަށް ބާއްވާ ބައި- އިލެކްޝަން، 2022 އޮގަސްޓު 13 ވާ ހޮނިހިރު ދުވަހު ބާއްވާގޮތަށް ހަމަޖައްސައިފީމެވެ.\nމ. ދިއްގަރު ކައުންސިލް މެންބަރު އަދި ތ. ގާދިއްފުށި ކައުންސިލްގެ އަންހެން މެންބަރުގެ މަޤާމަށް ކުރިމަތިލުމަށް އެދޭ މީހުންނަށް އެ ފުރުޞަތު، 2022 ޖޫން 21 ވާ އަންގާރަ ދުވަހުގެ 8:30 ން ފެށިގެން، 2022 ޖުލައި 06 ވާ ބުދަ ދުވަހުގެ 14:00 ގެ ނިޔަލަށް ހުޅުވާލައިފީމެވެ.\nތ. ގާދިއްފުށި ކައުންސިލްގެ އަންހެން މެންބަރުގެ މަޤާމަށް ކުރިމަތިލެވޭނީ ލޯކަލް ކައުންސިލްތަކުގެ އިންތިޚާބުގެ ޤަވާއިދުގެ 14 ވަނަ މާއްދާގެ (ނ) ގައި ބަޔާންކޮށްފައިވާ ގޮތަށް އަންހެނުންނަށް އެކަންޏެވެ. މ. ދިއްގަރު ކައުންސިލް މެންބަރު އަދި ތ. ގާދިއްފުށި ކައުންސިލްގެ އަންހެން މެންބަރުގެ މަޤާމަށް ކުރިމަތިލުމަށް އެދޭ ފަރާތްތަކުގެ އެޕްލިކޭޝަން ފޯމު ބަލައިގަތުމަށް ހަމަޖެހިފައިވަނީ 2022 ޖޫން 21 ވާ އަންގާރަ ދުވަހުގެ 8:30 ން ފެށިގެން، 2022 ޖުލައި 06 ވާ ބުދަ ދުވަހުގެ 14:00 ގެ ނިޔަލަށް އީމެއިލް މެދުވެރިކޮށެވެ. އިންތިޚާބަށް ކުރިމަތުލިމަށް އެދޭ ފޯމު މެއިލްކުރާނީ މި ކޮމިޝަނުގެ [email protected] މެއިލަށެވެ. އަދި އިންތިޚާބަށް ކުރިމަތިލުމަށް ހުށަހެޅި ހުށަހެޅުމާމެދު ނިންމިގޮތާއި ކެންޑިޑޭޓުންނަށް އަންގަންޖެހޭ އެންގުންތައް އިލެކްޝަންސް ކޮމިޝަނުން އަންގާނީ އެޕްލިކޭޝަން ފޯމުގައި އެފަދަ އެންގުންތައް ފޮނުވުމަށް ކެންޑިޑޭޓުން ބަޔާންކޮށްފައިވާ މެއިލަށެވެ.\nމ. ދިއްގަރު ކައުންސިލް މެންބަރު އަދި ތ. ގާދިއްފުށި ކައުންސިލްގެ އަންހެން މެންބަރު އިންތިޚާބު ކުރުމަށް ބާއްވާ ބައި- އިލެކްޝަންގެ ވޯޓު ނެގުމަށް ހަމަޖެހިފައިވަނީ، 2022 އޮގަސްޓު 13 ވާ ހޮނިހިރު ދުވަހުގެ 8:00 ން 16:00 އަށެވެ. އަދި ވޯޓު ގުނަން ފަށާނީ ހަމަ އެދުވަހު ވޯޓު ނަގާ ނިމޭތާ 30 (ތިރީސް) މިނެޓުގެ ތެރޭގައެވެ. މި އިންތިޚާބުގެ ރަސްމީ ނަތީޖާ އިޢުލާނުކުރުމަށް ހަމަޖެހިފައިވަނީ 2022 އޮގަސްޓު 15 ވާ ހޯމަ ދުވަހުގައެވެ.\nމ. ދިއްގަރު ކައުންސިލް މެންބަރު އަދި ތ. ގާދިއްފުށި ކައުންސިލްގެ އަންހެން މެންބަރު އިންތިޚާބު ކުރުމަށް ބާއްބާ ބައި އިލެކްޝަނަށް ކުރިމަތިލުމަށް އެދޭ މީހުން ހުށަހަޅަންޖެހޭ އެޕްލިކޭޝަން ފޯމު މިކޮމިޝަންގެ ވެބްސައިޓް www.elections.gov.mv އިން ލިބޭނެ ވާހަކަ ދެންނެވީމެވެ.\n- ބަނޑޭރި ޕޭ މެނުއަލް\n- ދަރަންޔާއި ކުށުގެ ރިކޯޑު ފޯމް\n- 50 މީޙުންގެ ސޮއި


Apple ge aa MacBook dhahkaalanytha? | ThePress\nއެޕަލްގެ އާ މެކްބުކް އަންނަ ހަފްތާގައި ދައްކާލަނީ\n14 October 2021, 09:26\nޓެކްނޮލޮޖީގެ ދުނިޔޭގައި ބާރުގަދަ ކުންފުންޏެއް ކަމަށްވާ އެޕަލް ކުންފުނި ރަމްޒު ކޮށްދިނުމަށް ބޭނުން ކޮށްފައި ވާ ތަސްވީރެއް / ފޮޓޯ: ދަ ކޮންވަޒޭޝަން\nއަންނަ ހަފްތާގައި އެޕަލް ކުންފުނިން ބޭއްވުމަށް ހަމަޖެހިފައިވާ ހާއްސަ އިވެންޓުގައި އެ ކުންފުނީގެ އާ މެކްބުކް ދައްކާލުމަށް ނިންމާފައިވާ ކަމަށް ބޭރުގެ މީޑިއާ ރިޕޯޓުތައް ބުނެފިއެވެ.\nއެ ކުންފުނީގެ ހާއްސަ އުފެއްދުމެއް މި މަހުގެ 18 ވަނަ ދުވަހު ދައްކާލުމަށް ނިންމާފައިވާ ކަމަށް އެކުންފުނިން ހާމަ ކޮށްފައިވާއިރު އެއީ އެޕަލްގެ އާ މެކްބުކް ދައްކާލާނެ ކަމަށް ބެލެވޭ ކަމަށް ރިޕޯޓުތައް ބުނެއެވެ. ދެމަސްދުވަހުގެ ތެރޭގައި އެ ކުންފުނިން މިފަދަ ދެވަނަ އިވެންޓެއް ބޭއްވުމަށް ނިންމާފައިވާއިރު އާ އެއާޕޮޑެއް ނެރުމަށް ނިންމާފައިވާ ކަމަށް ވެސް ބައެއް މީޑިއާތަކުގައި ރިޕޯޓުކޮށްފައިވެއެވެ.\nއެޕަލްއިން މިހަބަރުތައް ކަށަވަރުކޮށްދީފައެއް ނުވެއެވެ. އާ ކުލަތަކާއި އެކު އެންމެ ފަހުން ނެރުނު އައިފޯން 13 ސީރީޒްގެ ފޯނުތައް އެޕަލް އިން ދައްކާލާފައިވަނީ މިދިޔަ މަހުގެ 14 ގައި އެ ކުންފުނިން ކުރިއަށް ގެންދިޔަ ވާޗުއަލް އިވެންޓެއްގައެވެ. އަދި 24 ގައި ވަނީ ބާޒާރަށް ނެރެފައެވެ.\nއާ އޭ15 ބައޮނިކް ޗިޕާއި އެކު 5ޖީ ވެސް ހިމެނޭ އައިފޯން 13 ސީރީޒްގެ ފޯނުތަކުގެ ކެމެރާ އަށް ބަދަލުތަކެއް ގެނެވިފައިވާއިރު، ކޮލިޓީ ރަނގަޅު ވީޑިއޯ ނެގޭނެ ސިނަމެޓިކް މޯޑްވެސް ވަނީ އާ އައިފޯނާ އެކު ތައާރަފް ކޮށްފައެވެ.\nދުނިޔޭގެ ފެންވަރުގައި ކުރިމަތިލާންޖެހިފައިވާ ކޮމްޕިއުޓާ ޗިޕް ސަޕްލައިގެ ދަތިކަމާއެކު، އައިފޯން 13 ގެ ޔުނިޓްތައް އުފައްދާ މިންވަރަށް ހީނަރުކަމެއް އައުން އެކަށީގެން ވާ ކަމުގެ އަޑުތައް ފެތުރިގެން ދިއުމާއެކު، އެޕަލް ކުންފުނީގެ ހިއްސާގެ އަގުތައް ވަނީ ވެއްޓިފައެވެ.


← މީޑިއާ ← ބީލަން\nބީލަމުގެ މަޢުލޫމާތު ކަރުދާސް\nކޮމްޕިއުޓަރ އަދި ފޯން ނެޓްވޯކް އަޕްގްރޭޑްކުރުމަށް ބޭނުންވާ ތަކެތި ސަޕްލައިކޮށްދިނުމާއި ގުޅޭ މައުލޫމާތު ކަރުދާސް\nކޮމްޕިއުޓަރ އަދި ފޯން ނެޓްވޯކް އަޕްގްރޭޑްކުރުމަށް ބޭނުންވާ ތަކެތި ސަޕްލައިކޮށްދިނުން ބީލަން ފޯމް\nބީލަން ހުށައެޅިފަރާތްތަކަށް ޕޮއިންޓު ލިބުނު ގޮތުގެ ތަފްޞީލު\nބީލަމާއި ގުޅިގެން ޝަކުވާ ހުށައެޅުން\nބީލަމުގެ ކަންތައްތައް ކުރިއަށް ގެންދިއުމަށް ދަޢުލަތުގެ މާލިއްޔަތު ޤަވާޢިދުގައި ބުނެފައިވާ ގޮތް ނޫން އެހެންގޮތަކަށް ނުވަތަ ޤަވާޢިދާއި ޚިލާފަށް ކަމެއް ކޮށްފައިވާކަމަށް ފެނިލައްވާނަމަ އަދި އެފަދަ ކަމަކުން ބީލަމުގައި ބައިވެރިވެފައިވާ އެއްވެސް ފަރާތަކަށް ގެއްލުމެއް ލިބޭނެކަމަށް ނުވަތަ ގެއްލުމެއް ލިބިއްޖެކަމަށް އެފަރާތަކަށް ފެނިއްލައްވައިފިނަމަ، ތިރީގައި މިވާގޮތުގެ މަތީން މައްސަލަ ބެލުމަށް ހުށައެޅިދާނެއެވެ.\n(ހ) ބީލަމެއް ވަކިފަރާތަކާއި ޙަވާލުކުރުމުގެ ކުރިން އެބީލަމަކާއި ގުޅިގެން މައްސަލައެއް އޮތްނަމަ، އެމައްސަލައެއް މިއިދާރާގެ ޕްރޮކިއުމަންޓް އޮފިސަރަށް ލިޔުމުން، މާލިއްޔަތާބެހޭ ސަރކިއުލަރގެ ޖަދުވަލު 18ގައިވާ PR-14 ފޯމުން ހުށައެޅުން\n(ށ) ހުށައެޅުނު މައްސަލައެއް، އެމައްސަލަ ހުށައެޅި ފަރާތުން އަނބުރާ ގެންދިއުން ނުވަތަ މައްސަލަ ހުށައެޅިފަރާތާއި މައްސަލަ ރައްދުވާފަރާތުން ވާހަކަ ދައްކައިގެން އެމައްސަލައެއް ހައްލުނުކުރެވޭ ހިނދެއްގައި، ތިރީގައިވާ ގޮތުގެ މަތިން ޢަމަލުކުރެވޭނެއެވެ\n(ށ.1) އެ މައްސަލަ ހިނގާފައިވާ ގޮތް ވަޤުތުން ބަލަން ފެށުން\n(ށ.2) މައްސަލަ ހުށައެޅޭ ދުވަހުން ފެށިގެން ސަރުކާރު ބަންދުނޫން 14 ދުވަހުގެ ތެރޭގައި މައްސަލަ ބަލައި ނިންމައި، މައްސަލަ ނިންމި ގޮތް ތިރީގައިވާ ގޮތުގެ މަތީން މާލިއްޔަތާބެހޭ ސަރކިއުލަރގެ ޖަދުވަލު 19 ގައިވާ PR-15 ފޯމުން މައްސަލަ ހުށައެޅިފަރާތަށް އެންގޭނެއެވެ.\n(ށ.1.2) މައްސަލަ އެއްކޮށް ނުވަތަ މައްސަލައިގެ ބައެއް ޤަބޫލުކުރިކަން ނުވަތަ މައްސަލަ ޤަބޫލުނުކުރާކަން\n(ށ.2.2) މައްސަލަ ނިންމި ގޮތް\n(ށ.3.2) މައްސަލައިގައި ކަމެއް ރަނގަޅުކުރުމަށް ނިންމިނަމަ، އެކަމެއް ރަނގަޅުކުރުމުގެ ގޮތުން އަޅަން ނިންމި ފިޔަވަޅު\nމަތިގައިވާ ގޮތުގެ މަތީން މިއިދާރާއިން މައްސަލަ ބަލައި ނިންމިގޮތާއި މެދު މައްސަލަ ހުށައެޅި ފަރާތުން ހިތްހަމަ ނުޖެހިއްޖެނަމަ މާލިއްޔަތާބެހޭ ސަރކިއުލަރގެ ޖަދުވަލު 19 ގައިވާ "ބީލަމަކާއި ގުޅިގެން މައްސަލަ ހުށައެޅުމާއި، ހުށައެޅޭ މައްސަލަތައް ބެލުމުގައި ޢަމަލުކުރާނެ ގޮތުގެ އުޞޫލު" ގެ 3.2ގައި ބަޔާންކޮށްފައިވާ ގޮތުގެ މަތިން އެމައްސަލައެއް މިނިސްޓްރީ އޮފް ފިނޭންސްގައި އުފައްދާފައިވާ "ބީލަމުގެ މައްސަލަ އަލުން ބަލާ މުސްތަޤިއްލު ރިވިއު ކޮމެޓީ"އަށް ހުށައެޅިދާނެއެވެ.


"މަގުމަތީގެ ސަލާމަތާއި ރައްކާތެރިކަން" މި ނަމުގައި ސަރުކާރުގެ ހުރިހާ މުއައްސަސާތަކާއި މިނިސްޓްރީ އޮފް ހެލްތް ގުޅިގެން މުޅި ރާއްޖޭގައި އެއްވަގުތެއްގައި ބޭއްވި ހިނގާލުމުގައި ބައިވެރިވެވަޑައިގެން، ރައީސުލްޖުމްހޫރިއްޔާގެ ނައިބު ފައިޞަލް ނަސީމް ދެއްކެވި ވާހަކަފުޅު - The President's Office\n"މަގުމަތީގެ ސަލާމަތާއި ރައްކާތެރިކަން" މި ނަމުގައި ސަރުކާރުގެ ހުރިހާ މުއައްސަސާތަކާއި މިނިސްޓްރީ އޮފް ހެލްތް ގުޅިގެން މުޅި ރާއްޖޭގައި އެއްވަގުތެއްގައި ބޭއްވި ހިނގާލުމުގައި ބައިވެރިވެވަޑައިގެން، ރައީސުލްޖުމްހޫރިއްޔާގެ ނައިބު ފައިޞަލް ނަސީމް ދެއްކެވި ވާހަކަފުޅު\n13 ޑިސެންބަރު 2019، ރިފަރެންސް: SA/NRFN/2019/54\nގަދަކީރިތިވަންތަ اللَّـهُ سُبْحَانَهُ وَتَعَالَىٰގެ ކިބަފުޅަށް ޙަމްދާއި ޝުކުރުކުރަން. ކައު އިތުރު ނަބިއްޔާ مُحَمَّـد رســول اللّـه صـلّى الله علـيـه وسـلّمގެ ކިބައަށް ޞަލަވާތާއި ސަލާމް ލެއްވުން އެދި ދުޢާކުރަން. އަދި މި ޞަލަވާތާއި ސަލާމުގައި އެކަލޭގެފާނުގެ އާލު އަޞްޙާބުން ޝާމިލުކުރަން.\nމާލޭގެ މޭޔަރ، ވަޒީރުން، ޔޫ.އެން. އެޖެންސީތަކުގެ އިސްވެރިން، މި ހަރަކާތުގައި ބައިވެރިވެވަޑައިގަންނަވާ އެންމެހައި ބޭފުޅުން، ދިވެހި ޒުވާނުން، ރާއްޖޭގެ އެންމެހައި ލޮބުވެތި ރައްޔިތުން؛\nއާދެ، އަޅުގަނޑުމެން މިއަދު އަނެއްކާވެސް މަސައްކަތްތަކެއް ކުރަމުން މިދަނީ، މި އަހަރު ކުރީކޮޅު މި ސަރުކާރުން ފެށި، އާދެ، މަގުމަތީގެ ސަލާމަތާއި ރައްކާތެރިކަމުގެ ހޭލުންތެރިކަން އިތުރުކުރުމަށްޓަކައި މި ފެށި ޕްރޮގްރާމްގެ އިތުރު ހަރަކާތެއް.\nއާދެ، އެނގިވަޑައިގަންނަވާނެ، ދިވެހިރާއްޖޭގެ ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ވެރިކަމާ ހަވާލުވެވަޑައިގަތުމާއެކު، އެންމެ ބޮޑު އިސްކަމެއް ދެއްވީ، ދިވެހި ރައްޔިތުންގެ ސަލާމަތާއި ރައްކާތެރިކަމަށް.\nއެނގިވަޑައިގަންނަވާނެ، ރާއްޖޭގައި މަގުމަތީގައި ހިނގާފައި ހުރި ނުރައްކާތެރި ހާދިސާތަކާއި އަދި މިހާރުވެސް ހިނގަމުންދާ ކަންތައްތަކަކީ، އެއީ އަޅުގަނޑުމެންގެ ރައްޔިތުން އިންތިހާ ދަރަޖައަށް ކަންބޮޑުވާ ހިސާބުގައި ހުރި ކަންތައްތަކެއް.\nއާދެ، އެނގިވަޑައިގަންނަވާނެ، އަޅުގަނޑުމެން ޚަބަރުތަކަށް ބަލައިލިނަމަވެސް، އަބަދުވެސް އަޅުގަނޑުމެންނަށް ޓީ.ވީތަކުން ނުވަތަ އަޅުގަނޑުމެންގެ ނޫސްތަކުން މި ފެންނަނީ ކޮންމެވެސް ރަށެއްގައި، ކޮންމެވެސް ހިސާބެއްގައި، މާލޭގައި، ނޫނީ މާލޭ ސަރަޙައްދުގައި ނުރައްކާތެރި އެކްސިޑެންޓެއް ހިނގައިގެން، މުޅި ޢުމުރަށް އެމީހަކު ނުކުޅެދުންތެރި މީހެއްގެ ގޮތުގައި ބަދަލުވެ، ނުވަތަ ފުރާނަ ދޫކޮށްލަންޖެހޭތަން. އަޅުގަނޑުމެން މިކަމަށް ފުންކޮށް ވިސްނަން އެބަޖެހޭ. މަގުމަތީގައި ދުއްވުމުގަޔާއި، ހިނގައިއުޅުމުގައި އަޅުގަނޑުމެން ވަރަށް ބޮޑަށް ސަމާލުވާން އެބަޖެހޭ. އަޅުގަނޑުމެން މިއަދު މި ކަންތައްތައް، އާދެ، ނަމޫނާއެއްގެ ގޮތުގައި ދައްކައިގެން ނޫނީ، އަޅުގަނޑުމެންނަށް މާދަމާ އަޅުގަނޑުމެންގެ ދަރިންގެ ފަރާތުންވެސް، އަޅުގަނޑުމެންގެ ދަރިވަރުންގެ ފަރާތުންވެސް އަޅުގަނޑުމެންނަށް މި ކަންތައްތަކެއް ނުފެންނާނެ.\nއާދެ، އަޅުގަނޑު މިއަދު ޚާއްޞަކޮށް، ދިވެހިރާއްޖޭގެ އެންމެހައި ޒުވާނުންނަށް ވަރަށް ބޮޑަށް އަޅުގަނޑު އިލްތިމާސް ކުރަން، މިކަމުގައި ސަމާލުވާން. ކަނޑައެޅިގެން އެނގޭކަމަކީ، މައިންބަފައިންވެސް އަދި އެއްވެސް މީހަކު ބޭނުމެއްނުވާނެކަން، މަގުމަތީގައި ހިނގާ ނުރައްކާތެރި އެކްސިޑެންޓެއްގައި ޖެހި، އެމީހެއްގެ ދަރިޔަކު ދުނިޔެ ދޫކޮށްފައިދާކަށް.\nއާދެ، މިއީ އަޅުގަނޑުމެންގެ ކޮންޓްރޯލްގައި އޮތް ކަމެއް. އަޅުގަނޑުމެންގެ މި ރަށްތަކަކީ، އަޅުގަނޑުމެންގެ މާލެއަށް ބަލައިލިނަމަވެސް، އަދި ހުޅުމާލެއަށް ބެލިޔަސް، ދިވެހިރާއްޖޭގެ އެއްވެސް ރަށަކީ އެއީ، އަޅުގަނޑުމެން އެހާ ބާރަށް، އެކަކު އަނެކަކަށް ވާދަކޮށްފައި، ކޮންމެހެން ދާންޖެހޭ ހިސާބުގައި ހުރި ސައިޒެއްގެ ރަށްތަކެއް ނޫން. އަޅުގަނޑުމެން ދާން ބޭނުންވާ ކޮންމެ ތަނަކަށް އާދައިގެ މަޑު ސްޕީޑެއްގައި އަޅުގަނޑުމެން ދިޔަޔަސް، ފަސްވަރަކަށް މިނިޓުން، ދިހަވަރަކަށް މިނިޓުން އަޅުގަނޑުމެންނަށް އެބަ ދެވޭ.\nއެހެންވީމާ، އަޅުގަނޑު ހަމަ ޒުވާނުންނާއި، ދިވެހިރާއްޖޭގެ އެންމެހައި ލޮބުވެތި ރައްޔިތުންނަށް ދަންނަވަން އޮތީ، މިކަމުގައި އިތުރު ސަމާލުކަމެއް އަޅުގަނޑުމެން ދެމާ ހިނގާށޭ. އާދެ، އަޅުގަނޑުމެން ތަފާސްހިސާބުތަކަށް ބަލައިފި ކަމަށްވަންޏާ، ރާއްޖޭގެ ރަށްތަކުން އެކި ގޮތްގޮތުން އިމަރޖެންސީގައި މީހުން މާލެ ގެންނަ އަދަދު އަޅުގަނޑުމެންނަށް ފެންނަން އެބަހުރި. އަދި ރާއްޖެއިން ބޭރަށް ވޭތުވެދިޔަ އަހަރުތަކުގެ ތެރޭގައި މީހުން ފޮނުވާފައި، އާދެ، އެކްސިޑެންޓާ ގުޅިގެން ލިބިފައިވާ އަނިޔާތަކަށް ފަރުވާ ދިނުމަށްޓަކައި ފޮނުވާފައި ހުރި އެ އަދަދުތައް އަޅުގަނޑުމެންނަށް ފެންނަން އެބަހުރި. މިއީ އެއްވެސް ގޮތަކަށް އަޅުގަނޑުމެން އުފާކުރާ ކަމެއް ނޫން.\nއެހެންވީމާ، އަޅުގަނޑު ދަންނަވަން އޮތީ، އެއްވެސް ކަމަކީ ކަމެއް ރަނގަޅު ކުރުމަށްޓަކައި އެކަމުގެ މަސައްކަތް އެއީ، ވަކި ވަގުތެއްގައި ފަށަން އޮތް ކަމެއް ނޫނޭ. ކޮންމެ ރަނގަޅު ކަމެއް ކުރުމަށް ކޮންމެ ވަގުތެއްވެސް ރަނގަޅުވާނެ. އެހެންވީމާ، މިއަދު ދިވެހިރާއްޖޭގެ އެންމެހައި ލޮބުވެތި ރައްޔިތުން، ވަކިން ޚާއްޞަކޮށް، ޒުވާނުން އެބަޖެހޭ މިކަމަށް ވަރަށްބޮޑު ސަމާލުކަމެއްދީ، އަޅުގަނޑުމެންގެ އަމިއްލަ ޒިންމާ އަޅުގަނޑުމެން އަދާކުރަން.\nއެނގިވަޑައިގަންނަވާނެ، ގަވާއިދުތަކާއި ޤާނޫނު ހެދިފައި މި ހުންނަނީ ރައްޔިތުންގެ ރައްކާތެރިކަމަށް. އެއްވެސް ހާލެއްގައި، ޤާނޫނަކީ ނުވަތަ ގަވާއިދަކީ އެއީ، މީހަކަށް އަނިޔާއެއް ދިނުމުގެ ގޮތުން ހެދޭ އެއްޗެއް ނޫން. އެއީ އަޅުގަނޑުމެންގެ އެންމެންގެ ސަލާމަތާއި ރައްކާތެރިކަމަށް ހެދިފައި ހުރި ޤާނޫނުތައް. އެގޮތުން އަޅުގަނޑު ޒުވާނުންނާއި، އެންމެހައި ލޮބުވެތި ރައްޔިތުންނަށް ވަރަށް އިލްތިމާސާއެކު، ވަރަށް އާދޭހާއެކު ދަންނަވަން ބޭނުންވަނީ، މި އެންމެންގެ ރައްކާތެރިކަމަށް ހެދިފައި ހުރި ޤާނޫނުތަކަށް އަޅުގަނޑުމެން ޙުރުމަތްތެރިކޮށްހިތަމާ ހިނގާށޭ.\nއަޅުގަނޑުމެންނަކީ ކުޑަ، މީސްކޮޅު މަދު ޤައުމެއް. ކޮންމެ މީހަކީވެސް، އަޅުގަނޑުމެންގެ ކޮންމެވެސް ތިމާގެ މީހެއް ނުވަތަ ކޮންމެވެސް ރައްޓެއްސެއް. އެހެންވީމާ، އެހާ އެކުވެރި ޤައުމެއްގައި، އަޅުގަނޑުމެން އެކުވެރި ބައެއްގެ ގޮތުގައި އަޅުގަނޑުމެން އުޅެމުންދާއިރު، އިތުރު ސަމާލުކަމެއް އަޅުގަނޑުމެން މިކަމަށް ދޭން އެބަޖެހޭ.\nއާދެ، މަގުމަތީގައި ހިނގައި، އާދެ، މަގު ހުރަސްކުރާ ފަރާތްތަކަށް އަޅުގަނޑުމެން ފުރުޞަތު ދޭން އެބަޖެހޭ. އަޅުގަނޑުމެން ސައިކަލުގައި ދާއިރު، ކާރުގައި ދާއިރު، އަޅުގަނޑުމެން މަޑުކޮށްލިޔަސް، ފުރުޞަތު ދީފައި މަޑުކޮށްލިޔަސް، އަޅުގަނޑުމެންނަށް އެ ދާ ތަނަކަށް އަޅުގަނޑުމެންނަށް ދެވޭނެ. އަޅުގަނޑުމެން މިއަދު މިތިބީ މިކަން ކުރަން. އަޅުގަނޑުމެން މިކަން ނުކޮށް ދޫކޮށްފި ކަމަށްވަންޏާ، ކޮން ބައެއްތޯ މިކަން ކުރާނީ.\nއެނގިވަޑައިގަންނަވާނެ، މުޅި ރާއްޖެއަށް ބަލައިފި ކަމަށްވަންޏާ، އަޅުގަނޑުމެންގެ ތެރޭގައި ބޭރު މީހުންވެސް، ބިދޭސީންވެސް ވަރަށްގިނަ. އެކިއެކި މަސައްކަތްތަކުގައި، އެކި ލެވެލްތަކުގެ މީހުން ވަރަށްގިނަ. އެމީހުންގެ ފުށުންވެސް ކަންތައްތަކެއް ރަނގަޅު ވެގެންދާނީ، އަޅުގަނޑުމެންގެ ފުށުން އަޅުގަނޑުމެން އެ ނަމޫނާ ދައްކައިގެން. އާދެ، އެހެންވީމާ، އަޅުގަނޑު އަދިވެސް އެއްފަހަރު އެންމެހައި ރައްޔިތުންނަށް، އެންމެހައި ޒުވާނުންނަށް ގޮވާލަން، މި ކަންތައްތަކަށް އިތުރު ސަމާލުކަން ދިނުމަށް.\nއާދެ، މާލެއަށް ބަލައިފި ކަމަށްވަންޏާ، އެނގިވަޑައިގަންނަވާނެ މި އަހަރުވެސް މާލޭސިޓީ، އާދެ، ޓްރެފިކް ޕޮލިސް، ޓްރާންސްޕޯޓް އޮތޯރިޓީ، މި ހުރިހާ މުއައްސަސާތަކެއް ގުޅިގެން، ގިނަގުނަ މަސައްކަތްތަކެއް މިހާރުވެސް ކުރެވެމުން އެބަދޭ. ޕާކިންގއަށް ޙައްލެއް ހޯދުމަށްޓަކައި ލިބެންހުރި ހުރިހާ ޖާގައެއް އާދެ، ބޭނުންކޮށް، ފަސޭހަކަމާއެކު ސައިކަލް ނުވަތަ ކާރުވެސް ބެހެއްޓޭނެ އިންތިޒާމުތައް ހަމަޖެއްސުމަށް. އާދެ، މަދުންނަމަވެސް، އަޅުގަނޑު ހަމަ ހިތާމައާއެކު ފާހަގަކޮށްލަން، އަޅުގަނޑުމެންނަށް ފެނޭ، ޕާކްކޮށްލާނެ ޖާގަ ހުއްޓަސް، ފަސޭހަ ގޮތް ބޭނުންވާތީވެ، މީހުންނަށް އުނދަގޫވާ ގޮތަށް ކޮންމެވެސްވަރަކަށް ސައިކަލްތައް، ކަންކަންމަތީގައި އެހެން ބެހެއްޓޭ ތަން. މިއީ އަޅުގަނޑުމެން ހަމަ ރަނގަޅުކުރަންޖެހޭ ކަމެއް.\nއެހެންވީމާ، ހަމަ ޒުވާނުންނަށް ވަރަށް އިލްތިމާސާއެކު އަޅުގަނޑު ގޮވާލަން، މިކަހަލަ ހުރިހާ ކަމެއް އަޅުގަނޑުމެން ރަނގަޅު ކުރަމާ ހިނގާށޭ. އަޅުގަނޑުމެން އެންމެން މިއުޅެނީ މި ޤައުމައިގެން ކުރިއަށްދާން. ތަރައްޤީވެފައިވާ ބައެއްގެ ގޮތުގައި އަޅުގަނޑުމެން ކުރިއަށްދާއިރު، ހުރިހާ ކަމެއްވެސް އަޅުގަނޑުމެން ރަނގަޅު ކުރަންޖެހޭނެ. އަޅުގަނޑުމެން ކުރާ މުޢާމަލާތްތަކާއި، ދުއްވުމާއި، އުޅުމާ، މި ހުރިހާ ކަމަކީ މިއީ އަޅުގަނޑުމެން ރަނގަޅުކުރަންޖެހޭނެ ކަންތައްތައް.\nއާދެ، މި ފުރުޞަތުގައި އަޅުގަނޑު، ދިވެހިރާއްޖޭގެ ދައުލަތުގެ މުއައްސަސާތަކާއި، އަދި އަމިއްލަ ކުންފުނިތަކާއި، އޮފީސްތަކުގެ ވެރިންނަށްވެސް ދަންނަވާލަން އޮތީ، މި ޕްރޮގްރާމް، ތިޔަބޭފުޅުންގެ މުވައްޒަފުންނަށް ގިނަގިނައިން ހަނދުމަކޮށްދެއްވާށޭ. އާދެ، ހަނދާންކޮށްދިނުމަކީ، މިގޮތަށް މައިކެއްގެ ދޮށުގައި ހުރެފައި، މި ވާހަކަ ދެއްކުމަކީ މިއީ، އަޅުގަނޑުމެން ކުރަންޖެހޭ ކަމެއް. ގިނަގިނައިން ބުނެދިނުމަކީ އެއީ އަޅުގަނޑުމެންގެ މައްޗަށް ލާޒިމު ކަމެއް.\nއެހެންވީމާ، އެފަދަ ފަރާތްތަކަށް އަޅުގަނޑު ދަންނަވާލަން އޮތީ، ވަކިން ޚާއްޞަކޮށް، ރާއްޖޭގައި، މާލޭގައިވެސް، އެކި ރަށްރަށުގައި، ވަރަށްގިނަ އަދަދަކަށް ބިދޭސީން، އާދެ، އެކި ޤައުމުތަކުގެ މީހުން ދިރިއުޅެމުންދާއިރު، އަޅުގަނޑުމެން އެބަޖެހޭ އެމީހުންނަށްވެސް ޤައުމުގައި ޤާނޫނުތަކާއި، ގަވާއިދުތަކާއި، އުޞޫލުތަކާއި، އަޅުގަނޑުމެންގެ މި ހަމަތަކާ މި ކަންތައްތައް ކިޔައިދޭން. ހަމައެކަނި ޕިކަޕެއް ދީފައި ނުވަތަ ލޮރީއެއް ދީފައި އެމީހުން ލައްވައި މަސައްކަތް ކުރުވަން ފޮނުވާލީމާ އެއީ، އެންމެ ފުރިހަމަގޮތުގައި ޒިންމާ އަދާވީ ކަމަކަށް ނުބެލެވޭނެ.\nއެހެންވީމާ، އަޅުގަނޑު ޚާއްޞަކޮށް، ބޭރު މީހުން ގެންގުޅުއްވާ އެންމެހައި ފަރާތްތަކަށްވެސް ދަންނަވަން އޮތީ، މިއަދު އަޅުގަނޑުމެން މި ހިންގާ ޕްރޮގްރާމް، ތިޔަބޭފުޅުން އެމީހުންނަށްވެސް ކިޔައިދެއްވާށޭ. ކޮންމެ މީހަކީވެސް، ކޮންމެ ބިދޭސީއަކީވެސް، ކޮންމެވެސް މީހެއްގެ ބެލުމެއްގެ ދަށުގައި ހުންނާނެ މީހެއް. އެހެންވީމާ، މި ނަޞޭޙަތްދީ، މި ކަންތައް ކިޔައިދިނުމުން އަޅުގަނޑުމެން މި ކުރާ ކަންތައްތައް އަޅުގަނޑުމެންނަށް ހަމަ ކާމިޔާބު ވެގެންދާނީ.\nއާދެ، ކުރިއަށް އޮތް ތަނުގައި އިރާދަކުރެއްވިއްޔާ، ބޭރު މީހުންނަށް އަމާޒުކޮށްގެންވެސް އަޅުގަނޑުމެން މިފަދަ ޕްރޮގްރާމްތައް ބޭއްވުމަށްޓަކައި މިހާރުވެސް ރޭވެމުން އެބަދޭ. އެހެންނަމަވެސް، އަޅުގަނޑު ދަންނަވަން އޮތީ، ކޮންމެހެން އެ ޕްރޮގްރާމާ ހަމައަށް މަޑުކުރާކަށްވެސް ނުޖެހެއޭ.\nއަޅުގަނޑުގެ ވާހަކަކޮޅު ނިންމާލުމުގެ ކުރިން، އަދިވެސް އެއްފަހަރު އަޅުގަނޑު ތިޔަ އެންމެހައި ބޭފުޅުން، ޚާއްޞަކޮށް، ޒުވާނުން މިކަމަށް ސަމާލުވުމަށް އަޅުގަނޑު ދަންނަވާލަން. ހަމައެއާއެކު، މިއަދު މި ޕްރޮގްރާމް މިހާ ފުރިހަމަގޮތެއްގައި އިންތިޒާމު ކުރެއްވީތީ ޚާއްޞަކޮށް، މިނިސްޓްރީ އޮފް ހެލްތް، ޓްރެފިކް ޕޮލިސް، ޓްރާންސްޕޯޓް އޮތޯރިޓީ، ޑަބްލިޔު.އެޗް.އޯ، މާލޭސިޓީ ކައުންސިލް، މި ހުރިހާ ފަރާތްތަކަށް އަޅުގަނޑު ޝުކުރު ދަންނަވަން.\nއެންމެފަހު ބަހެއްގެ ގޮތުންވެސް އަޅުގަނޑު ދަންނަވާލަން އޮތީ، އާދެ، ފުރާނަ ސަލާމަތް ކުރުމަށްޓަކައި އަޅުގަނޑުމެން އެންމެން އެކުގައި އަޑުއުފުލައި، އަޅުގަނޑުމެންގެ ހަރަކާތުން، އަޅުގަނޑުމެންގެ އުޅުމުން، އަޅުގަނޑުމެންގެ ދުއްވުމުން، އަޅުގަނޑުމެން ހިނގައި އުޅޭގޮތުން، މަގުމަތީގައި އަޅުގަނޑުމެން އުޅޭ އުޅުމުން، އަޅުގަނޑުމެން، އަޅުގަނޑުމެންގެ ޢަމަލުތަކުން އެކަން ދައްކަމާ ހިންގަވާށޭ. އަނެކާގެ ފުރާނަ ސަލާމަތް ކުރުމަށްޓަކައި އެހީވާ މީހެއްގެ ގޮތުގައި އަޅުގަނޑުމެންގެ ކޮންމެ މީހަކު ވަމާ ހިނގާށޭ.\nޢަޒުމަކަށް ހަދަމާ ހިނގާށޭ، މިއަދުން ފެށިގެން، މި ވަގުތުން ފެށިގެންވެސް އެއްވެސް އެކްސިޑެންޓެއް، އާދެ، އިހްމާލުން، ފަރުވާކުޑަވުމުގެ ސަބަބުން ނުހިނގުމަކީ އެއީ އާދެ، އަޅުގަނޑުމެންގެ ޢަޒުމަކަށް ހަދައި، އެންމެން އެކުގައި އެ ރޫޙުގައި އަމާން، ރައްކާތެރި މަގުތަކެއް ކަމުގައި ދިވެހިރާއްޖޭގެ މަގުތަކަކީ ހެދުމަށް އަޅުގަނޑުމެން މަސައްކަތް ކުރަމާ ހިނގާށޭ.\nއާދެ، އަޅުގަނޑުގެ ދުޢާއަކީ، ދިވެހިރާއްޖޭގެ އެންމެހައި ރަށްތަކަކީ، އަމާން، ރައްކާތެރި މަގުތަކެއް، އާދެ، އަޅުގަނޑުމެންނަށް ލިބިފައިވާ ރަށްތަކެއްގެ ގޮތުގައި اللّـه سبحـانـه وتعـالى މިންވަރު ކުރެއްވުން.\nތިޔަ އެންމެހައި ބޭފުޅުންނަށް ވަރަށްބޮޑަށް ޝުކުރިއްޔާ!


ލޯބި ނުވިޔަސް ފިރުމާލަދީ….30 – Esfiya\nހިތާމަ ލޯބި May 1, 2018\nލޯބި ނުވިޔަސް ފިރުމާލަދީ….30\nފުރަތަމަ ފަހަރަށް ދެ ހަށިގަނޑު ގުޅިލާމެހިގެން ދިޔަ ވަގުތު ދެހިތް ވެސް އެކަކު އަނެކަކަށް ބަސްމޮށުންތެރިކަމާއި ނުލާ އެތައް ވައުދުތަކެއް ވަމުން ދިޔައެވެ. އެތައް ދުވަހަކަށްފަހު ހަށިގަނޑަށް ލިބުނު އަރާުމުގައި ބެހިގެން ގޮސްފައިވާ ދެހަށިގަނޑަށް ވެސް ލޮޑުކަމެއް އިހުސާސްވެ ވަރުބަލިވެ އެކަކު އަނެކަކު އަތު ތެރޭގައި ތިބެ ކުރިން ދެލޯ މެރިގެން ދިޔައި ކާކަށް ކަމެއް އެކަކަށް ވެސް ބުނާކަށް ނޭނގެއެވެ.\nއާދައިގެމަތިން ރިމީޝާ އަށް ދެލޯ ހުޅުވާލެވުނީ ފަތިސްނަމާދު ބަންގިއަށެވެ. ޖެހިގެން އޮތް ޝިނާންގެ މޭމަތީގައި އަތް ހާކާލެވުނީ ކައިރީގައި އޮތީ މިޝްކު ކަމަށެވެ. ކުއްލިއަކަށް ދެލޯ ބޮޑަށް ހުޅުވާލެވުނުއިރު އޭނާގެ ކައިވެނި ކުރެވިއްޖެކަން ހަނދާންވިއެވެ. އޭނާގެ ބަނޑުމަތީގައި އޮތް ޝިނާންގެ އަތް މަތީގައި އަތް ބާއްވާލަމުން މަޑުމަޑުން ޝިނާންގެ މޫނަށް ބަލާލިއެވެ. ގައިމަތީގައި އަޅާފައި އޮތް ރަޖާގަނޑުގެ ބަޔަކުން ޝިިނާންގެ މޫނުގެ އެއްބައި އޮތީ ފޮރުވިފައެވެ. ރިމީޝާ މަޑުމަޑުން ބެޑްލައިޓްގެ އަލި ކުޑަކޮށް ގަދަކޮށްލިއެވެ. ކުޑަކޮށް ތެދުވެލާފައި ހެޑްބޯޑުގައި ލެގިލިއެވެ. ކުއްލިއަކަށް ތިރިއަށް އުކާލެވިފައި ހުރި ދެމީހުންގެ އަންނައުނުތައް ފެނުމުން ރިމީޝާ އަށް އިނގިލީގައި ދަތްއަޅާލެވުނެވެ. ރޭގައި ޝިިނާނާއި އެކު ހޭދަވި ލޯބިވެތި ވަގުތުތައް މަތިން ހަނާދާންވުމުން ދެވަނަ ފަހަރަށް ޝިނާންގެ މޫނަށް ބަލާލިއެވެ. ޝިނާންގެ މޫނު ފެންނާނެހެން ރަޖާ ދުރުކޮށްލިއެވެ. އަރާމު ނިދީގެ ފޮނިކަން އިހުސާސް ކުރަމުން ދިޔަ ޝިނާންގެ މޫނަށް ބަލަން ރިމީޝާ އަށް އިނދެވުނެވެ. ހިތަށް އަރަން ފެށި އެއްޗެހި ތަކަކުން ރިމީޝާގެ ދެލޯ ފެންކަޅި ކުރުވަމުން ދިޔައެވެ.\n“އަހަރެންދެކެ ޝިިނާން ކިހާ ލޯބިވޭ ހެއްޔެވެ؟ މިފަދަ އޯގާތެރި ބައިވެރިޔަކު ދުނިޔެއިން ލިބޭނީ ނަސީބުވެރިއަކަށެވެ. އެ ލިސްޓުގައި އަހަރެންގެ ނަން ހިމެންގިގެން ހިނގައްޖެއެވެ. އަހަރެންނަކީ ހިއްސު ސަލާމަތުން ހުރި އަންހެނެއްކަން އިހުސާސް ކޮށްދީފިއެވެ. އަހަރެން ލޯބިވެގެން ހަޔާތަށް ގެނައި ފިރިހެނާގެ ފަރާތުން އަހަރެންނަށް ލިބުނީ އަނިޔާއެވެ. ހިތާމައެވެ. ކުރަންޖެހުނީ އިންތިޒާރެވެ. އެކަމަކު އަހަރެންދެކެ ލޯބިވާ މީހާ ހަޔާތަށް ގެނައުމުން އެހުރިހާ ކަމެއް ބަދަލުކޮށްދީފިއެވެ. އުފާވެރިކަން އޭގެ އިންތިހާ އަށް އެންމެ ރެއަކުން ދީފިއެވެ. ކައިވެނީގެ ފުރަތަމަރޭގެ އުފާ ހާސިލްކޮށްދީފިއެވެ. ހިތާމައަކީ ޝިނާނާއި މެދު އަހަރެންގެ ހިތުގައި މިވަނީ ކޯއްޗެއްކަން އަދިވެސް އަހަރެންނަށް ނޭނގޭތީއެވެ” ޝިނާންގެ މޫނަށް ބަލަން އިނދެ އަމިއްލަ ހިތާއި ވާހަކަދައްކަމުން ރިމީޝާ ދިޔައެވެ. ދެލޮލުން ވެއްޓެން ތައްޔާރުވި ކަރުނަތިކި ދެއަތުން ފޮހެލުމަށްފަހު ރިމީޝާ ޝިނާންގެ މޫނާއި މޫނު ކައިރިކޮށްލާފައި ޝިނާންގެ ނިތުގައި ބޮސްދިނެވެ.\n“ތެންކިއު ސޯ މަޗް” މަޑުމަޑުން ރިމީޝާ ބުނެލިއެވެ. ޝިނާން ދެލޯ ހުޅުވާލީ ކުއްލިއަކަށެވެ. ރިމީޝާ އަށް އިނދެވުނުތަން ވެސް ނޭނގުނެވެ. އަވަހަށް ތެދުވަން އުޅުނު ވަގުތު ގައިމަތީގައި އޮތް ރަޖާގަނޑު ކެހިގެން ދިޔައެވެ. އެއްވެސް ފޭރާމެއްނުވާ އަމިއްލަ ހަށިގަނޑު ފެނުމުން ދެއަތް ހަށިގަނޑުގައި ހުރަސްކޮށްލިއެވެ. ޝިނާން ބަލަން އިންގޮތުން ލަދުން ބިން ފަޅާފައި އަޑިއަށް ދާނެ ނަމައޭ ހިތަށް އެރިއެވެ. ރިމީޝާގެ ހާލަށް ހަމްދަރުދީވެ ޝިނާން ތެދުވެ ރިމީޝާ ދެއަތް މައްޗަށް އުފުލާލިއެވެ. ދެލޯމަރައިގެން އޮތް ރިމީޝާގެ މޫނަށް ބަލަމުން ފާހާނާއަށް ވަދެ ބިލިގާ ތެރެއަށް ރިމީޝާ ދޫކޮށްލިއެވެ.\nއެންމެ ތަރިއެއް ވެސް ފެންނަން ނެތް އުޑަށް ބަލަހައްޓައިގެން ހުރި އައްޔަދުގެ އަތުގައި ކުޑަ ނޯޓްފޮތެއް އޮތެވެ. ވަކި ސަފްހާއެއް ހުޅުވާލެވިފައި އޮތް އެފޮތުގެ ކޮންމެ ގަނޑެއް ދޭތެރެއަކުން ޖެހިލާ ފިނި ވައިރޯޅި އާއި ސަމާސާ ކޮށްލައެވެ. އެގޮތަށް އައްޔަދު ހުރިއިރު އޭނާ ހިތާއި ސިކުނޑީގައި ރަސްކަން ކުރަމުން އެދަނީ ކޮންފަދަ ކަންތައްގަނޑެއް ކަމެއް ނޭނގޭއެވެ. ޔަގީނުން ވެސް އޭނާގެ ނަސީބާއި މެދު ކަރުނައަޅާކަން ދެލޮލުން ހުއްޓުމެއްނެތި ތިރިއަށް ދަތުރުކުރަމުން އެދާ ތާޒާ ކަރުނަތައް ހެއްކަކަށް ފުދެއެވެ. އިރުކޮޅަކުން އަތުގައި އޮތް ފޮތުގެ ހުޅުވާލާފައި އޮތް ސަފްހާ އަށް ބަލާލައެވެ. އުޑުގެ ވަކި ހިސާބަކުން ވަރަށް އަލިމަޑުކޮށް ފިޔަޖަހަމުން ދިޔަ ދެތިން ތަރި ފެނުމުން އޭނާގެ ތުންފަތަށް ހިނިތުންވުމެއް ވެރިވިއެވެ. އަވަހަށް ފޮތަށް ބަލާލިއެވެ. ހީވާ ގޮތުން މިހުރިހާ އިރު އޭނާ އިންތިޒާރުއެކުރީ އުޑުން ތަރިއެއް ފެންނަންދެންނެވެ.\nފެނުނީމާ ، ހަނދާން އާވޭ\nއެކަނިވެރިކަން، ފެތުރިފައިވާ މަގޭ މި ހަޔާތް ބަދަލުވޭތޯ\nލޯބި ނުވިޔަސް ފިރުމާލަދީ……..” ގަނޑަށް ބަލަހައްޓައިގެން ހުރެ އައްޔަދު އެޖުމްލަތައް ތަކުރާރު ކުރަމުން ދިޔައެވެ. އެއްދުވަހު ރިމީޝާ ވެސް ވަނީ އޭނަ ކައިރީގައި ލޯބި ނުވިޔަސް ފިރުމާލަދިނުމަށް އެދިފައެވެ. އެދުވަހު އޭނާ ވަނީ އެލޯތްބަށް ފުރަގަސްދީ އަމިއްލަ އެދުން އިސްކޮށްފައެވެ. މިވަގުތު އޭނާ އެހުރީ އެދުވަހު ރިމީޝާ ހުރި މަގާމުގައެވެ. އިންސާނުންނަށް ދުނިޔެ ދައްކާ ކުލަވަރު ތަފާތު ވާނޭ ބުނާ ސަބަބަކީ މިއީއެވެ. އަތުން ބީވެދިޔަ ލޯތްބަށްޓަކައި ކަރުނައަޅާ ރުއިން ނޫން އެހެން އެއްވެސް ކަމެއް ކުރެވޭކަށް މިވަގުތު އޭނާ އަށް ނެތެވެ. ރިމީޝާގެ ލޯތްބަށްޓަކައި އޭނާ އަށް ގިސްލެވެމުން ދިޔައިރު ދެއަތުގެ ތެރޭގައި އޮތް ފޮތް އޮތީ ތިރިއަށް ވެއްޓިފައެވެ. ކުއްލިއަކަށް އައްޔަދަށް ސިހުމެއް ލިބުނީ އައްޔަދުގެ ހުޅުވާލެވިފައި އޮތް ކަނާއަތުގެ އަތްތިލައިގާ ފިނި އަތެއް ޖެހުމުންނެވެ.\n“މަގޭ ލޯބިވާ ދޮންބޭ! ހިތްވަރުކުރޭ….” ޝަނުމްގެ އޯގާތެރި ބަސްތައް އިވުނު ހިނދު އައްޔަދަށް އިތުރަށް އަސަރު ކުރިއެވެ. ދެރަވެފައި ނުވަތަ ހިތުގައި ޖެހިފައިވި ވަގުތެއްގައި އެހެންމީހެއްގެ އޯގާތެރިކަން ލިބިއްޖިއްޔާ އިންސާނާ އިތުރަށް ބަލިކަށި ކޮށްލާކަން މިއީ ހަމަ ހަގީގަތެކެވެ.\n“ޝައްނު!!! ދޮންބެ ހާދަ ލޯތްބެއްވެޔޭ ރިމީ ދެކެ. ދޮންބެ މަރުވެދާނެ” ޝަނުމްގެ ގައިގާ ބައްދައިގަންނަމުން އައްޔަދު ބުނެލިއެވެ. ޝަނުމް އަށް ވެސް ރޮވުނެވެ.\n“ދޮންބޭ ދެރަނުވޭ. މިވަގުތު މީ ދޮންބެ ހިތްވަރު ކުރަންވީ ވަގުތު. ދެން މަޑުމަޑުން ހިތްވަރާއެކު ކުރިއަށްދޭ… އިރާދަކުރެއްވިއްޔާ ހުރިހާ ކަމެއްވެސް ރަނގަޅުވާނެ” ޝަނުމް ހިތްވަރާއެކު އޭނާގެ ދޮންބެއަށް ހިތްވަރުދެމުން ދިޔައެވެ.\n“ޝައްނު!! ދޮންބެ ބޭނުމީ ރިމީ. ކޮންމެހާލެއްގަވެސް. މިހާރު ދޮންބެ ކައިރިއަށް ރިމީ އަންނާކަށް އެއްވެސް ހުރަހެއް ނެތް” އައްޔަދު ޝަނުމް އާއި ދުރަށް ޖެހިލަމުން ހަލަބޮލިވެފައިވާ މާލޭގެ މަގުމައްޗަށް ނަޒަރު ހުއްޓާލިއެވެ. އޭނާގެ ވަށައިގެންވާ ކޮންމެ ތަނަކުން ރިމީޝާގެ ހަނދާންތައް އާކޮށްދޭ ކަހަލައެވެ. އެހެން ފިރިހެނެއްގެ ހިމާޔަތުގެ ދަށުގައި ރިމީޝާ ވާނެކަން ހިތަށް އަރާ ކޮންމެ ފަހަރަކު އޭނާގެ ހިތަށް އިންތިހާ އަށް ތަދުވަނީއެވެ.\n“ދޮންބޭ!!! ދޮންބޭ!!! ވިސްނަބަލަ. އަދި ކިރިޔާ ރިމީ ގެ ކައިވެނި ކުރެވުނީ. އޭނަ ވެސް ބޭނުމެއްނުވާނެ އެންމެ ދުވަހެއް ވާއިރަށް ކައިވެނި ރޫޅިގެންދާކަށް. ދޮންބެ ދެން ހޯދަންވީ ދޮންބެ ލޯބިވާ މީހާއެއް ނޫނޭ. ދޮންބެ ދެކެ ލޯބިވާނެ މީހެއް” ޝަނުމް ދޫނުކޮށް ވިސްނައިދެވޭތޯ ބަލަމުން ދިޔައެވެ. ނަމަވެސް ޖަވާބެއްނުދީ އައްޔަދު ގޭތެރެއަށް ވަދެގެން ދިޔައީއެވެ. ޝަނުމް އެދިމާލަށް ބަލަން ހުރީ ދެރަވެފައެވެ.އޭނާގެ ދޮންބެ ދެވަނަ ފަހަރަށް ފާފައަކަށް އަރައިނުގަނޭތޯ ހިތާއި ހިތުން ހެއްދެވި ފަރާތަށް ދަންވާލިއެވެ.\nމެންދުރުގެ ކެއުން މޭޒުމައްޗަށް އަރުވާފައި ރިމީޝާ ތަންކޮޅެއް ދުރަށް ޖެހި މޭޒުމައްޗަށް ބަލާލިއެވެ. ޝިނާނަށް އެންމެ މީރު ކެއުން މާނިޔާ މަހު ގަރުދިޔަ އާއި ބަތް ތައްޔާރުކުރީ ހުދު ރިމީޝާގެ ދެއަތުންނެވެ. ކުއްލިއަކަށް ރިމީޝާ ސިހުނީ ފަހަތުން އޭނާގެ ހަށިގަނޑުގައި ހިފާ ލުއްކެއް ޖަހާލުމުންނެވެ. އެވަގުތު އޭނާ ގޮސް ތަތްވީ މަތިން ޓީޝާޓެއްނުލާ ހުރި ޝިނާންގެ ތަނަވަސް މޭމަތީގައެވެ. ޝިނާން އޭނާގެ ދެއަތުން ރިމީޝާ ގަޔާލާ ފިއްތާލިއެވެ. އެވަގުތު ރިމީޝާގެ މަޑު ހުނުމުގެ އަޑު އިވިލިއެވެ.\n“ކާންހެދިފަ މިހިރީ. ޝިން އަށް އެންމެ މީރު……” ރިމީޝާ ބުނަން އުޅުނު ޖުމްލަ ފުރިހަމަ ނުކުރެވުނެވެ.\n“ޝްޝްޝް…. އަހަންނަށް އެންމެ މީރު ކާނާ ރޭގައި ލިބިއްޖެ. ދެން އަބަދުވެސް ލިބޭނެ. އެއްވެސް ފިކުރެއް ހިތާމައެއް ނެތް” ޝިނާން އެޖުމްލަ ފުރިހަމަ ކޮށްލިއެވެ. ރިމީޝާ ލަދުގަތް ނަމަވެސް ރަކި ހީލުމަކުން ހީލިއެވެ.\n“ރިމީ އަހަންނަށް ބަތް މޮޑެދޭނަންތަ؟ މިއަދު ހުރިހާ ކަމެއް ރިމީގެ ތި ދެއަތުން ކުރަން ބޭނުމީ. ޕްލީޒް…..” ރިމީޝާގެ ކޮލުގައި ބޮސްދެމުން ޝިނާން ބުނެލިއެވެ. ހީލާފައި ރިމީޝާ ޝިނާންގެ ދެއަތް ތެރެއިން ނެއްޓިގެން އައިސް މޭޒު ކައިރީގައި ހުއްޓުނެވެ. ތައްޓަށް ބަތް އެޅުމަށްފަހު ރިމީޝާ ބަތްމޮޑެން ތައްޔާރުވަމުން ދިޔައެވެ. އެހުރިހާއިރަކު ގޮނޑީގައި އިން ޝިނާންގެ ނަޒަރު ވަނީ ރިމީޝާ ގެ މޫނަށް ހުއްޓިފައެވެ. އެކަން ރިމީޝާ އަށް އެނގޭތީ ކުރަން ހުރި މަސައްކަތަށް ބުރޫ އަރަމުން ދިޔައެވެ. ނަމަވެސް ހީލާފައި އޭނާ ކުރިއަށް ދިޔައެވެ. ބަތްމޮޑުމަށްފަހު އެންމެ ފުރަތަމަ ސަމްސާ ނަގާ ޝިނާންގެ އަނގަ އާއި ކައިރިކޮށްލިއެވެ.\n“އާދެބަލަ” ޝިނާން ރިމީޝާގެ އަތުގައި ހިފާ ގެނެސް ބޭންދީ އުނގުގައެވެ.\n“ރިމީ ތިހިރީ އުފަލުންތަ؟ އެއްވެސް ކަމެއް އަހަރެންގެ ފަރާތުން ބޭނުންތަ؟” ލޯތްބާއެކު ރިމީޝާގެ މޫނުގައި ފިރުމާލަމުން ބުނެލިއެވެ. ރިމީޝާ އިސްއުފުލާ ޝިނާނާއި ހަތަރުކަޅި ހަމަކުރިއެވެ.\n“އަހަރެން މިހުރީ އުފަލުން. އަދި ކިރިޔާ އަހަރެންނަށް ދިރިއުޅުމެއް މިފެނުނީ. އަހަރެންދެކެ ނިހާޔަތަށް ލޯބިވާ އަޅާލާ އޯގާތެރިއެއް ލިބުނީމަ ކާކު އުފާނުވާނީ” ރިމީޝާ ބުނެލިއެވެ.\n“އިތުރު ކަމެއް. ވަރަށް އަހާ ހިތުން މިއިނީ…” ލާނެއް ކަމާއެކު ޝިނާން އަހާލިއެވެ.\n“އަހަރެން ކުރިން ކައިވެނި ކުރިޔަސް އެ ކައިވެނިން އަހަރެންނަކަށް އިހުސާސެއް ނުވި އަހަރެންމީ އަންހެނެއްކަން. އަހަރެން ހުރީ އަމިއްލަ ހަށިގަނޑު މަތިން ވެސް ހަނދާންނެތިފަ. އެކަމަކު ރޭގައި އަހަންނަށް ހުރިހާ ކަމެއް އިހުސާސްވެއްޖެ. އަހަރެންނަށް ފިރިއެއްގެ ލޯބި ލިބިއްޖެ” ރިމީޝާ އިސްޖަހާލިއެވެ.\n“އޯވް…. އަދި ބޭނުންތަ އިހުސާސް ކޮށްލަން” ޝިނާން ގަސްދުގައި ރިމީޝާ ރަކިކޮށްލިއެވެ. ޖަވާބުގައި ރިމީޝާ ޝިނާންގެ އަތުގައި ޖަހާލިއެވެ.\nއަހަރެން އެދޭ އެދުމެއް އެބައޮތް. ދުވަހަކު ވެސް އަހަރެން ދޫކޮށްނުލައްޗެ. އަހަރެން ބޭނުމީ މި ކައިވެންޏަކީ އަހަރެންގެ އެންމެ ފަހު ކައިވެނި ކަމުގައި ހަދަން. ޝިނާން އަހަރެން ދޫކޮށްލައިފިއްޔާ އަހަރެން ހަލާކުވެދާނެ. ލައްކަ މަސައްކަތުން އަހަރެންނަށް މި ހިސާބަށް އާދެވުނީ…..” ރިމީޝާ ބުނެލިއެވެ.\n“އަހަރެން ހުވަފެނުން ވެސް ދެކެން ބޭނުންވާ ތަނެއް ނޫން އެއީ އަހަރެން އަތުން ރިމީ ދޫވެގެންދާތަން. އެދުވަހަކުން ރިމީ އަށް ވުރެ ކުރިން އަހަރެންގެ ދުވަސްދާނެ. އަހަރެންނަށް އެނގޭ ރިމީ އަހަރެންދެކެ ލޯބިނުވާކަން. އެއީ މައްސަލައެއްނޫން. އަދި ލޯބިވެވޭނެ. ރިމީ ނަގާނެ ވަރަކަށް ވަގުތު ނަގަންވީ. ރިމީގެ ތި ދުލުން އަހަރެންދެކެ ލޯބިވެޔޭ ބުނާ ދުވަހަކުން އަހަރެން އުފަލުން މޮޔަވާނެ. ޔަގީން. ބުނެބަލަ އެދުވަސް އަންނާނެތަ؟” ޝިނާން އަހާލިއެވެ. ރިމީޝާ ހީލަމުން ބޯ ޖަހާލި ވަގުތު އޭނާގެ ދެލޮލުން ކަރުނައެއް ވެއްޓިގެން ދިޔައެވެ. ރިމީޝާގެ މޫނުމަތިން ފެނުނު މައުސޫމް ކަމަކުން ޝިނާނަށް ކެތެއް ނުވިއެވެ. ރިމީޝާގެ ހަށިގަނޑުގައި ބާރަށް ބައްދައިގަތީ އެހިތުގައި ލޯބި އުތުރި އަރަން ފެށުމުންނެވެ.\n“ދެން ހިނގާކާން. އަހަރެން މިހާރު ހަލާކުވަނީ މިޝްކު ދެކޭ ހިތުން. ޔަގީން ވަރަށް ޝަކުވާކުރާނެ ފެނިއްޖިއްޔާ…..” ރިމީޝާ ތެދުވެގެން ގޮސް ސަމްސަލުން ޝިނާނަށް ކާންދޭން ފެށިއެވެ. ޝިނާން ސަމްސަލުގައި ހިފެހެއްޓިއެވެ. ހީލުމަށްފަހު އެ ސަމްސަލުން އޭނާގެ އަތުން ރިމީޝާގެ އަނގައަށް ވެސް ބަތް ސަމުސަލެއް ލަވާލިއެވެ.\nރިމީޝާގެ ހަޔާތަށް އައި އުފާވެރި ދުވަސްތަކަށް ނިމުން އައިސް ޝިިނާން ވަޒީފާއަށް ނިކުންނަން ފަށައިފިއެވެ. އާދައިގެ މަތިން ޝިނާނަށް ގޭގައި މަޑުކޮށްލަން ލިބެނީ މަދު ފަހަރަކުއެވެ. ނަމަވެސް ފޯނުގައި ދެމަފިރިން ވެސް ގިނަ ވަގުތުތަކެއް ހޭދަކުރަމުން ދިޔައެވެ. އަލްވީރާގެ އާއިލާ އެނބުރި ރަށަށް ދިޔުމުން ރިމީޝާ އާއި މިޝްކު ގޭގައި އެކަނިވިއެވެ. ހަފްތާ ބަންދެއް އަތުވެއްޖެނަމަ ރިމީޝާ އާއި މިޝްކު އާއި އެކުގައި ޒޯހަލް ވަގުތު ހޭދަކުރަމުން ދޭއެވެ. އެހުރިހާ ދުވަހަކު ވެސް އައްޔަދުގެ ފަރާތުން އެއްވެސް އުނދަގުލެއް ނުވާތީ ރިމީޝާ ހުންނަނީ ވަރަށް ހަމަޖެހިފައެވެ. އައްޔަދާއި ކުރިމަތިލާން ބޭނުންނުވާތީ ރިމީޝާ އެބަޔަށް ވެސް ގޮސް އުޅެނީ ވަރަށް މަދުފަހަރަކުއެވެ.\nމިޝްކު ސްކޫލަށް ދިޔުމުން ރިމީޝާ ގޭގައި އޮންނަން ފޫހިވެގެން ކާއެއްޗެއް ކެއްކުމަށް ތައްޔާރުވަމުން ދިޔައެވެ. ކުއްލިގޮތަކަށް ފިރިމީހާ ގެ ރަށަށް ދާންޖެހުމުން ޒޯހަލް އަށް ވަނީ ރިމީޝާގެ ކައިވެނީގައި ބައިވެރިނުވެވިފައެވެ. އެހެންކަމުން ހަވީރު ޒޯހަލް އަންނާނެ ކަމަށް ބުނެފައި އޮތުމުން ރިމީޝާ އުޅުނީ ޒޯހަލް އަށް އެންމެ މީރު ޕިއްޒާ އަޅާށެވެ. ވަގުތަކީ ނަމާދު ވަގުތަށް ވުމުން ފިހާރަތައް ބަންދުކޮށްފައި ހުރުމުން ޕިއްޒާ ތައްޔާރުކުރުމަށް ހަމައެކަނި މަދުވި އެއްޗެއް ބަލާ ދިޔުމަށް ޝަނުމް އަށް ގުޅާލިއެވެ. ފޯނު ނެގުމުން އެންމެ ފުރަތަމަ ވެސް ޝަނުމް ކައިރީގައި އަހާލީ ގޭގައި އައްޔަދު އުޅޭތޯއެވެ. ޝަނުމްގެ ވާހަކަތަކުން އައްޔަދު ގޭގައި ނެތްކަން އެނގުމުން ބުރުގާ އަޅާލައިގެން ރިމީޝާ ގެއިން ނިކުތީ މައްޗަށް ދިޔުމަށެވެ. ލިފްޓް ހަލާކުވެފައި ހުރުމުގެ ސަބަބުން ރިމީޝާ އަށް ޖެހުނީ ސިޑި ހުރަސްކޮށް އަރާށެވެ. ފަހަތުން މީހަކު ކަރުކެހިލި އަޑު އިވުމުން ބަލާލިއިރު ދާދި ކައިރީގައި ހުރީ އައްޔަދެވެ. އެހާ ދުވަސްކޮށްފައި އައްޔަދު ފެނުމުން ރިމީޝާގެ ހިތަށް ގޮތެއްވެގެން ދިޔައެވެ. އަވަސް އަވަހަށް އެހެން ދިމާލަށް ނަޒަރު ހުއްޓާލިއިރު އަދި އެއްފަހަރު އައްޔަދުގެ މޫނަށް ބަލާލުމަށް ހިތްއެދުނެވެ.\n“ރިމީ މިހާރު ވަރަށް ލޯބި. ވަރަށް އުފާވެރިދޯ…” އައްޔަދުގެ ޖުމްލަ އާއި އެކު ރިމީޝާ އަށް އައްޔަދުގެ މޫނަށް ބަލާލެވުނެވެ.\n“އޯވް ސޮރީ… މީހެއްގެ އަންބެއް” ހީލަމުން އައްޔަދު ބުނެލިއެވެ. ރިމީޝާ ވަކި އެއްޗެއް ނުބުނެ ފިޔަވަޅުތަކަށް ތަންކޮޅެއް ބާރުކޮށްލިއެވެ. ދޮރާއި ހަމައަށް ދެމީހުންނަށް އާދެވުނީ ދާދި އެކުއެކީގައެވެ.\n“ރިމީ!!!!” ކުއްލިއަކަށް އައްޔަދު ރިމީޝާގެ އަތުގައި ހިފިއެވެ. ވަގުތުން ރިމީޝާ އައްޔަދުގެ އަތް ފޮޅުވާލިއެވެ.\n“ސޮރީ… ރިމީ!!! ޕްލީޒް! އެންމެފަހަރަކު މަޑުކޮށްލަބަ. އަހަރެން މިދައްކާ ވާހަކަ އަހާލާފަ ދާން މަޑުކޮށްބަ” އައްޔަދުގެ އަޑުގައިވި މަޑުމައިތިރި ގޮތެއްގެ ސަބަބުން ރިމީޝާ އަށް ނޫނެކޭ ބުނެ ދެކޮޅު ހަދާކަށް ނުކެރުނެވެ.\n“ރިމީ!!! އަހަރެންނަށް ވަރަށް އުނދަގު ދުވަސްތަކެއްމީ. އަހަރެންނަށް ވަރަށް ބޮޑަށް ރިމީގެ އެހީ ބޭނުން. ރިމީ ބުނިހެން މިހާރު އަހަރެންވެސް ދިރިތެޅެނީ. ކޮންމެ މިނިޓެއް ކޮންމެ ސިކުންތެއް އަހަރެންނަށް ރިމީގެ ހަނދާންތައް އާކޮށްދެނީ. ރިމީ!!! ޕްލީޒް އާދޭ… އަލުން އާދޭ އަހަރެން ކައިރިއަށް. ވަރަށް ލޯބިދޭނަން” އެވާހަކަތަކުގެ ތެރެއިން ރިމީޝާ އެއްފަހަރު އައްޔަދުގެ މޫނަށް ކަތި ނަޒަރެއް ދިނެވެ. އެވަގުތު އައްޔަދުގެ ފެންކަޅިވެފައިވާ ދެލޯ ރިމީޝާގެ ހިތް ޒަހަމްކުރުވިއެވެ. އޭނާ އަށް ވެސް ރޮވުނީ އައްޔަދު ރޯތަން ފެނުމުންނެވެ. އަވަހަށް އައްޔަދަށް ފުރަގަސްދިނީ ވަގު ފަޅާއަރާފާނެތީއެވެ.\n“އަހަރެންދެކެ ތިހާ ލޯބިވާ ކަމަށްވަންޏާ އަހަރެން މަތިން ހަނދާންނައްތާލާ. އަހަރެން ވެސް އައްޔަދު މަތިން ހަނދާން ނައްތާލައިފިން. އަހަރެންނަކީ މީހެއްގެ އަންބެއް. ޝިިނާން އަހަރެންދެކެ ވަރަށް ލޯބިވޭ. އަހަރެން ބޭނުމީ ޝިނާނާއި އެކުގައި އުޅެން” ރިމީޝާ ބުނެލިއެވެ.\n“ރިމީ ޝިނާންދެކެ ލޯބިވޭތަ؟” އައްޔަދު އަހާލިއެވެ. ރިމީޝާގެ ދެލޯ މެރިގެން ދިޔައީ އައްޔަދު އަމާޒުކޮށްލި ސުވާލުގެ ޖަވާބެއް އޭނަ އަށް ވެސް ނޭނގޭތީއެވެ.\n“މިހުރިހާ ވާހަކައެއް އަހަރެން އައްޔަދު ކައިރީގައި ދައްކަންވީ ކީއްވެ؟ ތީ ކާކު؟ އަހަރެން ލޯބިވާ ވާހަކަ ބުނަންޖެހޭނީ އަހަރެންގެ ފިރިމީހާ ކައިރީގަ. އަހަރެން އަބަދުވެސް އެވާހަކަ އޭނަ ކައިރީގައި ބުނަން” ރިމީޝާ ބުނެލިއެވެ.\n“ހުސް ދޮގު. ރިމީ އަށް ނޭނގޭނެ އަނެއްމީހާ އަށް ފަޅާނާރާނެ ގޮތަކަށް ދޮގު ހަދަން. ރިމީ އަދިވެސް ލޯބިވަނީ އަހަރެންދެކެ. އެހެންވެ ރިމީ އަށް ތި ރޮވެނީ. ރިމީ މަސައްކަތް ކުރަނީ މޫނުމަތިން އެކަން ނުދައްކަން. އެހުރިހާ ފަހަރަކު ވެސް ރިމީ އަށް ނާކާމިޔާބު ތިވަނީ” ރިމީޝާގެ މޫނަށް ބަލަން ހުރެ ސާބިތުކަމާއެކު އައްޔަދު ބުނެލިއެވެ. އައްޔަދުގެ އެ ވާހަކަތަކުން އޭނާގެ މޫނަށް ބަލާލަން ރިމީޝާ އަށް މަޖްބޫރުވިއެވެ. ހަމަ އެހިނދުގައި ރިމީޝާ އޭނާގެ މޫނު އަނެއް ފަރާތަށް އަނބުރާލިއެވެ.\n“ތި ހީކުރެވެނީ މުޅިން ގޯސްކޮށް. އާނ. އަހަރެން ލޯބިވިން ތި އައްޔަދު ދެކެ. ހީކުރިން ދުވަހަކުވެސް ތި ނޫން މީހަކު ދެކެ ލޯބިނުވެވޭނެކަމަށް. އެކަމަކު އަހަންނަކަށް ނޭނގެ އަހަރެން ކޮންމެހެން މިވާހަކަތައް އައްޔަދު ކައިރީގައި ދައްކަންޖެހޭ ކަމެއް” ރިމީޝާ އެބަޔަށް ނުވަދެ އަނބުރާ ސިޑިން ފައިބަން ތައްޔާރުވަމުން ބުނެލިއެވެ.\n“ހެހެހެ… ނޭނގޭ އެކްޓް ކުރާކަށްވެސް. އެންމެރަނގަޅު. ރިމީއަށް ކެރޭނެތަ އަހަރެންނާއި ހަތަރުކަޅި ހަމަކޮށްފަ ތިވާހަކަތައް އަލުން ތަކުރާރުކުރަން” އައްޔަދު ބުނެލިއެވެ. ރިމީޝާ އަށް ދެލޯމަރާލެވުނެވެ.\n“ބުނަން. އަހަރެން ނުޖެހޭ ހިލޭ ފިރިހެނަކާ ހަތަރުކަޅި ހަމަކުރާކަށް. ހަތަރުކަޅި ހަމަކުރިޔަސް އަދި ނުކުރިޔަސް އަހަރެންގެ ދުލުން ބޭރުވާނީ ހަގީގަތް. އަހަރެންނަކީ ތިކަހަލަ އިލްމު ލިބިފައިވި ޖާހިލެއްނޫން” ރިމީޝާ ފޮނުވާލި ހަމަލާއިން އައްޔަދުގެ ހިތުގައި ޖެހުނެވެ. ވަގުތުން ދެލޯ ފުރިގެން އައެވެ. ސިޑިން ފައިބައިގެން ރިމީޝާ އަށް ވަކި ހިސާބަކަށް ދެވުނުތަނާ ދެފައިގާ ކަސްތޮޅު އެޅުނީ އައްޔަދު ބުނެލި ޖުމްލަ އަކުންނެވެ. ރޮވިފައިވި އަޑަކުންނެވެ. އެ އަޑުގައި އެތަކެއް ވޭނާއި ކެކުޅުން އެކުލެވިފައިވިއެވެ. އިވުނު ކޮންމެ މީހެއްގެ ހިތަށް އަސަރު ކުރާނެކަން ކަށަވަރެވެ.\n“ޕްލީޒް ރިމީ!!! ލޯބިނުވިޔަސް ފިރުމާލަދީ….. ޕްލީޒް…..” ރިމީޝާ ހިތުގައި ޖެހުނެވެ. އައްޔަދު އެހާލުގައި ހުއްޓާ އޭނާ އަށް ފެނިދާނެކަމަށް ދުވަހަކު ވެސް ހީކުރެވިފައެއްވެސް ނެތެވެ. ހިނދުކޮޅަކަށް އޭނާގެ ހިތް މަޑު ކަފަކޮޅަކަށް ވެގެން ދިޔައެވެ. ހިތުގައި ރަހުމް އުފެދި ކަރުނަތައް ފޮހެދިނުމަށް ހިތް އެދުނެވެ. ނަމަވެސް އޭނާ އެނބުރި ބަލާނުލިއެވެ. ހިތުގައި އޮތްނޫން ގޮތަށް ކަންތައް ކުރެވިދާނެތީއެވެ. ކުރެވޭ ކަމަކުން އައްޔަދަށް އިތުރު ފުރުސަތެއް ދެވިދާނެތީއެވެ. ޝިނާނަށްޓަަކައި ހިތުގައި ހަދަމުން އައި ޖާގައަށް ބަދަލެއް ގެންނަން ބޭނުންނުވާތީއެވެ. ފަހަތް ބަލާވެސްނުލާ ބަހެއްވެސް ނުބުނެ ރިމީޝާ ދުވެފައި ސިޑިން ފައިބައިގެން ދިޔައިރު އައްޔަދުގެ ގިސްލުމުގެ އަޑު އިވިއިވި ހުއްޓެވެ.\nމިޝްކު ނިދުމުން ރިމީޝާ ކޮޓަރިން ބޭރަށް ނިކުމެލީ ޝިނާން އަންނަން ބުނެފައި އޮތް ގަޑި ކައިރިވާތީއެވެ. މިއަދަކީ ހަފްތާއެއް ފަހުން ޝިނާން ގެއަށް އަންނަ ބުނި ރެއެވެ. ކުއްލިއަކަށް ރިމީޝާ ސިހިގެން ދިޔައީ ފަހަތުން އޭނާގެ ލޯމަތީގައި މީހަކު އަތް އެޅުމުންނެވެ. ގަދަހެދުމެއް ނެތި ރިމީޝާ އަށް ހެވުނީ ޝިނާންގެ އެ ސަމާސާ އޭނާ އަށް ކަމުދިޔަ ވަރުންނެވެ.\n“ސާބަސް…. އެނގިއްޖެ. ދެން ދޫކޮށްލާ….” ރިމީޝާ ބުނެލިއެވެ. އެމީހަކު ލޯމަތިން އަތް ނުނެގުމުން ލޯމަތީގައި އަޅާފައި އޮތް އަތްމަތީގައި ރިމީޝާގެ އަތް ބާއްވާލިއެވެ. އަދި ގަދަކަމުން ލޯމަތިން އެމީހަކުގެ އަތް ނެގުމަށްފަހު ފަހަތަށް ޖެހުނީ ހަމަ ކުއްލިއަކަށެވެ.\n“އަޔާ!!! މޮޔަވީތަ؟” ރުޅިއާއި ސިހުން އެކުލެވޭ ރާގެއްގައި ރިމީޝާ ބުނެލިއެވެ.\n“އާނ… އަހަރެން މޮޔަ މިވަނީ. ރިމީ އަހަރެންނަށް ތިހާވަރު ތިކުރަނީ. މޮޔަކޮށްފަ މަރާލާ. އަން. ހިފާ ކަރުގަ. މަރާލާ…. އޭރުން ދުވަހަކުވެސް ނާންނާނަން އުނދަގުކުރަން” ރިމީޝާގެ ދެއަތުގައި ހިފާ ގަޔާ ކައިރިކުރަމުން އައްޔަދު ބުނަމުން ދިޔައެވެ.\n“ހަމަ ރަނގަޅަށް ވެސް މޮޔަވެފައި ތިހިރީ. އެބައަންނަން” އައްޔަދުގެ އަތުން ގަދަކަމުން ވީއްލިގަނެގެން ރިމީޝާ ބަދިގެއާއި ދިމާލަށް މިސްރާބު ޖެހިއެވެ. ދެއުކުޅުގައި އަތް ވިދެލައިގެން ރިމީޝާ ދިޔަ ދިމާލަށް ބަލަހައްޓައިގެން މާޔޫސްވެފައި އައްޔަދު ހުއްޓެވެ.\n“އަން. މި ބޯލާ…. ދެން މަޑުމަޑުން މިތަނުން ނިކުމެގެންދޭ… މިހާރު ޝިނާން އަންނާނެ. އައްޔަދު މިބައިން ޝިނާނަށް ފެންނާކަށް އަހަރެން ބޭނުމެއްނޫން” އައްޔަދާއި ދިމާލަށް ފެންތަށި ދިއްކޮށްގެން ހުރެ ރިމީޝާ ބުނެލިއެވެ. ކުއްލިއަކަށް އެފެންތަށި އައްޔަދު އަތުން ޖަހާ ދުރަށް ހޫރާލިއެވެ. އިވުނު އަޑުފަށްގަނޑާއެކު ކޮޓަރިން މިޝްކު ބާރަށް މަންމި އޭ ކިޔާފައި ގޮވާލި އަޑު އިވުނެވެ. ރިމީޝާ އަވަސްވެގަތީ ކޮޓަރިއަށް ވަނުމަށެވެ. ނަމަވެސް އޭގެ ކުރިން އައްޔަދު ރިމީޝާ ދެއަތުގައި ހިފާ ގެނެސް ހައްޔަރުކޮށްލިއެވެ.\n“އަހަރެން މިއުޅެނީ ފެނަށް ކަރުހިއްކައިގަނެގެނެއް ނޫނޭ. އަހަރެން ބޭނުމީ ރިމީގެ ލޯބި. ޕްލީޒް މި ފެންވަރަށް އަހަރެން ވެއްޓެން މަޖްބޫރު ނުކުރޭ… ހާދަ ލޯތްބެއްވެޔޭ ރިމީދެކެ” ރިމީޝާ ގަދަހަދަމުން އައްޔަދުގެ އަތްދަށުން ސަލާމަތްވުމަށް މަސައްކަތްކުރަމުން ދިޔައެވެ. އެހެން ހުރިއިރު ރުޅި އައިސްގެން ދަތްކުނޑި ވިކެމުން ދިޔައެވެ. ބިިރު ގަންނަން ފެށީ މިވަގުތު އައްޔަދުގެ އަމަލުތައް ހުރި ގޮތުންނެވެ.\n“ދޫކުރޭ… މިބުނީނު ދޫކުރާށޭ…..” ރިމީޝާ ތަކުރާރުކޮށް ބުނަމުން ދިޔައެވެ.\n“ޕްލީޒް ރިމީ. އައި ލަވް ޔޫ….. މޮޔަމިވަނީ…. ނޫޅެވޭނެ ރިމީ އާ ނުލާ. ޝިނާނާ ދެމީހުން އެކީގައި އެއްތަނެއްގައި ނިދާއިރު އަހަރެން ކިހިނެއް ކެތްކުރާނީ. އަލުން އާދޭ ޕްލީޒް… ފަހު ޗާންސް ދީ” ދީވާނާ ވެފައިވާ މޮޔައެއް ފަދައިން ރޮމުން ކިޔަމުން ދިޔައެވެ.\n“އަށްދޯއި. ތަދުވެޔޭ… ދޫކޮށްލާ” އައްޔަދު ހިފަހައްޓައިގެން ހުރިލެއް ބާރުކަމުން ރިމީޝާގެ ނޭވާ ހާސްވަމުން ދިޔައެވެ. ކޮޓަރި ދޮރުމަތީގައި ބަލަހައްޓައިގެން ހުރި މިޝްކު ރިމީޝާ އަށް ފެނުނީ އެދިމާލަށް ކަޅިއެއް އެއްލި ވަގުތުއެވެ. ހިތުގައި ހިފާފައި ހުރި ބިރަކުން ރިމީޝާ ބަލާލުމާއެކު މިޝްކު ފާރާއި ނިވާވެލިއެވެ. އެވަގުތު ރިމީޝާ ހަށިގަނޑުގައި ދައުރުވަމުން ދިޔަ ލެއަށް ނޭނގޭ ބާރެއް ވެރިވެގެން ދިޔައެވެ. އަމިއްލަ ހަށިގަނޑަށް ބެލުމެއްނެތި އައްޔަދުގެ އަތުން އެގޮތް މިގޮތުން ސަލާމަތްވިއެވެ. އެންމެ ވަގުތުކޮޅެއްވެސް ވިސްނަން ނަހަދާ އައްޔަދުގެ ކޯތާފަތް މައްޗަށް އޭނާގެ އަތްތިލައިގެ ހޫނުކަން އަރުވާލިއެވެ. އައްޔަދުގެ ދެލޮލުން ހިފެހެއްޓުމެއްނެތި ކަރުނަ ފައިބަމުން ދިޔައެވެ.\n“އަހަރެން ރިމީ އަށް ދިން އަނިޔާތަކަށް ބަލާފައި މީ އަދި އެއްވެސް އެއްޗެއްނޫން. ހެހެހެ…. އަމިއްލަ ފުރާނަދޭން ވެސް ތައްޔާރު. އަހަރެން މިވަގުތު ދިޔަސް އަދި އަންނާނަން. ތިލޯބި ލިބެންދެން ހިތްވަރު ކުރާނަން…ފަހަތަށް އެންމެ ފިޔަވަޅެއް ވެސް ނާޅާނަން” ރިމީޝާ ނުބަލާ ހުރި ވަގުތު އައްޔަދު ކުރިއަށް ޖެހިލާ ރިމީޝާގެ އަތްތިލަ ނަގާ ބޮސްދިނެވެ. އެމަންޒަރު އެވަގުތު ހުޅުވާލާފައި ހުުރި ދޮރުމައްޗަށް އެރި ޝިނާނަށް ރަނގަޅަށް ފެނުނެވެ.\n🙂 salaam all\nmi bai ves huriha kudhinnah kamudhaane kamah heekuran. adhi ushaali ah support dhey huriha 🙂 kudhinnah varah bodah shukuriyya.\nkiyuntherin thi dhevva supportakee ushaali ge hiyvvaru…. varah varah ufaavey thi kahala kiyuntherin kolheh libunyma….. i love you all…..\ndhn in bai maadhama genesdheveytho vr try kuraanan. insha allah 🙂 🙂 🙂\nYeyy me first\n🙂 yes Shiman first\n🙂 thankyu dhekudhin\nWow . So touching. Wait for next part\n🙂 thankyou so much What\nAdhi alah mi comment kohly. Mi vaahaka reethi kamun\n🙂 thanks What… keep reading…..\nHaadha reechey. V v v loabi vaahaka. Heevani nimeyni rimee ayyadhu ah libigenhen. Ushaalieaslu name thr?\n🙂 thanks Aashi. lets see balan nimey goi\nMasha Allah mi part ves vvv reethi❤❤❤??\n🙂 thanks Shiman\nMa varan foohi mi haaru ma beynumee rimee ayaa guluvan\n🙂 🙂 alhey… rimee dhiyaeh nu ayaa kairiah ves. mifaharu dhn rimee kanthah kuraa goi hingaa dhw balan\nWhat the…. mi v kihine??? Why does wrong peopl come to wrong places at the wrong time n wrong peopl c wrong things in wrong ways… OMG! mi ulhenee haguraama feshen tha… writr v molhu vaahaka genesdhey goi?..\n😀 🙂 yes lotus… hanguraama fesheny mi… lets see vaa gotheh….\nV reethi mibai ves thankolheh avahah up kohdheeba v kiyaahithun mihuri……. keep it up dear?\nemme avaskoh ves maadhama 🙂 🙂 genesdheveynee Riyaa… inthizaaru 🙂 kurahche…..\nBTW, pls explain the new cover pic..\n🙂 cover ga mathyga eynee shinan and 🙂 rimeesha… thireega eynee ayyadh… dhn in 🙂 girl v avahah engeyne\nWow.. dhen vaany kihinehba\n🙂 🙂 hingaa dhn vaa goi balan dhw jee\nOh god ! Ayaa ge kanthah dho… Haadha rulhi aadhe eyeayaa dheke hama aslahves\n🙂 🙂 ayaa ves vr loabi vey mihaaru rimee dheke\nwow. this part also very nice . keep it up.\n🙂 thanks mal\nWoww..♥♥♥♥…. ushrliii… bt nooooo….eulhey ahyadhu dheke vrh vrh rulhi rdhey… rimee nd shinaan happy life eh ukhn nudhenii kiivve thrr?????… vrh vrh fuhi vey…. nxt prt kn irkn..???? Curiouslii waitinnn…. ly…♥♥♥♥\n🙂 vr rulhi gadha vefa dhw mishy…. ayyadh :-)ves loabivaathy ey ehen eulheny… next part 🙂 🙂 maadhama. insha allah\nthanks Nunama 🙂\nI am also waiting for next part so upload next part fast\nthankyu Tushaa… maadhama next part. 🙂 🙂 insha allah…..\nalhey ayaa shinaan aar rimee aar dheme dhah nuvadhe ba plx\n🙂 🙂 dhw thoo… hingaa balamaa vaa gotheh….\nAlhey dhen rimee aa shinaan vaki nukurahchey… vvv reethi mi part ves\n🙂 🙂 thanks hajja…. higa balan vaa gotheh….\nMi stry alhe haadha reehchey..V v reethi ingey..Ekm plx ayaa ah rimee nudheythi..Ushaali ge stry thah v reethi.\n🙂 🙂 thankyou so much Araash…..\nMi part vx varah ?reethi….ushaali you are the best…curiously waiting for the next part ❤ ❤\n🙂 🙂 thanks so much Inoo….\nHageegathugaves v reethi mivaahaka ayaa aai rimee gulheynetha upload next part fast\nthanks junaa… hingaa balan dhw vaa 🙂 :-)gotheh….\nInoo ah heevany stry nimey iruga Rimee libeynee Ayaa ah heh♡♡stry vv fab\nShinaan aai rimee vakinukuràthi ushaa v molhu vaahakaliyan\n🙂 thankyou junaa 🙂 hingaa balan vaa goi\nHageegathugaves Varah vvv reethi konme kamakah nimumeh annane eybunaafadhain mivaahakaves nimen varah kaarivehjehen heevanee.. please next part upload kohdheeba please vvv loabi ???I want say loabi nuviyas firumaaladhee\nyes Ainy… kuriah dhn hury nisbathun varah madhu baeh….. next part maadhama. insha 🙂 🙂 allah…\nHmm dhn ayaaeulhenyy mihaaru kihineh vegn tha… v foohivey ayaa ulhey gothun.. sinaan n rimee dhuru nukurahcheyy… v reethi mi partves… ❤❤❤\n🙂 thakyou Sai…\nayaa ah visni rimee dheke vevunu loabi 🙂 ihusaas v ma ehen dhw ulheynee….\nV reethi mi baii.. ayyadhu kihineh vegentha eulheny…plxxx ushaali rimee aa shiyaan dhurunukuraathi\nVarah reethi……shinaan aa rimee aa dhuru nukuraathi\n🙂 thankyou Shaa shaa….\nPis pis mi ayyadh gandu ulhey gotheh dhen v foohi. Ushaali ves dhen story dhigu kuran shinan n rimee dhemedhu massala jassan ulhey hen heevany. Ayyadhu dheybala janan kairiyah\nEmme curious vi hisaabun thi nimmaaly☹\nStory varah nice❤❤❤love it??\n🙂 thanks Eleven….\nmaadham dhn engeynenu vaa gotheh dhw….\nVarah foarigadhavaan ulheyhen haadha heeveyey….\nsoooo sad… alhe plz rimee n shinan dhuru nukuruvahchey….touching story……my heart is full of pain shinanahtakaa..?????\n🙁 🙁 thihaa dhera nuvey sweet…..\nfahun huriha kameh ves rangalhuvaane 🙂\nAlhey varah reethiii…avahah upkh dheeba ..Pls…pls…kiyaa hithun keii nuvey mihaaru\nSo covr pic ga ey new girl eh vejjiyaa it means ayaa aa gulhey kujjaaeee ey dhw?! Zaahtha hoadhaidhey kujjehtha aee?..?lets see dhw vaagothehh\nBtw story hama perfect\nAyaa dheykey varah foohivey dhen nugulhuvathi rimeeaayaa\nCover pic ga inn new girl eii janaan tha???\nMaashaalhaah vaahaka kuriyah dhaagoi varah kamudhey. Kuriyah oi bayah varah inyhixaaru eba kureve.\nAlhe beynunvani gulhuvan rimee and shinaan. Adhekudhin haadha loabinney ulheni. Ayaa aaa nugulhuvahchey. Ayaa haadha gohey.pls pls pls pls ayaa aa nugulhuvahchey arun adivaane. Mihaaru rimee dheke nulaahiku loabivaa hus ah libifa aheei. Rimee abadhuves happy kohfa bahatachey pls pls pls dhooni kolhaaaaaa.\nVaahaka varah varah reethi ☺…alhe mi vaahakaigaekiyaa lava “ andhiri rey rey” eii kon lavaehge thankolhehtha?.. varah adu ahaalaa hiyyvey ?\n(އަބޯ މާދިހު (ބޯސާ\nއުޝާލީ ހަމަ މޮޅިއްޔޭ ދޯ ވާހަކަ ލިޔަން މިބައި ވަރަށް ރީތި\nayyadh aa rimee gulhuvaani kameh nei… Shinan n rimee maagulheyy\nKobaa miadhuge part avaskurey ushaa\nmihaa hisaabah ahnan dhn ves abadhuves mivaahaka kiyan .. ekm comment eh nukuran buxy kamun …… ek dhn nuhureveyne … ushaalii ge thi sifakurumah hama ehvana masha allah …. varah furihama bunaane ehchehves neygifa\nKobaa next part?\nKn irakn nxt prt?\nKobaaa nxt partt???\nAlhey haadha dhera ey haadha dhigu inthizaareh kùran ebajehea??\n☹☹mirey up nukurevenytha??\nKobaa story……… ?\nkobaa next part ushaali??\nUshaaly haadha fake ey dhoo, miadhu genwsdhwynamey kiyaafa balaalabala hedhi dhogu, v foohi\nAdhi baaky vaguthu kolheh eba oii…. Ehen noonas ishali ah vs kameh dhimaavegen upload nukurevi vs gosdhaane …. Eii ushali dhoguhedhumeh noon….. I trust u Ushali…. Luv u bodu bodu koh… Waiting waiting……\nMiadhu ushaali ah ehgothakah ves login nuvevunu. Massala ulheny kannenge….. V try kurin….. Anekka maadhama hendhunu vr try kuraanan upkollan….. Vr bodah sorry alhe dheravehjje baeh kudhin rulhi aima 🙁 🙁\nushaali dont be sad ehen vex vaane…..actually that was not ur mistake insha allah adhi vaane big fan of u\nKobaaaaa next part… haadha inthizaarekey kuran mijeheny\nMuslimun ney…..keikohbala..Allah vany keitherin naa eky ga☝?\nim waiting ushaali mihaaru heart beat vex avs vhje\nUshaali.. koba next part??\nހިތާމަ މަޖާ ލޯބި 1 week ago\nހާމަ ކުރީމާ ލޯބިމަވާކަން 12\nހަޤީޤީ އެހެނިހެން ލޯބި July 2, 2018\nއަބަދުގެ އަބަދަށް ( ނުވަވަނަ ބައި )\nލޯބި September 16, 2017\nހުރީ ވެވިފާ ބާކީ… (ފަސްވަނަ ބައި)\nލޯބި November 30, 2016\nދުރުވުމެއް ނޭދެމޭ… 3\nލޯބި June 16, 2018


އެފްއައިޔޫން ގިނައިން ބެލީ ޓެރަރިޒަމަށް ކުރި ހަރަދު\nމަރުކަޒީ ބެންކް، އެމްއެމްއޭގެ ފައިނޭންޝަލް އިންޓެލިޖެންސް ޔުނިޓް (އެފްއައިޔޫ) އިން މިދިޔަ އަހަރު އެންމެ ގިނައިން ބަލާފައިވަނީ ރާއްޖޭގައި ޓެރަރިޒަމަށް ހަރަދު ކުރާ ކަމަށް ޝައްކު...\nވިލިނގިލީ ދާއިރާގެ މެމްބަރު ސައުދު ހުސައިނާއި އެޑިއުކޭޝަންސް މިނިސްޓްރީގެ ކުރީގެ ޑެޕިއުޓީ މިނިސްޓަރު އިބްރާހިމް ހަނީފަށް ކުރި ޓެރަރިޒަމްގެ ދައުވާ ކްރިމިނަލް ކޯޓުން މިއަދު...\nކުރީގެ ޕީޖީ މުހުތާޒު މިނިވަން ކޮށްފި\nކުރީގެ ރައީސް އަބްދުﷲ ޔާމީން ހައްޔަރުކުރަން ސައްހަ ނޫން ލިޔުމެއް ތައްޔާރުކުރި މައްސަލައިގައި 17 އަހަރަށް ޖަލަށްލި ކުރީގެ ޕްރޮސެކިއުޓާ ޖެނެރަލް މުހުތާޒް މުހުސިން މިއަދު ހައިކޯޓުން މިނިވަން ކޮށްފި އެވެ.\nނަޝީދުގެ ޖަލު ހުކުމްގެ މައްސަލަ ހުކުމާ ހަމަައަށް\nޓެރަރިޒަމްގެ ކުށުގައި ކުރީގެ ރައީސް އަދި އެމްޑީޕީގެ ރައީސް މުހައްމަދު ނަޝީދުގެ މައްޗަށް އިއްވާފައިވާ 13 އަހަރުގެ ޖަލު ހުކުމް އަލުން މުރާޖައާ ކޮށްދިނުމަށް އެދި، ޕްރޮސެކިއުޓާ ޖެނެރަލްގެ ފަރާތުން ސުޕްރީމް ކޯޓަށް ހުށަހެޅި މައްސަލައިގެ އަޑުއެހުންތައް އެ ކޯޓުން މިއަދު ނިންމާލައިފި އެވެ.\nކުރީގެ ރައީސް މުހައްމަދު ނަޝީދުގެ މައްޗަށް އިއްވާފައިވާ ޖަލު ހުކުމުގެ މައްސަލަ ރިވިއު ކުރަން ދައުލަތުން ސުޕްރީމް ކޯޓަށް ހުށަހެޅި މައްސަލާގައި ނަޝީދުގެ ފަރާތުން މިއަދު އެ ކޯޓަށް ޖަވާބު ހުށަހަޅައިފި އެވެ.\nNovember 04, 2018 8\nޖާނުންފިދާވާން ރޭވި ކަމަށް ބުނާ ދެ މީހުން ދޫކޮށްލައިފި\nޖާނުން ފިދާވެގެން ހަމަލައެއް ދޭން ރޭވިކަމުގެ ތުހުމަތުގައި ދައުވާ އުފުލާފައިވާ ދެ މީހުން ކްރިމިނަލް ކޯޓުން މިއަދު ބަންދުން ދޫކޮށްލައިފި އެވެ.\nNovember 03, 2018 33\nމިއީ ނޮވެމްބަރު3ގެ ހަމަލާއަށް 25 އަހަރު ފުރުމާ ގުޅިގެން، 2013 ގައި، އަޅުގަނޑު އޭރުގެ "ހަވީރު" ނޫހަށް ލިއެދިން ރިޕޯޓެކެވެ. މިއަދު މި ރިޕޯޓް "މިހާރު"ގައި މި ޖަހަނީ ކިއުންތެރިންނަށް މި...\nNovember 01, 2018 21\nއިމްރާން ދޫކޮށްލަން ސުޕްރީމް ކޯޓުން އަމުރުކޮށްފި\nޓެރަރިޒަމް ތުހުމަތުގައި 12 އަހަރަށް ޖަލަށް ލާފައިވާ އަދާލަތު ޕާޓީގެ ރައީސް އިމްރާން އަބްދުﷲގެ ހުކުމް ތަންފީޒުކުރުން ފަސްކޮށް، ދޫކޮށްލަން ދާދި ދެންމެއަކު ސުޕްރީމް ކޯޓުން އަމުރުކޮށްފި އެވެ.\nއެމްޑީޕީ ވެރިކަމުގައި މިހާރުގެ ރައީސް އަބްދުﷲ ޔާމީން ބަންދުކުރި މައްސަލާގައި އޭރުގެ ޑިފެންސް މިނިސްޓަރު އަމީން ފައިސަލްގެ މައްޗަށް އުފުލި ޓެރަރިޒަމްގެ ދައުވާ ސާބިތުނުވާ ކަމަށް ކްރިމިނަލް ކޯޓުން މިއަދު ހުކުމްކޮށްފި އެވެ.\nސޮއިކުރެއްވި ޕީޕީއެމްގެ މެމްބަރުންނަށް ނަޝީދުގެ ޝުކުރު\nނަޝީދަށް ކުރި ޓެރަރިޒަމްގެ ދައުވާ އަނބުރާ ފޮނުވާލައިފި\nކުރީގެ ރައީސް މުހައްމަދު ނަޝީދުގެ މައްޗަށް ދައުލަތުން އުފުލާފައިވާ ޓެރަރިޒަމްގެ ދައުވާއެއް ކްރިމިނަލް ކޯޓުން އަނބުރާ ފޮނުވާލައިފި އެވެ.\nބޮމެއް ބޭއްވި ކަމަށްބުނެ ޖަލަށްލި އެކަކު ސަލާމަތްވެއްޖެ\nމުލީއާގެ ކައިރީގައި އޮތް ވެހިކަލެއްގައި ބޮމެއް ބޭއްވި ކަމަށް ބުނެ ޖަލަށް ލި ހަތަރު މީހުންގެ ތެރެއިން އެކަކުގެ މައްޗަށް ކުށް ސާބިތުނުވާ ކަމަށް ކަނޑައަޅައި، ހައި ކޯޓުން އޭނާ މިއަދު މިނިވަންކޮށްފި އެވެ.


Brazil market ah amaazukohgen mi aharuge dhevana fam trip fashaifi - vNews.mv\nބްރެޒިލް މާކެޓަށް އަމާޒުކޮށްގެން މިއަހަރުގެ ދެވަނަ ފެމް ޓްރިޕް ފަށައިފި\nމަރްޔަމް ލީން 10 September 2021, 18:55\nބްރެޒިލް މާކެޓުގައި ރާއްޖެ އިޝްތިހާރުކޮށް މަޤްބޫލު ފަތުރުވެރި މަންޒިލެއްގެ ގޮތުގައި ދެމެހެއްޓުމަށް ވިޒިޓް މޯލްޑިވްސްއިން އިންތިޒާމުކޮށްގެން ފެށި އިންފުލުއެންސަރ ފެމް ޓްރިޕް ސިލްސިލާގެ ދެ ވަނަ ދަތުރު ފަށައިފިއެވެ.\nބްރެޒިލްގެ ބައެއް މަޤްބޫލު ސޯޝަލް މީޑިޔާ އިންފްލުއެންސަރުންގެ ބައިވެރިވުމާއެކު ބާއްވާ މި ފެމް ޓްރިޕް ސީރީޒްގެ ދެ ވަނަ ފެމް ޓްރިޕްގައި ބައިވެރިވާ އިންފްލުއެންސަރު ސެޕްޓެމްބަރު 8 ވަނަ ދުވަހު ވަނީ ރާއްޖެ އައިސްފައެވެ.\nމި ދަތުރުގައި ބައިވެރިވާ ބްރެޒިލްގެ އިންފްލުއެންސަރު ރާއްޖޭގެ ހުވަފެން ފުށި ރިޒޯޓު، ވެލައްސަރު ރިޒޯޓު އަދި ތާޖް ހޮޓެލްސް ރިޒޯޓަށް ޒިޔާރަތްކޮށް މިރިޒޯޓުތަކުން ފަތުވެރިންނަށް ލިބޭ އެކި ހިދުމަތްތައް ތަޖުރިބާ ކުރާނެއެވެ. އެގޮތުން ސްނޯކްލްކުރުމާއި، ސްޕާ, ވޯޓާ ސްޕޯޓްސް ތަޖުރިބާކުރާނެއެވެ. މީގެއިތުރުން މި ރިޒޯޓްތަކުން ލިބެން ހުންނަ އެކި ގައުމުތަކުގެ ކެއުންތައް ތަޖުރިބާކޮށްލުމުގެ ފުރުސަތުވެސް މި އިންފްލުއެންސަރަށް ލިބޭނެއެވެ. ރާއްޖޭގައި ކުރެވޭ ތަޖުރިބާތަށް މިއިންފްލުއެންސަރު ސޯޝަލް މީޑިޔާ ޕްލެޓްފޯމްތަކުގައި ހިއްސާކުރާނެއެވެ.\nމި ފެމިލަރައިޒޭޝަން ޓްރިޕްގެ މައިގަނޑު މަޤްސަދަކީ ބްރެޒިލްގެ މާކެޓުގައި ރާއްޖޭގެ މަގުބޫލުކަން އިތުރުކޮށް، މިމާކެޓުން ރާއްޖެ އަންނަ ފަތުރުވެރިންގެ އަދަދު އިތުރުކުރުމެވެ. މީގެއިތުރުން ރާއްޖޭ އަކީ ގުދުރަތީ ގޮތުން ވަކިވަކި ރަށްތަކެއްގެ މައްޗަށް އެކުލެވިފައި އޮންނަ ޤައުމެއްކަމުން، މިއީ ބްރެޒިލްގެ ފަތުރުވެރިންނަށް ދަތުރުކުރުމަށް އެންމެ ރައްކާތެރި މަންޒިލްގެ ގޮތުގައި ޕްރޮމޯޓުކުރެވޭނެކަމަށް ވިޒިޓް މޯލްޑިވްސްއިން ބުނެއެވެ.\nރާއްޖޭން ފަތުރުވެރިންނަށް ލިބޭ ތަފާތު ތަޖުރިބާތައް މިފޭމް ޓްރިޕްގެ ޒަރިއްޔާއިން ބްރެޒިލްގެ މާކެޓަށް އިޝްތިހާރުކުރެވިގެންދާނެއެވެ. ހާއްސަކޮށް ދިވެހިރާއްޖެ "ރޮމޭންޓިކް ސައިޑް އޮފް ލައިފް"ގެ ގޮތުގައި ދެއްކުމުގެ އިތުރުން ޑައިވް މާކެޓަށް އަމާޒުކޮށް އިޝްތިހާރެވޭނެކަމަށް ވިޒިޓް މޯލްޑިވްސްއިން މައުލޫމާތުދެއެވެ.\nމި ސިލްސިލާގެ ފުރަތަމަ ޓްރިޕް ޖުލައި މަހުގެ 10ން 18 އަށް ކުރިއަށް ގެންގޮސް ކާމިޔާބުކަމާއެކު ވަނީ ނިންމާލާފައެވެ.3ޓްރިޕަށް ބަހާލައިގެން ކުރިއަށްގެންދާ މިސިލްސިލާގެ އެންމެ ފަހު ފެމް ޓްރިޕްވެސް މި އަހަރު ތެރޭގައި ބޭއްވުމަށް ވަނީ ހަމަޖެހިފައެވެ. މިޓްރިޕްތަކުގައި ޖުމްލަ5އިންފްލުއެންސަރުން ރާއްޖެ ޒިޔާރަތްކުރާނެއެވެ.\nމިފެމް ޓްރިޕް ސިލްސިލާއިން ސޯޝަލްމީޑިޔާގެ އެކި ޕްލެޓްފޯމްތަކުގައި ޖުމްލަ3މިލިއަނަށްވުރެ ގިނަ މީހުންގެ މެދުގައި ރާއްޖެ އިޝްތިހާރުކުރެވޭނެއެވެ.


ރިޟްވާން ގެއްލުނުމައްސަލައާ، ހުޅުމާލެއިން މީހަކު ރަހީނުކުރި މައްސަލައާ، ގުދަން އަންދާލި މައްސަލައާ ގުޅުމެއްނެތް: ފުލުހުން | Help Find Ahmed Rilwan (@moyameehaa)\nރިޟްވާން ގެއްލުނުމައްސަލައާ، ހުޅުމާލެއިން މީހަކު ރަހީނުކުރި މައްސަލައާ، ގުދަން އަންދާލި މައްސަލައާ ގުޅުމެއްނެތް: ފުލުހުން\nރިޟްވާން ގެއްލުނުރޭ އޭނާ ދިރިއުޅޭ ފްލެޓްކައިރިން މީހަކު ރަހީނުކޮށްގެން ގެންދަނިކޮށް ބަޔަކަށް ފެނިގެން ރިޕޯޓު ކުރި މައްސަލައާ، ރިޟްވާނު ގެއްލިފައިވާކަން ފުލުހުން ހާމަކޮށްފައިވަނިކޮށް ހުޅުމާލޭ ގުދަނެއްގައި އިލިފާންރޯވި ހާދިސާއާއި، ރިޟްވާން ގެއްލުނު މައްސަލައާއި ގުޅުމެއް ނެތްކަމަށް ފުލުހުން ހާމަކޮށްފިއެވެ.\nފުލުހުންގެ ވެބްސައިޓުގައި ބުނެފައިވަނީ، “ރިޟްވާން ޢަބްދުﷲ ވީނުވީތަނެއް ނޭނގި ގެއްލުނު ޙާދިސާ އާއި 2014 އޮގަސްޓް7ވަނަ ދުވަހުގެރޭ ހުޅުމާލޭގައި އޭނާ ދިރިއުޅުނު ފްލެޓް ސަރަޙައްދުގައި ހިނގައިދިޔަ ޙާދިސާއާ ގުޅުންހުރިކަމުގެ ސާބިތު އެއްވެސް ހެއްކެއް މިހާތަނަށް ފުލުހުންގެ ތަޙުޤީޤަށް ލިބިފައެއް ނުވޭ. މީގެ އިތުރުން 2014 އޮގަސްޓް 15 ވަނަދުވަހު ހުޅުމާލޭގައި ހިނގި އަލިފާނުގެ ޙާދިސާއާ އަޙްމަދު ރިޟްވާން ޢަބްދުﷲ ގެއްލުނު ޙާދިސާއާ ގުޅުމެއް ނެތްކަން ތަޙުޤީޤަށް މިހާތަނަށް ލިބުނު މަޢުލޫމާތުން ވަނީ އެނގިފައި،” ކަމަށެވެ.\nބައެއް މީޑިއާތަކުގައި ރިޕޯޓުކޮށްފައިވާގޮތުން ރިޟްވާނު ގެއްލުނު ރޭގައި އޭނާ ދިރިއުޅޭ އެޕާޓުމަންޓުކައިރިން މީހަކު ރަހީނުކޮށް ކާރަކަށް ލައިގެން ގެންދިޔަ މަންޒަރު އެ ސަރަހައްދުގައި ދިރިިއުޅޭ މީހުންނަށް ފެނިގެން ރިޕޯޓުކޮށްފައިވެއެވެ. އެރޭ އެ ސަރަހައްދަށް ވެއްޓިފައި އޮތް ވަޅިއެއް ފުލުހުންގެންދިޔަ ކަމަށްވެސް ރިޕޯޓުކޮށްފައިވެއެވެ. އަދި ހުޅުމާލޭގައި އަލިފާން ހިފި ގުދަނުގައި ބަޔަކު ރޯކޮށްލީ ކަމަށް ވެސް މީޑިއާތަކުގައި ރިޕޯޓުކުރިއެވެ.\nމިހާތަނަށް ހޯދުނު މަޢުލޫމާތަށް ބަލާއިރު އޮގަސްޓް7ވަނަ ދުވަހުގެރޭގެ 00:00 މިނިޓުގެ ފަހުން ރިޟުވާން ހުޅުމާލެއިން އެއްވެސް މީހަކަށް ފެނި އެއްވެސް މީހަކާ މުޢާމަލާތް ކުރިކަން މިހާތަނަށް ކަށަވަރުކޮށްދެވިފައެއް ނުވާކަމަށްވެސް ފުލުހުން ބުނެއެވެ. އެހެން ނަމަވެސް އެރޭ 00:55 ހާއިރު އޭނާ ހުޅުމާލެ، މާލޭ ފެރީ ޓާމިނަލަށް ވަތްތަން މިހާތަނަށް ދިރާސާކުރި ސީސީޓީވީ ފުޓޭޖުން ފެނިފައި ވާކަމަށް ފުލުހުން ހާމަކުރެއެވެ. އަދި އޭގެފަހުން މާލެއިން ހުޅުމާލެއަށް ދަތުރުކުރި ފެރީއަކުން ރިޟްވާނާ ވާހަކަދެއްކިކަމުގެ މަޢުލޫމާތު އަމިއްލަ ފަރާތަކުން ފުލުހުންނަށް ދީފައިވާކަމަށް ވެސް ފުލުހުންގެ ވެބްސައިޓުގައި ބުނެފައިވެއެވެ.\nރިޟުވާން ޢަބްދުﷲ ހޯދުމަށް މިހާތަނަށް 79 ތަނަކުން 157 ކެމެރާއިން 1235 ގަޑިއިރުގެ ވީޑިއޯ ފުޓޭޖް އެއްކޮށް އެތަކެތި ދިރާސާ ކުރުމުގެ މަސައްކަތް ކުރަމުން އަންނަކަމަށް ފުލުހުން ހާމަކުރެއެވެ. އަދި ހުޅުމާލޭ ކައިރި ސަރަހައްދުތަކުގެ 521 މިނިޓްގެ ޑައިވް ކުރެވިފައިވެއެވެ. މިޑައިވްތަކާއި ފީނުންތަކުގައި ޖުމްލަ 267197.5 އަކަމީޓަރުގެ މޫދުގެ ސަރަހައްދެއް ވަނީ ބެލިފައިވާކަމަށް ފުލުހުން ބުނެއެވެ. އެ މައްސަލައާ ގުޅިގެން 84 އުޅަނދެއްމިހާތަނަށް ވަނީ ބަލައި ފާސްކުރެވިފައިވާކަމަށް ވެސް ފުލުހުން ހާމަކުރެއެވެ.\nމިމައްސަލާގައި މިހާތަނަށް މާލެއިން9ގެއެއް ބަލައި ފާސްކުރެވިފައިވާކަމަށް ފުލުހުން ހާމަކުރެއެވެ. ހުޅުމާލޭގެ ގޭގެއާއި ގުދަންތަކާއި ގަރާޖްތައް ހިމެނޭގޮތުން 139 އަށް ވުރެ ގިނަ ތަން ބަލައި ފާސްކުރެވިފައިވާކަމަށްވެސް ފުލުހުން މިއަދު ހާމަކޮށްފައިވެއެވެ. ހަމައެއާއެކު މިމައްސަލައާ ގުޅިގެން ބައެއް ރަށްރަށުގެ ގެސްޓްހައުސްތަކާއި ގޭގެ މިހާރުވެސް ބަލައި ފާސްކުރެވެމުންއަންނަކަމަށް ފުލުހުން ބުނެއެވެ. ރިޟްވާން ޢަބްދުﷲ ހޯދުމަށް ކުރެވޭ ތަޙުޤީޤުގެ މަސައްކަތުގައި މިހާތަނަށް 128 މީހުންނާ ސުވާލުކޮށް ބަޔާން ނެގިފައިވާއިރު 387 މީހަކާ ސުވާލުކޮށް މަޢުލޫމާތު ނެގިފައިވާކަމަށް ވެސް ފުލުހުން ހާމަކުރެއެވެ.. އަދި ހުޅުމާލޭގައި މީހުން ދިރިއުޅޭ 77 އެޕަޓްމަންޓަކުން 192 މީހުންނާ ސުވާލުކުރެވި މަޢުލޫމާތު އެއްކުރެވިފައި ވާކަމަށް ފުލުހުންގެ ވެބްސައިޓުގައި މިއަދު ޢަންމުކުރި މައުލޫމާތުގައި ބުނެފައިވެއެވެ.


ބަންގްލަދޭޝް ސަރުކާރުން ރާއްޖެއަށް ކަނޑައެޅުއްވި އާ ސަފީރު، އެމަނިކުފާނުގެ ސަފީރު ކަމުގެ ފަތްކޮޅު، ރައީސުލްޖުމްހޫރިއްޔާއަށް މިއަދު އަރުއްވައިފި – Maldivian Democratic Party\nބަންގްލަދޭޝް ސަރުކާރުން ރާއްޖެއަށް ކަނޑައެޅުއްވި އާ ސަފީރު، އެމަނިކުފާނުގެ ސަފީރު ކަމުގެ ފަތްކޮޅު، ރައީސުލްޖުމްހޫރިއްޔާއަށް މިއަދު އަރުއްވައިފި\nއިންޑިޔާ ސަރުކާރުން ރާއްޖެއަށް ކަނޑައެޅުއްވި އާ ސަފީރު ރިއަރ އެޑްމިރަލް އަބޫ ސަޢީދު މުޙަންމަދު ޢަބްދުލް އަވާލް، އެމަނިކުފާނުގެ ސަފީރުކަމުގެ ފަތްކޮޅު، ރައީސުލްޖުމްހޫރިއްޔާ މުޙަންމަދު ނަޝީދަށް މިއަދު އަރުއްވައިފިއެވެ. މިއަދު ހެނދުނު ރައީސުލްޖުމްހޫރިއްޔާގެ އޮފީހުގައި ބޭއްވެވި މިރަސްމިއްޔާތުގައި، ފަތްކޮޅު އެރުއްވުމަށްފަހު، ބަންގްލަދޭޝްގެ އާ ސަފީރާ ރައީސުލްޖުމްހޫރިއްޔާ ބައްދަލުކުރައްވައި ސަފީރަށް ތަހުނިޔާ ވިދާޅުވިއެވެ. އަދި ރާއްޖެއާއި ބަންގްލަދޭޝްއާ ދެމެދު އޮތް ގުޅުމާއި، މިގުޅުން އިތުރަށް ބަދަހިކުރެއްވުމާ ބެހޭގޮތުން ދެބޭފުޅުން ވާހަކަފުޅު ދެއްކެވިއެވެ.\nރައީސުލްޖުމްހޫރިއްޔާ ދެއްކެވި ވާހަކަފުޅުގައި، ވަރަށް ގިނަ ކަންކަމުގައި ރާއްޖެއާއި ބަންގްލަދޭޝްއިން ގެންގުޅޭ ވިސްނުން ވަރަށް އެއްގޮތް ކަމުގައި ފާހަގަކުރައްވައި މޫސުމަށް އަންނަމުންދާ ނޭދެވޭ ބަދަލުތަކާ ގުޅޭ މައްސަލަތަކަކީ މިފަދަ އެއްކަން ކަމުގައި ވިދާޅުވިއެވެ. ރައީސް ވިދާޅުވިގޮތުގައި، މޫސުމަށް އަންނަމުންދާ ނޭދެވޭ ބަދަލުތަކަށް ޙައްލެއް ހޯދުމާ ބެހޭގޮތުން އެމަނިކުފާނު ބަންގްލަދޭޝްގެ ބޮޑުވަޒީރާއެކު ވަރަށް ގިނަ ފަހަރުމަތިން މަޝްވަރާ ކުރައްވާފައިވާ ކަމަށާއި، މެކްސިކޯގައި މިއަހަރު ބޭއްވޭ ސަމިޓްގައި ބައިނަލްއަޤްވާމީ އެއްބަސްވުމަކަށް އައުމަށް ދެ ޤައުމުންވެސް ވަރަށް ބާރުއަޅާ ކަމުގައި ވިދާޅުވިއެވެ.\nސަފީރު ދެއްކެވި ވާހަކަފުޅުގައި، ރާއްޖެއާ ބަންގްލަދޭޝްއާ ދެ ޤައުމުގެ ދެމެދުގައިވާ ގުޅުން އިތުރަށް ބަދަހިކުރެއްވުމަށް އެމަނިކުފާނު މަސައްކަތްޕުޅުކުރައްވާނެ ކަމުގައި ވިދާޅުވިއެވެ. އަދި، މޫސުމަށް އަންނަމުންދާ ނޭދެވޭ ބަދަލުތަކަށް ބައިނަލްއަޤްވާމީ ސަމާލުކަން ހޯއްދެވުމަށް ރައީސުލްޖުމްހޫރިއްޔާ ކުރައްވާފައިވާ މަސައްކަތްޕުޅުތަކަށް ތަޢުރީފް ކުރެއްވިއެވެ.\nމި ބައްދަލުކުރެއްވުމުގައި، ރައީސުލްޖުމްހޫރިއްޔާގެ ނައިބު ޑޮކްޓަރ މުޙަންމަދު ވަޙީދާއި، އެޑްވައިޒަރ އޮން ޕޮލިޓިކަލް އެފެއާޒް ޙަސަން އަފީފާއި، މިނިސްޓަރ އޮފް ފޮރިން އެފެއާޒް ޑޮކްޓަރ އަޙްމަދު ޝަހީދު ބައިވެރިވެވަޑައިގެންނެވިއެވެ.


Ibrahimovic Europe in alun nufenidhaane | Mihaaru\nއިބްރަހިމޮވިޗް ޔޫރަޕުން އަލުން ނުފެނިދާނެ\n08 ނޮވެމްބަރ 2018 - 10:29\nލޮސް އެންޖެލިސް (ނޮވެމްބަރު 8) – ޔޫރަޕުގެ ޓީމުތަކުން އޮފާތަކެއް ލިބިފައިވީ ނަމަވެސް އަންނަ ސީޒަނުގައި ވެސް އެމެރިކާގެ އެލްއޭ ގެލެކްސީގައި ދެމި ހުރުމުގެ ފުރުސަތު ބޮޑު ކަމަށް ސްވިޑަން ފޯވާޑް ޒަލަޓާން އިބްރަހިމޮވިޗް ބުނެފި އެވެ.\nރިޕޯޓްތައް ބުނާ ގޮތުގައި އިބްރަހިމޮވިޗުގެ ކުރީގެ ކްލަބެއް ކަމަށްވާ އިޓަލީގެ އޭސީ މިލާނުން އަންނަނީ ޖެނުއަރީ މަހު އޭނާ ގެންދަން މަސައްކަތްކުރަމުންނެވެ. އަދި ރެއާލް މެޑްރިޑުން ވެސް އޭނާ އަށް ޝައުގުވެރިވާ ކަމަށް ވާހަކަދެކެވެ އެވެ.\n"އެއީ ސިއްރެއް ނޫން އަހަންނަށް ޔޫރަޕުން ޝައުގުވެރިކަން ފާޅުކޮށްފައިވަނީ. އެކަމަކު އަހަރެން އިސްކަން ދެނީ ގެލެކްސީ އަށް. އަހަރެން މިތަނުގައި މިހިރީ އުފަލުން،" އިބްރަހިމޮވިޗް ބުންޏެވެ. "ކްލަބަށް އެނގޭ އަހަރެންގެ ހުރިހާ ބޭނުންތަކެއް. އެ ޓީމުން ބޭނުންވާ ކަމެއް އެނގޭނީ އެ ޓީމަށް. އެކަމަކު ވަރަށް ޕޮޒިޓިވްކޮށް އޮތީ."\nގެލެކްސީއާ އެކު މި ސީޒަނުގައި އިބްރަހިމޮވިޗް މޮޅު ކުޅުމެއް ދެއްކި ނަމަވެސް އެ ޓީމަށް އެމްއެސްއެލް ކަޕުގެ ޕްލޭއޮފުން ޖާގައެއް ނުލިބުނެވެ. އެ ޓީމާ އެކު ހަދާފައިވާ ކޮންޓްރެކްޓް މި އަހަރުގެ ނިޔަލަށް ހަމަވީ ނަމަވެސް އަންނަ އަހަރު އާކުރެވެން އެބައޮތެވެ. އިބްރަހިމޮވިޗް ވަނީ އަންނަ އަހަރު ގެލެކްސީ އަށް ކުޅެން ބޭނުންވަނީ ތަށްޓަށް ވާދަކުރުމުގެ ރޫހުގައި ކަމަށް ބުނެފަ އެވެ.\n"އަހަރެން މިތަނުގައި މިހިރީ ޗުއްޓީއަކަށް ނޫން. އަހަރެން މިތާ މިހުރީ ޗެލެންޖް ނަގައިގެން،" އިބްރަހިމޮވިޗް ބުންޏެވެ.\nއުމުރުން 37 އަހަރުގެ އިބްރަހިމޮވިޗް ވަނީ ޔޫރަޕުގެ ބޮޑެތި އެތައް ޓީމުތަކެއްގައި މޮޅު ކުޅުމެއް ދައްކައި ތަށި ހޯދައިފަ އެވެ. އޭގެ ތެރޭގައި ނެދަލެންޑްސްގެ އަޔަކްސް އާއި އިޓަލީގެ ޔުވެންޓަސް، އިންޓަ، މިލާން އަދި ސްޕެއިނުގެ ބާސެލޯނާ އާއި ފްރާންސްގެ ޕީއެސްޖީ އަދި އިންގްލެންޑުގެ މެންޗެސްޓާ ޔުނައިޓެޑް ހިމެނެ އެވެ.\nއިތުރު ލިޔުންތައް ޒަލަޓާން އިބްރަހިމޮވިޗް


Juventus ge inthizaaru dhigu vejje\nޔުވެންޓަސްގެ އިންތިޒާރު ދިގުވެއްޖެ\nޖެހިޖެހިގެން ތިން ވަނަ މެޗުންވެސް މޮޅު ނުވެ ވުމުން ލީގް ހޯދުމާ ކައިރިއަށް ދިއުމުގެ މަގު ޔުވެންޓަސް އަނެއްކާވެސް ދިގުވެއްޖެ އެވެ. ސަސުއޯލޯއާ ދެކޮޅަށް ރޭ ކުޅުނު މެޗުން ޔުވެންޓަސް ބަލި ނުވެ ސަލާމަތްވީ އެލެކްސް ސެންޑްރޯ ކާމިޔާބު ކުރި ލަނޑުންނެވެ. މެޗު އެއްވަރުވީ 3-3 އިންނެވެ.\nމެޗުގެ ފުރަތަމަ 15 މިނެޓްގައި ޔުވެންޓަސްއިން ވަނީ ދެ ލަނޑު ލީޑެއް ނާގަފަ އެވެ. އެ ޓީމުގެ ފުރަތަމަ ލަނޑު މެޗުގެ ފަސް ވަނަ މިނެޓްގައި ކާމިޔާބު ކުރީ ޑަނިލޯ އެވެ. ދެ ވަނަ ލަނޑު 12 ވަނަ މިނެޓްގައި ގޮންޒާލޯ ހިގުއައިން ކާމިޔާބު ކުރި އެވެ. އެ ދެ ލަނޑުވެސް ކާމިޔާބު ކުރީ މިރެލެމް ޕިއާނިޗް ތަނަވަސް ކޮށްދިން ފުރުސަތަކުންނެވެ.\nސަސުއޯލާގެ ފުރަތަމަ ލަނޑު މެޗުގެ 29 ވަނަ މިނެޓްގައި ކާމިޔާބު ކުރީ ފިލިޕް ޑިޔުރިކް އެވެ. ދެ ވަނަ ހާފަށް ނުކުމެ ސައުއޯލާއިން ނަތީޖާ ހަމަހަމަ ކުރުމަށް ފަހު އަދި ފަހުން ލީޑްވެސް ނެގި އެވެ. ދެ ވަނަ ހާފު ފެށިގެން ހަ ވަނަ މިނެޓްގައި އެ ޓީމަށް ނަތީޖާ ހަމަހަމަ ކޮށްދިނީ ޑޮމެނިކޯ ބެރާޑީ އެވެ. އޭގެ ތިން މިނެޓް ފަހުން ފްރެންޗެސްކޯ ކަޕޫޓޯ ވަނީ ސަސުއޯލޯއަށް ލީޑް ނަގައިދިފަ އެވެ. ޔުވެންޓަސްގެ ސެންޑްރޯ ނަތީޖާ ހަމަހަމަ ކުރީ އޭގެ 10 މިނެޓް ފަހުންނެވެ.\nއެންމެ ފަހުގެ ކުޅުން ތިން މެޗުގެ ތެރެއިން އެއް މެޗުން ބަލިވެ ދެ މެޗުން ޔުވެންޓަސް ވަނީ އެއްވަރު ވެފަ އެވެ. އެ ތިން މެޗުން އެ ޓީމު ކޮޅަށް ނުވަ ލަނޑު ވަނެވެ. ޓީމަށް މޮޅު ނުވެވޭ ސަބަބާ ބެހޭގޮތުން ވާހަކަ ދައްކަމުން ޔުވެންޓަސްގެ ކޯޗް މައުރީޒިއޯ ސާރީ ބުނީ ލީޑް ނެގުމަށް ފަހު ޓީމުގެ ކުޅުން އެއްވަރެއްގައި ނުހިފެހެއްޓޭތީ ނަތީޖާ އަތުން ދޫވެގެންދާ ކަމަށެވެ. ރޭ ގެ މެޗުގައިވެސް ކުރިމަތިވީ އެ މައްސަލަ ކަމަށް ސާރީ ބުންޏެވެ.\nކުރިން ދެ ވަނައިގައި އޮތް ލާޒިއޯ އެންމެ ފަހުން ކުޅުނު ހަތަރު މެޗުންވެސް މޮޅު ވެވިފައެއް ނުވެ އެވެ. ރޭ އެ ޓީމު އެއްވަރުވީ އުޑީނޭޒީ އަތުންނެވެ. ސަސުއޯލާއިން ވަނީ ލާޒިއޯވެސް ބަލިކޮށްފަ އެވެ. މިހާރު ދެ ވަނައިގައި އޮތީ ޔޫރަޕްގެ ފުޓްބޯޅައިގައި އެންމެ ބޮޑު ކުރިއެރުމެއް ހޯދަމުން އަންނަ އެޓަލާންޓާ އެވެ.\nސާރީ ބުނީ، ސަސުއޯލޯ ހޯދަމުން އަންނަ ކުރިއެރުމަށް ބަލައި ކުރިއަށް އޮތްތަނުގައި އެޓަލާންޓާ މިހާރު އޮތް ފެންވަރަށް ސަސުއޯލާވެސް ދާނެ ކަމަށެވެ. އެންމެ ފަހުން ކުޅުނު ފަސް މެޗުގެ ތެރެއިން ހަތަރު މެޗުން ސަސުއޯ ވަނީ މޮޅުވެފަ އެވެ.\nޖެހިޖެހިގެން ނުވަ ވަނަ ފަހަރަށް ސޭރީ އޭ ގެ ޗެމްޕިއަންކަން ހޯދުމުގެ އަމާޒުގައި އޮތް ޔުވެންޓަސް އެއް ވަނައިގައި އޮތީ ހަތް ޕޮއިންޓްގެ ލީޑަކާ އެކު އެވެ.


Srilankan'ge schedule cargo flight thakeh Raajje ah\nސްރިލަންކަން އެއާލައިންގެ ދަތުރުތައް\nސްރީލަންކަންގެ ޝެޑިއުލް ކާގޯ ފްލައިޓްތަކެއް ރާއްޖެއަށް\nފްލައިޓް އިތުރުކުރާނީ ޑީމާންޑަށް ބަލާފައި\nކ. މާލެ | 30 ޖުލައި 2020 | ބުރާސްފަތި 12:37 | 2,256\nބުދަ ދުވަހު ވެލާނާ އިންޓަނޭޝަން އެއާޕޯޓްގައި ޖެއްސީ ސްރީލަންކަން އެއާލައިންގެ ކާގޯ ފްލައިޓް - ވެލާނާ އެއާޕޯޓް\nސްރީލަންކާގެ ގައުމީ އެއާލައިން، ސްރީލަންކަންގެ ޝެޑިއުލް ކާގޯ ފްލައިޓްތަކުގެ ދަތުރުތައް ރާއްޖެ ފަށައި ފުރަތަމަ ފްލައިޓް ރާއްޖެ އަތުވެއްޖެއެވެ.\nބުދަ ދުވަހު ހެނދުނު ވެލާނާ އިންޓަނޭޝަނަލް އެއާޕޯޓްގައި ޖެއްސި ސްރީލަންކަންގެ ފްލައިޓަށް ވަނީ ވޯޓާ ސެލިއުޓެއް ދީފައެވެ. މި ފްލައިޓް ރާއްޖެ އާއި 45 ޓަނުގެ މުދާ ހިފައިގެންނެވެ. އޭގެ ތެރޭގައި ޒަރޫރީ ގޮތުން ބޭނުންވާ ގިނަ ތަކެތި ހިމެނެއެވެ.\nރާއްޖޭގައި ހުންނަ ސްރީލަންކަންގެ ސޭލްސް އެޖެންސްޓް އޭސް ޓްރެވެލްގެ މެނޭޖިން ޑިރެކްޓަރ މުހައްމަދު ފިރާގް ވިދާޅުވީ، ޑިމާންޑު އޮންނަ ވަރަކުން ފްލައިޓްތަކުގެ އަދަދު އިތުރުކުރަމުންދާނެ ކަމަށެވެ. އޭނާ ވިދާޅުވީ، ބުދަ ދުވަހު ރާއްޖެއަށް އައި ކާގޯ ފްލައިޓަކީ ދާދީ ފަހުން ސްރީލަންކާގެ ފްލައިޓްތަކަށް އިތުުރުކޮށްފައިވާ ފްލައިޓެއް ކަމަށެވެ.\nއޭސް ޓްރެވެލްސް އިން ދަނީ މިހާރުވެސް ސްރީލަންކާއަ ރާއްޖެއާދެމެދު ހަފްތާއަކު ތިން ދަތުުރު ބާއްވަމުންނެވެ. އެކަމަކު މި ފްލައިޓްތަކުގައި އާދެވޭނީ ލަންކާގައި ތިބި ފަރާތްތަކަށެވެ. ރާއްޖެއިން ލަންކާ އަށް ދާން ބޭނުންވާ ފަރާތްތަކަށް އެ ފުރުސަތު ހުޅުވާލާނީ ލަންކާގެ އެއާޕޯޓް ރަސްމީކޮށް ހުޅުވާލުމުންނެވެ. އެއާއި އެކު ކަސްޓަމަރުންގެ އަދަދަށް ބަލާފައި ފްލައިޓްތައް އިތުރު ކުރެވިގެންދާނެ ކަމަށް އިނަރ މޯލްޑިވްސް އިން މައުލޫމާތުދެއެވެ.\nކޮވިޑާއި ގުޅިގެން ބަންދުކޮށްފައި އޮތް ލަންކާގެ އެއާޕޯޓް ކުރިން ހުޅުވަން އޮތީ އޮގަސްޓު މަހު އެކެއްގައެވެ. އެކަމަކު މިހާރު އެއާޕޯޓް ހުޅުވަން ނިންމާފައިވަނީ އޮގަސްޓު މަހު މެދުތެރޭގައެވެ.


2018 ސެޕްޓެމްބަރ 23 ވާ އާދީއްތަ ދުވަހު ބޭއްވުމަށް ހަމަޖެހިފައިވާ ރިޔާސީ އިންތިޚާބާ ގުޅޭގޮތުން ހުށަހެޅޭ ޝަކުވާތައް، އަތޮޅު / ސިޓީ ކޮމްޕްލައިންޓްސް ބިޔުރޯތަށް މެދުވެރިކޮށް ބަލައިގަތުމުގެ އިންތިޒާމް މިއަދުން ފެށިގެން ވަނީ ހަމަޖެހިފައެވެ\n13th ސެޕްޓެމްބަރު 2018, 12:00 އިއުލާން\n2018 ސެޕްޓެމްބަރ 23 ވާ އާދީއްތަ ދުވަހު ބޭއްވުމަށް ހަމަޖެހިފައިވާ ރިޔާސީ އިންތިޚާބާ ގުޅޭގޮތުން ހުށަހެޅޭ ޝަކުވާތައް، އަތޮޅު / ސިޓީ ކޮމްޕްލައިންޓްސް ބިޔުރޯތަށް މެދުވެރިކޮށް ބަލައިގަތުމުގެ އިންތިޒާމް މިއަދުން ފެށިގެން ވަނީ ހަމަޖެހިފައެވެ.\nއަތޮޅު / ސިޓީ ކޮމްޕްލެއިންޓްސް ބިއުރޯތަކަށް ހުށަހަޅުއްވާ ޝަކުވާތައް ބަލައިގަންނާނީ 2018 ސެޕްޓެމްބަރ 27 ވާ ބުރާސްފަތި ދުވަހުގެ މެންދުރުފަހު 02:00 އާ ހަމައަށް، ހުކުރު ދުވަސް ފިޔަވައި ކޮންމެ ދުވަހެއްގެ ހެނދުނު 9:00 ން މެންދުރުފަހު 02:00 އަށެވެ. ހުކުރު ދުވަހު ޝަކުވާ ބަލައިގަންނާނީ މެންދުރުފަހު 02:30 ން ހަވީރު 05:30 އަށެވެ. އަދި ވޯޓުނެގުމަށް ހަމަޖެހިފައިވާ 2018 ސެޕްޓެމްބަރ 23 ވާ އާދީއްތަ ދުވަހު ޝަކުވާ ބަލައިގަތުމަށް ހަމަޖެހިފައިވަނީ އެދުވަހު ވޯޓު ނަގަން ފެށުނީއްސުރެން ވޯޓު ފޮށިތަކުގެ ވަގުތީ ނަތީޖާ އިޢުލާން ކުރުމާ ހަމައަށެވެ.\nޝަކުވާ ހުށަހަޅާ ފޯމު ލިބެން ހުންނާނީ އަތޮޅު، ސިޓީ ކޮމްޕްލެއިންޓްސް ބިޔުރޯތަކުން، ކައުންސިލްގެ އިދާރާއިންނާއި އިލެކްޝަންސް ކޮމިޝަންގެ ރިސެޕްޝަނުންނެވެ. އަދި އިލެކްޝަންސް ކޮމިޝަންގެ ވެބްސައިޓު www.elections.gov.mv އިން ޝަކުވާ ފޯމު ޑައުންލޯޑު ކުރެވޭނެއެވެ.


Faris ge isthiunaaf massala, mihaaru oiy emme bodu kanboduvun | Mihaaru\nއަޑުއެހުމަކަށް ފަހު ފާރިސް ޖަލަށް ގެންދަނީ: އޭނާ ޝަރީއަތް ނިމެންދެން ބަންދުކުރި މައްސަލަ އޮތީ ހައި ކޯޓުގައި އިސްތިއުނާފް ކޮށްފައި --ފޮޓޯ/މިހާރު\nފާރިސްގެ އިސްތިއުނާފް މައްސަލަ، އެންމެ ބޮޑު ކަންބޮޑުވުން\n24 ޖެނުއަރީ 2018 - 07:46 12 comments\nރައްޔިތުންގެ މަޖިލީހުުގެ ދިއްގަރު ދާއިރާގެ މެމްބަރު އަހުމަދު ފާރިސް މައުމޫން ބަންދުގައި ހުންނަތާ ހަ މަސް ވީ އެވެ. އޭނާގެ މައްޗަށް ތުހުމަތު ކުރަނީ މަޖިލީހުގެ މެމްބަރަކަށް ރިޝްވަތު ހުށަހެޅުމެވެ. އެ މައްސަލާގައި ފާރިސްގެ މައްޗަށް ދައުވާ އުފުލައި، ކްރިމިނަލް ކޯޓުގައި ޝަރީއަތް މިހާރު ދަނީ ހިނގަމުންނެވެ. ފާރިސްގެ މައްސަލާގައި ގިނަ ބައެއްގެ ފާޑުކިޔުން އެންމެ ބޮޑަށް އަމާޒުވި އެއް ކަމަކީ، އަދި މިވަގުތު އޭނާއާ ގުޅޭ އެންމެ ބޮޑު ކަންބޮޑުވުމަކީ ވެސް ބަންދުގައި ހުންނަވަން ޖެހުމެވެ.\nފާރިސްގެ ވަކީލުން ވެސް އެންމެ ބޮޑު އިސްކަމެއް ދެމުން އައީ ފާރިސް ބަންދުން މިނިވަން ކުރުމަށެވެ. ފާރިސް ބަންދުގައި ބަހައްޓަން ކުރި އަމުރު ފާރިސްގެ ފަރާތުން ހައި ކޯޓުގައި އިސްތިއުނާފްކޮށް، އެ މައްސަލަ ހިނގަމުން ދަނިކޮށް ފާރިސް މިނިވަންވާނެ ކަމުގެ އުއްމީދު އޭނާގެ ވަކީލުންނަށް ލިބުނީ ފާރިސްއާ އެއް މައްސަލައެއްގައި ހައްޔަރުކުރި އަހުމަދު ޝާފިއުއަށް ހައި ކޯޓުން ކުރި ހުކުމުންނެވެ.\nޝާފިއު ބަންދުން ދޫކޮށްލަން ކްރިމިނަލް ކޯޓުން ނިންމި ނިންމުމަށް ހައި ކޯޓުން ތާއީދު ކުރުމާ އެކު، ފާރިސްގެ ވަކީލުން ބުނަމުން ގެންދިޔައީ ފާރިސްގެ މައްޗަށް ވެސް ކުރަނީ ޝާފިއުގެ މައްޗަށް ކުރި ތުހުމަތު ކަމަށާއި އެހެންވެ، އެ ހުކުމް އޮތް ގޮތުން ހައި ކޯޓުން ފާރިސް މިނިވަންވާނެ ކަމުގެ އުއްމީދު ވަރަށް ބޮޑު ކަމަށެވެ.\n"ރިޝްވަތުގެ މައްސަލައަކީ އެއީ ޖިނާއީ ބޮޑު މައްސަލައެއް ނޫން ކަން ހައި ކޯޓުން ކަނޑައަޅުއްވާފައިވޭ. އަދި ޖިނާއީ ބޮޑެތި މައްސަލަތައް ނޫން އެހެން މައްސަލަތަކުގައި މީހަކު ބަންދުގައި ބެހެއްޓޭނީ އެންމެ ގިނަވެގެން 15 ދުވަހަށް ކަމަށް. އަޅުގަނޑުމެން ނުދެކެން މިދެންނެވި މައްސަލައަށް ބަލާފައި ފާރިސްގެ މައްސަލަ ވެސް އެ ނޫން ގޮތަކަށް ނިމޭނެ ކަމަކަށް،" ޝާފިއުގެ މައްސަލާގައި ހައި ކޯޓުން ކުރި ހުކުމަށް އިޝާރާތް ކުރައްވައި، ފާރިސްގެ ވަކީލް މައުމޫން ހަމީދު ކުރިން ވިދާޅުވެފައިވެ އެވެ.\nއެކަމަކު ފާރިސްގެ މައްސަލަ އިސްތިއުނާފް ކުރިތާ ފަސް މަހަށް ވުރެ ގިނަ ދުވަސް ވީއިރު ވެސް ހައި ކޯޓުން ގޮތެއް ނުނިމި އޮތުމަކީ ފާރިސްގެ ވަކީލުންގެ މިހާރުގެ އެންމެ ބޮޑު ކަންބޮޑުވުމެވެ. ފާރިސްގެ މައްޗަށް ދައުވާކޮށް، ކްރިމިނަލް ކޯޓުގައި ދެ މައްސަލައެއް ހިނގަމުން ދާއިރު އެ މައްސަލަތަކާ ގުޅިގެން ވެސް ދިފާއުވުމަށް އެކަށީގެންވާ ފުރުސަތު ނުލިބެނީ ބަންދުގައި ހުންނަން ޖެހުމުން ކަމަށް ބުނެ، އެކަމުގެ ޝަކުވާ ފާރިސް އާއި ވަކީލުން ކުރިން ވަނީ ކޮށްފަ އެވެ.\nފާރިސް ބަންދުކުރި މައްސަލާގެ އިސްތިއުނާފް އަޑުއެހުންތައް ހައި ކޯޓުން ފުރަތަމަ ނިންމާލީ މިދިޔަ އޮގަސްޓް މަހު ކުރީކޮޅު އެވެ. އޭރު އަޑުއެހުން ނިންމާލީ ވަރަށް އަވަހަށް އެ މައްސަލާގައި ގޮތެއް ނިންމާނެ ކަން އިއުލާން ކުރުމަށް ފަހު އެވެ. އޮގަސްޓް މަހު ފަހުކޮޅު އެ މައްސަލައިގެ ހުކުމް އިއްވަން ތާވަލް ކުރުމަށް ފަހު ވަނީ ކެންސަލްކޮށްފަ އެވެ.\nއޭގެ ފަހުން، ޖެހިގެން އައި ސެޕްޓެމްބަރު މަހު ފަހުކޮޅު އެ މައްސަލައިގެ އަޑުއެހުމެއް ބޭއްވިއިރު އެ މައްސަލަ ބަލާ ފަނޑިޔާރުންގެ ބެންޗް އޮތީ ބަދަލުވެފަ އެވެ. އެ މައްސަލަ ބަލާ ބެންޗުގެ ރިޔާސަތު އެންމެ ފުރަތަމަ ބެލެހެއްޓެވި ފަނޑިޔާރު އަލީ ސަމީރުގެ ބަދަލުގައި ފަނޑިޔާރު ޝުޖާއު އުސްމާނު އެ ބެންޗުގެ ރިޔާސަތަށް ވަނީ ހަމަޖައްސައިފަ އެވެ. ބެންޗް ބަދަލުކުރީ ގާނޫނާ ޚިލާފަށް ކަމަށް ބުނެ، އެކަމުގެ ޝަކުވާ ވަކީލުން ސުޕްރީމް ކޯޓަށް ހުށަހަޅާފައިވާތީ އެކަމުގައި ސުޕްރީމް ކޯޓުން ގޮތެއް ނިންމަންދެން އިސްތިއުނާފް އަޑުއެހުންތައް އޭރު ހައި ކޯޓުން މަޑުޖައްސާލި އެވެ.\nބެންޗް ބަދަލުކުރި މައްސަލާގައި ވަކީލުން ހުށަހެޅި ޝަކުވާއާ ގުޅިގެން ސުޕްރީމް ކޯޓުން ޖަވާބު ދިނީ ބެންޗް ބަދަލުކުރި ކުރުމުގެ ސައްހަކަމާ މެދު ގޮތެއް ނިންމަން ޖެހޭނީ ހައި ކޯޓުން ކަމަށެވެ. ސުޕްރީމް ކޯޓުގެ އެ އެންގުމާ ގުޅިގެން، މަހެއްހާ ދުވަހުގެ މެދުކެނޑުމަކަށް ފަހު އިސްތިއުނާފް އަޑުއެހުންތައް ހައި ކޯޓުން ފެށީ އޮކްޓޫބަރު މަހުގެ ފަހުކޮޅު އެވެ. ބެންޗް ބަދަލުކުރީ ރަނގަޅަށް ކަމަށް ހައި ކޯޓުން ކަނޑައެޅުމުން ފާރިސްގެ ވަކީލުން އެދުނީ މައްސަލައާ ގުޅޭ ގޮތުން ވާހަކަ ދެއްކުމަށްޓަކައި އިތުރު ފުރުސަތަކަށެވެ. އެ ފުރުސަތު ދިނުމަށް ފަހު ނޮވެމްބަރު މަހު ބޭއްވި އަޑުއެހުމުގައި، އެ ބެންޗާ އެކު އިތުރު ވާހަކައެއް ދައްކަން ބޭނުން ނުވާ ކަމަށް ފާރިސް ވިދާޅުވުމުން އެދުވަހު ވަނީ އަނެއްކާވެސް އެ މައްްސަލައިގެ އަޑުއެހުންތައް ނިންމާލައިފަ އެވެ.\nނޮވެމްބަރު މަހުގެ ފަހުން އަޑުއެހުމެއް ތާވަލް ނުކޮށް އޮއްވާ، އެ މައްސަލަ ބަލަމުން އައި ބެންޗު މިހާރު ވަނީ އުވިފަ އެވެ. އެ ބެންޗު އުވެން މެދުވެރިވި ސަބަބަކީ އެ ބެންޗުގެ ރިޔާސަތު އެންމެ ފަހުން ބެލެހެއްޓެވި ފަނޑިޔާރު ޝުޖާއު މާލޭގެ ހައި ކޯޓުގައި މަސައްކަތް ކުރެއްވުމުގެ މުއްދަތު މިދިޔަ މަހު ހަމަވުމެވެ. އައްޑޫގައި ހުންނަ ހައި ކޯޓުގެ ދެކުނު ގޮފީގައި މަސައްކަތް ކުރައްވާ ފަނޑިޔާރު ޝުޖާއު މާލޭގައި އޭރު މަސައްކަތް ކުރެއްވީ މާލޭގައި ހުރި މައްސަލަތައް އަވަސް ކުރުމަށްޓަކައި ސުޕްރީމް ކޯޓުން ހަމަޖެއްސި ގޮތުގެ މަތިން، ސެޕްޓެމްބަރު މަހުން ފެށިގެން ތިން މަހަށެވެ. އެ މުއްދަތު މިދިޔަ ޑިސެމްބަރު މަހު ވަނީ ހަމަވެފަ އެވެ.\nއެހެންވުމުން ދެން އެ މައްސަލަ ކުރިއަށް ގެންދެވެން އޮތީ ބެންޗުގެ ރިޔާސަތަށް އާ ފަނޑިޔާރަކު ހަމަޖައްސައިގެންނެވެ. ސަބަބަކީ ހައި ކޯޓުން އާންމުކޮށް އަމަލުކުރާ އުސޫލަކީ އަޑުއެހުންތައް ނިންމާލާފައި އޮތަސް، ބެންޗުގެ ފަނޑިޔާރަކު ބަދަލުވެއްޖެ ނަމަ ހުކުމުގެ ކުރިން އިތުރު އަޑުއެހުމެއް ބޭއްވުމެވެ. އެކަމަކު ފާރިސްގެ ވަކީލުން ބުނަމުން ގެންދަނީ އެންމެ ފުރަތަމަ އެ މައްސަލަ ބެލި ބެންޗުން އެ މައްސަލައިގެ އަޑުއެހުންތައް އޮތީ ނިންމާލާފައި ކަމަށް ވާތީ، އެ މައްސަލައިގެ ހުކުމް އެ ބެންޗަށް މިހާރު އިއްވޭނެ ކަމަށެވެ.\nފާރިސްގެ ވަކީލު މައުމޫން ހަމީދު:.---މިހާރު ފޮޓޯ/ހުސެއިން ވަހީދު\nއާންމުކޮށް ބަންދާ ގުޅޭ މައްސަލަތައް ހައި ކޯޓުން ވަރަށް އަވަހަށް ނިންމަ އެވެ. ނަމަވެސް، އެކި ސަބަބުތަކާ ހުރެ ފާރިސްގެ އިސްތިއުނާފްގެ މައްސަލަ ލަސްވަމުން ގޮސް މިހާރު މިވަނީ ފަސް މަހަށް ވުރެ ގިނަ ދުވަސް ވެފަ އެވެ. ފާރިސްގެ ވަކީލުން އެންމެ ބޮޑު ކަންބޮޑުވުމަކީ ވެސް އެއީ އެވެ. ބަންދުގައި ފާރިސް ހުންނެވުމުން އެތައް ހައްގެއް ގެއްލެމުންދާ ކަމަށް ބުނެ، ފާރިސްގެ އިސްތިއުނާފް މައްސަލަ އަވަހަށް ނިންމައިދޭން ހައި ކޯޓާއި ސުޕްރީމް ކޯޓުގައި ވަކީލުން ވަނީ އެދިފަ އެވެ.\n"ވަކި ބޭފުޅެއްގެ މައްސަލައެއް ނޫން. އާންމު އުސޫލެއްގެ ގޮތުން އަޅުގަނޑުމެންނަށް މިހާތަނަށް ފާހަގަވެފައި އޮތީ ދިވެހިރާއްޖޭގެ ހައި ކޯޓުގައި އެންމެ އަވަސް މައްސަލަތަކުގެ ގޮތުގައި. ހަގީގަތުގައި އެއީ އެންމެ ރަނގަޅު ގޮތް ވެސް މެ. މީހެއްގެ ބަންދާ މެދު ދެއްތޯ މި ގޮތެއް މި ނިންމަނީ. އެހެންވީމަ އެންމެ އަވަސް މައްސަލަތަކުގެ ގޮތުގައި ހައި ކޯޓުން ނިންމަވާ މައްސަލަތައް މިއީ. ފާރިސްގެ މައްސަލާގައި މިހެން ލަސްވާތީ އެއީ އަޅުގަނޑުމެންގެ ކަންބޮޑުވާ ކަމަކީ،" ވަކީލް މައުމޫން ހަމީދު ވިދާޅުވެފައިވެ އެވެ.\nފާރިސް ބަންދުގައި ހުންނަ ހުރުމަކީ ހަމައެކަނި ފާރިސްއާ ހަމައިން ނިމޭ ކަމެއް ވެސް ނޫނެވެ. ފާރިސް ބަންދުގައި ހުންނަން ޖެހޭތޯ ނުވަތަ ނޫންތޯ އޮތް ބަހުސަށް ވުރެ ބޮޑަށް، މިއީ ފާރިސް ތަމްސީލު ކުރައްވާ ދިއްގަރު ދާއިރާގެ ރައްޔިތުންގެ ހައްގާ ގުޅުން އޮތް ކަމެކެވެ. އެހެނީ، މަޖިލީހުގައި ދިއްގަރު ދާއިރާ ތަމްސީލު ކުރުމުގެ ފުރުސަތު ފާރިސަށް މިހާރު ގެއްލިފައި އޮތް އެންމެ ބޮޑު ސަބަބަކީ ވެސް އޭނާ ބަންދުގައި ހުންނަ ހުރުމެވެ. ބަންދުގައި ހުރުމުގެ ސަބަބުން މަޖިލީހަށް ހާޒިރުވުމުގެ އެއްވެސް ފުރުސަތެއް ފާރިސަށް މިހާތަނަކަށް ނުލިބެ އެވެ.\nމަޖިލީހުގެ ގަވާއިދު ބުނާ ގޮތުން ކުށުގެ ތުހުމަތުގައި ބަންދުގައި ތިބޭ މެމްބަރުން ވެސް މަޖިލީހުގެ ޖަލްސާތަކާއި ކޮމެޓީތަކަށް ހާޒިރު ކޮށްދޭން ޖެހޭނެ އެވެ. އެކަމަކު ކަރެކްޝަނަލް ސާވިސުން ކުރިން ބުނެފައިވަނީ ކުށުގެ ތުހުމަތުގައި ބަންދުގައި ތިބޭ މެމްބަރުން މަޖިލީހަށް ހާޒިރުކޮށް ނުދެނީ ސުޕްރީމް ކޯޓުން ކުރިން ކުރި ހުކުމެއްގެ ސަބަބުން ކަމަށެވެ. ކަރެކްޝަންސުން ހަވާލާދޭ އެ ހުކުމަކީ މަޖިލީހުގެ އިމްތިޔާޒްގެ ގާނޫނުގައި، ކުށުގެ ތުހުމަތުގައި ތިބޭ މެމްބަރުން މަޖިލީހަށް ހާޒިރުކޮށްދޭން ޖެހޭނެ ކަމަށް އޮތް މާއްދާ ބާތިލްކޮށް، 2013 ގައި ސުޕްރީމް ކޯޓުން ކުރި ހުކުމެވެ.\nއެކަމަކު ގާނޫނީ ބައެއް ބޭފުޅުންނާއި ފާރިސްގެ ވަކީލުން ވެސް ބުނާ ގޮތުގައި އެ ހުކުމުގެ މަގްސަދަކީ ކުށުގެ ވެށިން ހައްޔަރުކުރެވޭ މެމްބަރުންނާއި ކުށް ސާބިތުވެ، ހުކުމް ތަންފީޒު ކުރަމުންދާ މެމްބަރުން މަޖިލީހަށް ހާޒިރު ނުވެވޭނެ ކަމަށް ކަނޑައެޅުމެވެ. އެހެންވެ، ކުށުގެ ވެށިން ނޫން ގޮތަކަށް ހައްޔަރު ކުރާ މެމްބަރުން މަޖިލީހަށް ހާޒިރު ކޮށްދޭން ޖެހޭނެ ކަމަށް ވަކީލުން ދެކެ އެވެ. އަދި ގާނޫނުގެ އެ މާއްދާ ބާތިލް ކުރިޔަސް، މަޖިލީހުގެ ގަވާއިދުގައި އޮތް މާއްދާ އަދިވެސް އެގޮތަށް އޮތުމުންނާއި ފާރިސަކީ ކުށުގެ ވެށިން ހައްޔަރު ކޮށްފައިވާ މެމްބަރަކަށް ނުވާތީ އޭނާ މަޖިލީހަށް ހާޒިރުކޮށް ދޭން ޖެހޭނެ ކަމަށް އޭނާގެ ވަކީލުން ދަނީ ތަކުރާރުކޮށް ބުނަމުންނެވެ.\nއެކަމަކު ހައްޔަރު ކުރިތާ ހަ މަސް ވީއިރު ވެސް، މަޖިލީހަށް ހާޒިރުވުމުގެ ފުރުސަތެއް ފާރިސަކަށް ނުލިބެ އެވެ. ދައުލަތުގެ ބަޖެޓް ފަދަ މުހިންމު ކަންކަން މަޖިލީހުން ދާދި ފަހުން ނިންމިއިރު ވެސް އެއިން އެއްވެސް ކަމެއްގައި ފާރިސަކަށް ބައިވެރިއެއް ނުވެވުނެވެ. ކުރުކޮށް ބުނާ ނަމަ، ފާއިތުވި ހަ މަސް ދުވަހު މަޖިލީހުގައި ކަންކަން ނިމިގެން ދިޔައީ މަޖިލީހުގެ ދިއްގަރު ދާއިރާ ދާއިރާގެ ބަހެއް ނެތި އެވެ. މިކަން ވެސް ގުޅިފައި އޮތީ ފާރިސްގެ ބަންދާ އެވެ. މިކަމަށް ވެސް ހައްލެއް ގެނެވެން އޮތީ ވެސް އިސްތިއުނާފް މައްސަލާގައި ގޮތެއް ނިމިގެންނެވެ.\nފާރިސްގެ އިސްތިއުނާފް މައްސަލައާ މެދު ފާރިސްގެ ވަކީލުންގެ އުއްމީދު ވަރަށް ބޮޑެވެ. އެއް ބައެއްގެ ސަމާލުކަން މިވަގުތު އޮތީ ވެސް އެ މައްސަލަ ނިމޭނެ އިރަކާ މެދު އެވެ. ފާރިސްގެ ބަންދުގެ މައްސަލައަކީ އޭނާ ތަމްސީލުކުރާ މަޖިލީހުގެ ދިއްގަރު ދާއިރާގެ ރައްޔިތުންގެ ހައްގާ ވެސް ގުޅުން ހުރި ކަމަކަށް ވާއިރު، އެ މައްސަލާގައި ހައި ކޯޓުން އަވަހަށް ގޮތެއް ނިމިގެން ދިއުން މުހިންމެވެ.\nއިތުރު ލިޔުންތައް ކުށްކުރުން އިދިކޮޅު ފަރާތްތައް ހައި ކޯޓް ފާރިސް މައުމޫން\nކަފާލާތުގެ ދަށުން ހައި ކޯޓުން ފާރިސް މިނިވަންކޮށްފި\nފާރިސްގެ ހުކުމް ފަސްކުރުމާ މެދު މިއަދު ގޮތެއް ނިންމަނީ


މާމަަގެ ވޭނީ ހަޔާތް – ދިވެހި ނޫސް\nHome ⁄ ވާހަކަ ⁄ މާމަަގެ ވޭނީ ހަޔާތް\nމާމަަގެ ވޭނީ ހަޔާތް\nއިރުއޮއްސުނީއްސުރެ ދުނިޔެ ދައްކަމުން ދިޔަ ރަތް ވިލާތަށް ބަދަލު ކޮއްލަން ނެެގީ އެންމެ ހިދުކޮޅެއްގެ ވަގުތެކެވެ. މުޅި ދުނިޔެ ބަނަކޮށް ވިއްސާރައިގެ ކުލަތަށް ވެރިވެއްޖެއެވެ. އިސާ ހިތަކު ގަދަ ވިއްސާރަޔާއެކު ވިދާ ގުގުރަން ފަށައިފިއެވެ. އެނާމާން ބިރުވެރި ރޭގެ ދަންވަރުގެ ވަގުތެއްގައި އަހަރެންގެ ނިދި ނަގާލެވުނީ ވޭނި ގިސްލުމުގެ އަޑަށެވެ. ހިތްތައް ކަތިލާފަދަ އެވޭނީ އަޑު އަންނަ ދިމާއަށް މަޑުމަޑުން ހިގައިގަތޭމެވެ. ފެނުނު މަންޒަރުން ކުންހިތް ކުދިކުދި ވިކަހަލައެވެ. އުމުރުން ދުވަސްވީ އަންހެން މީހަކު އޮތީ ގޭގެ އޮޅިމައްޗަށް ވެއްޓި ރޮޔެރޮޔެ އެވެ. މުޅި ގޭގެ ތެރެޔަށް ވެރިވެފައި ވަނީ އޭނާގެ ރުއިމުގެ އަޑެވެ.\nއަހަރެންގެ ލޮލުން ބޭއިޙްތިޔާރުގައި ކަރުނަ ހޯސްލާ އޮހޮރެން ފެށީ ކީއްވެ ކަމެއް ނޭގުނެވެ. އެ އަންހެންމީހާގެ ގައިގައި އެއްވެސް އާރެއް ބާރެއް ނެތެވެ. އަވަސްއަރުވާލާ އަހަރެން އޭނާ ނަގާ ސޯފާ ގޮޑިމަތީ ބެއިންދީނެވެ. އެޔައްފަހު ފެންތައްޓެއް ދިނީމެވެ. ކުޑަ ބިރުވެރި ކަމެށް އިހުސާސްވި ނަމަވެސް އެ އަންހެންމީހާ ގާތު ކުޑަ ހިދުކޮޅަކަށް އިނީމެވެ. އޭނާގެ ހަށިގަނޑާ ދިމާލައް ނަޒަރު ހިންގާލި އިރު ފެނުނީ ޒަހަމް ވެފައިވާ އެތައް ލަކުނެކެވެ.\nކުއްލިޔަކައް ކަރަންޓު ހިގައްގެއެވެ. އަހަރެން އިންތަނުން ފުންމާގެން ތެދުވީ ކަރަންޓު ބޯޑާ ދިމާއަށް ދިޔުމަށެވެ. ބުރޭކަރު އަރުވާލާ އެ އަންހެންމިހާ ގާތައް ދިޔައީމެވެ. އެހެނަސް އޭނާ ފެންނާކަށް ނެތެވެ. އެ ހިދު ހިތަށް ނާމާންކަން ވެރިވިއެވެ. އަހަރެން ދުއްވާފަ ގޮސް ބޭރައް ނިކުތީމެވެ. މާވިއްސާރައިގައި ތެމިފޯވެގެން އަހަރެން އަވަސްއަވަހަށް ނިކުތީ އޭނާ ވީތަނެއް ބެލުމަށެވެ.\nއެތާ އޮތް ޖަންގައްޔެއްގެ ތެރެޔަށް ވަނުމުން އަޑު އިވުނީ ހަމަ އެއަންހެން މީހާ ރޯއަޑެވެ. އެ އަޑާ ދިމާޔަށް ހިގައިގަތުމުން ފެނުނީ ކުޑަ ޖިފުޓި ގަނޑެކެވެ. އަހަރެން އެ ޖިފުޓި ގަނޑުގެ ބޭރުގަ އިން ލޯވަޅަކުން ބަލަން އޮތީމެވެ. ފެނުނީ ހިތްދަތިވާފަދަ ހިތް ކުދިކުދި ވެގެން ގޮސް ވީރާނާ ވާ ފަދަ މަންޒަރެކެވެ. އަހަރެންގެ އަމިއްލަ ލެޔަށް ނިސްބަތްވާ ލޯބިވަ ބައްޕައެވެ. ބައްޕަގެ އަތު ލަކުނޑި ބުރިޔެއް އޮތެވެ. އެ ލަކުނޑި ބުރިން ކޮންމެ ފަހަރަކުވެސް އެ އަންހެންމީހާ ދިމާލަށް ހޫރުވަމުން ދިޔައެވެ. ނަމަވެސް އަހަންނަކަށް އެ ހިތްދަތި މަންޒަރު ބަލާކަށް ކެތެއް ނުވިއެވެ.\nއިރުކޮޅަކުން ވިދާލިއެވެ. އަހަރެން ކުއްލިޔަކަށް ތިރިވެގަތީމެވެ. އަނެއްކާވެސް ތެދުވެ އެ ޖިފުތި ގަނޑު ބެލި އިރު އެއްވެސް މީހަކު ނެތެވެ. އެ ހިނދު ހީވީ ހިތް ކަތިލާލި ހެންނެވެ. އެ ވަގުތު އަހަރެން އެތަނަށް ވަންނަން ގަސްތުކުރީމެވެ.\nއެތާގެ ދޮރު ހުރީ މަކުނުވާއިން ފުރާލާފަ އެވެ. އަހަރެން އެ މަކުޑިވާތައް ނައްޓާލަ އެތަނަށް ވަތީމެވެ. އަހަރެންނަށް ފެނުނީ މޭޒުމަތީގާ އޮތް ސިޓީއެކެވެ. އަހަރެން އެސިޓީ ނަގާ ކިޔާލީމެވެ. އެ ސިޓީގައި ލިޔެފައި ވަނިީ އެއަންހެން މީހާގެ ދިރިއުޅުމުގައި ހިގާފައިވާ ކަންތައްތަކެވެ. އެތަކޭއް މަސައްކަތުން އެ ސިޓީ ކިޔުނީމެވެ. އޭގައިވާ އަކުރުތަކުން އެ އަންހެންމީހާގެ ހާލަތު އެނގުނެވެ. އެ އަކުރުތައް ވަނި ކަޑަކަޑައިގެން ގޮސްފައެވެ.\nއެ ސިޓީ ކިޔާލި އިރު އަހަރެންގެ ދެ ލޮލުން ކަރުނަ އޮހޭ ގޮތްވިއެވެ. އެ އަންހެންމީހާ އަކީ އަހަރެންގެ މާމައެވެ. އަދި އަހަރެންގެ ބައްޕަވީ މާމަޔަށް އެތަކޭއް އަހަރުވަންދެން ގޯނާ ކޮއްފައެވެ. އަދި އެއީ މާމަގެ ރޫހުކަން ވެސް އިނގުނެވެ.\nއެ ދުވަހުގެ ފަހުން އަހަރެން ބައްޕަޔަށް އިންތިހާޔައް ނަފްރަތު ކުރީމެވެ.\nއަހަރެން ގެޔާ ދިމާލަށް ދުއްވައި ގަތީމެވެ. ގެޔަށް ދެވުނުއިރު އެއްކަލަ ނުލަފާ ބައްޕަ ފެނުނެވެ. އަހަރެން ބާރުބާރަށް ހިގާފައިގޮސް ބައްޕަޔާ ދިމާލައް ހަޅޭއްލެއްވީމެވެ. ބައްޕަގެ ދެލޮލުން އެވަގުތު ކަރުނަ އޮހޮރެން ފެށިއެވެ. ބައްޕަ އަހަރެންގެ ގާތު ކުއްތަކައް ތައުބާ ވެގަތް ކަމަށް ބުންޏެވެ. އެވަގުތު އަހަރެން ބައްޕަގެ ގައިގައި ބާރުބާރަށް ބައްދާލީމެވެ. އެޔައްފަހު އަހަރެންވެސް ބައްޕަޔަށް މަަފުކުރީމެވެ.\nހިިޔާލު ރަނގަޅު! އެކަމް ވާހަކަ ގެނެސްފައިވާ ގޮތެއް އެހާ ކަމަކު ނުދޭ! އިބާރާތްތައް ރަނގަޅުކޮށްލީމާ ވަރަށް ފުރިހަމަ ވާނެ!\nކުށް ގިނަކަމުން ކިޔަން ފޫހިވެގެން ވާހަކަ އެއްކޮށް ނުކިޔުނު. ދެން ފަހަރަކުން ލިޔެ ނިންމާފަ ކުށް ހުރިތޯ ބަލަން ކިޔާލާފަ އަޕްލޯޑްކޮށްލާތި. ކިޔުނު ބައި ރީތި\nMakudi eh noon mukunu


Ijuthimaaee rakkaatherikamuge khidhumaiy foaru kohdhey...\nރާއްޖެ - އުތެމަ\nމަސްއޫލިއްޔަތާއި އެއްވަރު އުޖޫރައެއް ދޭން ޖެހޭ\nއަތޮޅުތަކުގެ ސެންޓަރު ތަކުގައި މަސައްކަތް ކުރަން ތިބެނީ2މުވައްޒަފުން\nފާއިތުވި އަހަރު 19 ސެންޓަރު ހިންގުމަށް ކަނޑައެޅިފައިވަނީ 21،497،202ރ\nކ. މާލެ 29 ޖެނުއަރީ 2020 | ބުދަ 08:43 5,647\nޖިންސީ ގޯނާއާއި ދެކޮޅަށް މާލޭގައި ބޭއްވި އެއްވުމުގެ ތެރެއިން - ޔޫސުފް ސޮފްވާން ރަޝީދު\nއިޖުތިމާއީ ރައްކާތެރިކަމުގެ ޚިދުމަތް ފޯރުކޮށްދޭ ފަރާތްތަކަށް އެކަށީގެންވާ އުޖޫރައެއް ދޭންޖެހޭކަމަށް އަންހެނުންގެ ހައްޤުތަކަށް ވަކާލާތުކުރާ ޖަމިއްޔާއެއްކަމަށްވާ އުތެމައިން ބުނެފިއެވެ.\nއުތެމައިން ނެރުނު ނޫސްބަޔާނެއްގައި ބުނީ، އިޖްތިމާއީ ރައްކާތެރިކަމުގެ ޚިދްމަތް ރައްޔިތުންނަށް ފޯރުކޮށްދިނުމަށް ޤާއިމުކޮށްފައިވާ ނިޒާމު އެކަށީގެންވާ މިންވަރަށް މަސައްކަތްކުރާ ހާލަތަށް ގެނައުމަށްޓަކައި އެ މަސައްކަތްކުރާ މުވައްޒަފުން އަދާކުރަންޖެހޭ މަސްއޫލިއްޔަތާއި އެއްވަރު އުޖޫރައެއް ދޭން ޖެހޭ ކަމަށެވެ.\nއެގޮތުން ފާއިތުވި އަހަރުވެސް ރާއްޖޭގެ އަތޮޅުތަކުގައި ޤާއިމުކޮށްފައިވާ ފެމިލީ އެންޑް ޗިލްޑްރަން ސާވިސް ސެންޓަރުތައް ހިންގުމަށް އެކަށީގެންވާ ބަޖެޓް ނެތްކަން ފާހަގަކޮށް އެ ޖަމިއްޔާއިން ބުނީ، އަތޮޅުތަކުގެ ފެމިލީ އެންޑް ޗިލްޑްރަން ސާވިސް ސެންޓަރު ތަކުގައި މަސައްކަތް ކުރަން ތިބެނީ2މުވައްޒަފުން ކަމަށެވެ. ނަމަވެސް އެ މަސައްކަތް ކުރަން މީހުން ޝައުޤުވެރި ނުވަނީ ކުރަންޖެހޭ ބުރަ މަސައްކަތަށް އެކަށީގެންވާ އުޖޫރަ ނުދޭތީކަން އެ ޖަމިއްޔާއިން ވަނީ ފާހަގަ ކޮށްފައެވެ.\nއޭގެއިތުރުން، އެހެން ރަށްތަކުގައި ހިނގާ ކަންކަން ބެލުމަށް ދަތުރު ކުރުކުރުމާއި، ޚިދުމަތް ފޯރުކުރަން އެކަށީގެންވާ ބަޖެޓާއި އިންސާނީ އަދި އެހެނިހެން ވަސީލަތްތަކެއް ހަމަޖެހިފައި ނުވާކަން ފާހަގަކޮށް އެ ޖަމިއްޔާއިން ބުނީ، މައްސަލަތަކަށް އިޖާބަދިނުމަށް ކުރަންޖެހޭ ކަންކަން ކުރެވޭނެ އިންތިޒާމުތައް ހަމަޖެހިފައި ނުވާ ކަމަށެވެ.\nއޭގެއިތުރުންވެސް އެ ޖަމިއްޔާއިން ވަނީ އަންހެނުންނަށް ކުރާ އެކިއެކި ޖިންސީ ގޯނާއާއި ޖިސްމާނީ މައްސަލަތައް ބަލައި އެކަށީގެންވާ ނިޒާމެއްގެ ދަށުން ފިޔަވަޅު އެޅޭނެ އިންތިޒާމެއް ޤާއިމު ކުރުމަށް ރާއްޖޭގެ ކަމާބެހޭ ފަރާތްތަކަށް ގޮވާލާފައެވެ.\nފާއިތުވި އަހަރު ރާއްޖޭގެ ރަށްރަށުގައި ޤާއިމު ކުރެވިފައިވާ 19 ސެންޓަރު ހިންގުމަށް ކަނޑައެޅިފައިވަނީ 21،497،202ރ އެވެ.


ސުވަރުގޭގައި ލިބޭނެ އެންމެ ބޮޑު ނިއުމަތަކީ މާތް ﷲ، ލޯތަކަށް ފެނުމުގެ ނިއުމަތް: ހުތުބާ – Haftha\nSat,6June, 2020, 5:02 pm\nސުވަރުގޭގައި ލިބޭނެ އެންމެ ބޮޑު ނިއުމަތަކީ މާތް ﷲ، ލޯތަކަށް ފެނުމުގެ ނިއުމަތް: ހުތުބާ\nސުވަރުގޭގެ އަހުލުވެރިންނަށް ލިބޭ ނިއުމަތްތައް އަދަދު ނުކުރެވޭހާ ގިނަގުނަ ކަމަށާއި އެ ހުރިހާ ނިއުމަތަކަށްވުރެ ބޮޑުވެގެންވާ ނިއުމަތަކީ އަރަހުށި މާތް ﷲ، މުއުމިނުންގެ ލޯތަކަށް ފެނުމުގެ ނިއުމަތް ކަމަށް މިއަދުގެ ހުކުރު ހުތުބާގައި ވިދާޅުވެއްޖެ އެވެ.\n“ސުވަރުގޭގެ އަހުލުވެރިންނަށް ﷲ ދެއްވާ އެންމެ ބޮޑު ނިއުމަތް” މި މައުޟޫއަށް މިއަދު ދެއްވި ހުކުރު ހުތުބާގައި ވިދާޅުވީ، ދުނިޔެ މަތީގައި ﷲ އަށް އީމާންވެ، އެއިލާހު އެންގެވި ގޮތުގައި އެ މީހެއްގެ ހަޔާތުގެ ދުވަސްތައް ވޭތިކޮށްފި މީހާއަށް ލިބޭ އިނާމަކީ ސުވަރުގޭގެ ދާއިމީ ނިއުމަތް ކަަމަށެވެ.\nއެއީ ލޮލަކަށް ފެނިފައި ނުވާ، ކަންފަތަކަށް އަޑު އިވިފައި ނުވާ، ހިތަކަށް ތަސައްވަރު ނުވާ ތަނެއް ކަމަށާއި އެއީ ރީތި ކަމާއި ފުރިހަމަކަމާއި އަރާމާއި ލައްޒަތާއި އުފަލާއި ހިތްހަމަޖެހުމުން ފުރިގެންވާ ސުވަރުގެ ކަމަށް ވެސް ވިދާޅުވި އެވެ.\nސުވަރުގޭގެ އަހުލުވެރިންނަކީ މަރުުވުމެއް ނެތި ދާއިމާސް ޒުވާންކަންމަތީ ތިބޭނޭ ބައެއް ކަމަށްވުމާއެކު އެތަނުން ލިބޭ ނިއުމަތްތައް އަދަދު ނުކުރެވޭހާ ގިނަކަން އިޝާރާތް ކުރައްވާ ހުތުބާގައި ވިދާޅުވީ، އެ ހުރިހާ ނިއުމަތަކަށްވުރެ ބޮޑުވެގެންވާ ނިއުމަތެއްވާ ކަމަށެވެ.\n“އެއީ ﷲގެ ހަޟްރަތަށް ދިއުމަށް ދެވޭ ދައުވަތެވެ. އަދި އުޑުތަކާއި ބިންތަކާއި އެތަންތަނުގައި ލެއްވިގެންވާހައި ތަކެއްޗެއް ވެރި ރަސްކަލާނގެ، ޖައްބާރުވަންތަ ގަދަ ކީރިތިވަންތަ އަރަހުށި މާތް ﷲ، މުއުމިނުންގެ ލޯތަކަށް ފެނުމުގެ ނިއުމަތެވެ. އެހެން އެއްވެސް އެއްޗަކާ ވައްތަރުވުމެއް، އެއްފަދަ ވުމެއް ނެތް، ގަދަކީރިތިވަންތަ ހުސްތާހިރުވަންތަ އެންމެ ފުރިހަމަ، އެންމެ ރީތި ވަޖުހުފުޅަށް ބެލުމުގެ ލައްޒަތެވެ.،” ހުތުބާގައި ވިދާޅުވި އެވެ.\nއެހެންކަމުން ﷲގެ ދީދާރުފުޅު ދުށުމުގެ މި ނިއުމަތަކީ އެ ނިއުމަތަކަށްޓަކައި އިންސާނުން މަސައްކަތްކުރަންވީ ނިއުމަތްކަން ފާހަގަކުރައްވައި، އަޅަމެން އެންމެންނަށް އިބައިލާހުގެ ވަޖުހުފުޅަށް ބެލުމުގެ ނިއުމަތް ދެއްވުމަށް އެދި ހައްދަވައި ބޮޑުކުރެއްވި މާތް ﷲ އަށް ވަނީ ދުއާ ދަންނަވައިފަ އެވެ.